നോട്ട്‌നിരോധന സമയത്ത് മോഹൻലാലിന്റെ ‘ദേശഭക്തി’ ബ്ലോഗിനെ വിമർശിച്ചു;പിന്നീട് നേരിടേണ്ടി വന്നത്-ഷാജഹാൻ മാടമ്പാട്ട്! - metromatinee.com Lifestyle Entertainment & Sports\nനോട്ട്‌നിരോധന സമയത്ത് മോഹൻലാലിന്റെ ‘ദേശഭക്തി’ ബ്ലോഗിനെ വിമർശിച്ചതിന്റെ പേരിൽ നേരിടേണ്ടി വന്ന പ്രശ്‍നങ്ങളെ കുറിച്ച തുറന്നു പറഞ്ഞ് ഷാജഹാൻ മാടമ്പാട്ട്. മാത്രമല്ല ഇന്ത്യ കടന്നുപോകുന്ന പ്രതിസന്ധിഘട്ടത്തെ ഓർമിപ്പിച്ച് പ്രധാനമന്ത്രിക്ക് കത്തെഴുതിയതിന്റെ പേരിൽ അടൂർ ഗോപാലകൃഷ്ണനടക്കമുള്ളവർ രാജ്യദ്രോഹക്കേസ് നേരിടുമ്പോൾ മൗനംപാലിക്കുന്ന മലയാള സിനിമാ താരങ്ങളെ മാടമ്പാട്ട് വിമർശിക്കുന്നു.തന്റെ ഫേസ്ബുക്കിലൂടെയാണ് അദ്ദേഹം വെളിപ്പെടുത്തലുകൾ നടത്തിയത്.പരസ്യമായി പറയേണ്ടെന്നു താൻ കരുതിയിരുന്ന ഒരു സംഭവം ഇനിയെങ്കിലും പറയണമെന്നും ഷാജഹാൻ ഫേസ്ബുക്ക് കുറിപ്പിൽ പറയുന്നു.\nശ്രീ അടൂർ ഗോപാലകൃഷ്ണനടക്കമുള്ള പ്രമുഖ വ്യക്തികൾക്കെതിരെ പ്രധാനമന്ത്രിക്ക് കത്തെഴുതിയതിന്റെ പേരിൽ കേസെടുത്തതിൽ സിനിമാക്കാരാരും പ്രതികരിക്കുന്നില്ലെന്ന് പലരും പരിതപിച്ചു കണ്ടു. പരസ്യമായി പറയേണ്ടെന്നു ഞാൻ കരുതിയിരുന്ന ഒരു സംഭവം ഇനിയെങ്കിലും പറയണമെന്ന് ഇപ്പോൾ തോന്നുന്നു. അത് നോട്ടുനിരോധനം മൂലം ഒരു സൗഹൃദം നഷ്ടപ്പെട്ടതിന്റെ കഥയാണ്. നോട്ടുനിരോധനം വന്നു ഏതാനും ദിവസങ്ങൾക്കുള്ളിൽ നടൻ മോഹൻലാൽ ഒരു ബ്ലോഗ് എഴുതി. മേജർ രവിയുടെ സെറ്റിൽനിന്നാണ് എഴുത്തു. വികാരഭരിതനായി കടുത്ത ദേശഭക്തിയോടെ എഴുതിയ ബ്ലോഗ് വായിച്ചപ്പോൾ പ്രതികരിക്കണമെന്നെനിക്കു തോന്നി. ഞാനെന്റെ പ്രതികരണം എഫ്ബിയിൽ എഴുതി. അതിനു മുമ്പ് ജെഎൻ യുവിനെക്കുറിച്ചും ദേശഭക്തിസാന്ദ്രമായ ഒരു ബ്ലോഗ് അദ്ദേഹം എഴുതിയിരുന്നു. രണ്ടിലും പൊതുവായുള്ള ഘടകം അദ്ദേഹത്തിന് കാര്യമായ ഒരു ധാരണയും ഇരുവിഷയങ്ങളിലുമില്ല എന്നതായിരുന്നു. അതെ സമയം സംഘപരിവാറിനെ അന്ധമായി പിന്തുണയ്ക്കാനും മോദിയെ പ്രകീർത്തിക്കാനുമുള്ള ഒരനുരാഗാത്മകഭ്രമം അദ്ദേഹത്തിന്റെ ഭാഷയിൽ വ്യക്തമായി പ്രതിഫലിച്ചിരുന്നു.\nഎഫ്ബിയിൽ പോസ്റ്റിട്ടു നാല് ദിവസം കഴിഞ്ഞപ്പോൾ ലാലേട്ടൻ എന്നെ വിളിച്ചു. രാത്രി ഒമ്പതു മണിയോടെയാണ് ഫോൺ വന്നത്. “ഷാജഹാന്റെ പോസ്റ്റ് കണ്ടു; നന്ദി പറയാൻ വിളിച്ചതാണ്” എന്ന് പറഞ്ഞാണ് സംസാരം തുടങ്ങിയത്. അരമണിക്കൂറോളം ഞങ്ങൾ സംസാരിച്ചു. തികഞ്ഞ സൗഹൃദത്തോടെ തന്നെ. പക്ഷെ ഞാൻ പറയുന്നത് കേൾക്കാനോ മനസ്സിലാക്കാനോ ഒരു തരം ആന്തരിക വിമുഖത സംഭാഷണത്തിലുടനീളം നിഴലിച്ചിരുന്നു. അദ്ദേഹത്തിന് ശരിയെന്നു തോന്നുന്നത് പറയാനുള്ള അദ്ദേഹത്തിന്റെ അവകാശത്തെക്കുറിച്ചു മാത്രം വീണ്ടും വീണ്ടും ആവർത്തിച്ചു കൊണ്ടിരുന്നു. പൂർണമായും മസ്തിഷ്കപ്രക്ഷാളനത്തിനു വിധേയനായ, എന്നാൽ തന്റെ സ്വതസിദ്ധമായ സുജനമര്യാദ ഒട്ടും കൈവിടാത്ത ഒരാളായാണ് എനിക്കന്നു അനുഭവപ്പെട്ടത്. നോട്ടുനോരോധനസമയത് ഞങ്ങളുടെ പൊതുസൗഹൃദവൃത്തങ്ങളിലുള്ള മറ്റു ചിലരും മോദിഭക്തരാവുന്നതും ഞാൻ ശ്രദ്ധിച്ചിരുന്നു. അവരുമായുള്ള ബന്ധങ്ങളിലും അകൽച്ച വന്നു.\nഎന്തായാലും മോഹന്ലാലുമായുള്ള എന്റെ അവസാനസംഭാഷണം ആ ഫോൺ കാളായിരുന്നു. വ്യക്തിപരമായി എന്നെ വേദനിപ്പിച്ച ഒരനുഭവം. പക്ഷെ ആസുരകാലത്തു വ്യക്തിപരം അപ്രസക്തമാണ്. Personal is political and political is personal. അടൂർ എന്നല്ല ആർക്കു വേണ്ടിയും ഇവരാരും ശബ്ദിക്കില്ല. അതിന്റെ കാരണം ഭീരുത്വമാണോ ഹിന്ദുത്വമാണോ എന്നതിൽ വേണമെങ്കിൽ തർക്കിക്കാം പക്ഷെ അത് കൊണ്ടെന്തു പ്രയോജനം?\nദൈവമേ നീ തന്ന എല്ലാ സൗഭാഗ്യങ്ങളും തിരിച്ചെടുത്താലും നട്ടെല്ല് മാത്രം തിരിച്ചെടുക്കല്ലേ എന്ന് എല്ലാവരും പ്രാര്ഥിക്കേണ്ട കാലം!\nshajahan madampat facebook post about mohanlal\n‘മോഹന്‍ലാലിനെ ചൂലുകൊണ്ടടിച്ചു’ അത് ചോദിച്ച് വാങ്ങിയത്, തുണി ഇല്ലാതെ അഭിനയിക്കില്ല!; കുളപ്പുള്ളി ലീല


emalayalee.com - തേനി ദുരന്തത്തിനു പിന്നാലെ തൃശൂരിലും വനത്തിനു തീപിടിച്ചു\nതേനി ദുരന്തത്തിനു പിന്നാലെ തൃശൂരിലും വനത്തിനു തീപിടിച്ചു\nഅതിരപ്പിള്ളി: വേനലില് കാട്ടു തീ പടര്‍ന്ന് ദുരന്തങ്ങള് കൂടുന്നു. തേനി കുരങ്ങിണി വനത്തിലെ കാട്ടുതീ ദുരന്തത്തിനു പിന്നാലെ തൃശൂരിലും കാടിനു തീപിടിച്ചു. കാട്ടുതീ പടര്‍ന്നിരിക്കുന്നത് ചാലക്കുടി, വാഴച്ചാല് വനംഡിവിഷനുകളിലാണ്. ഇത്തവണത്തെ കാട്ടുതീയില് അതിരപ്പിള്ളി റേഞ്ചില് 30ഉം ചാലക്കുടി ഡിവിഷനില് അഞ്ചും ചേര്‍ന്ന് ആകെ 35 ഹെക്ടര് വനഭൂമിയാണ് കത്തിയമര്‍ന്നിരിക്കുന്നത്. തീയണക്കാന് വനംവകുപ്പ് നാട്ടുകാരുടെ സഹായം തേടിയിട്ടുണ്ട്. വേനല് ചൂടായതുകൊണ്ട് തന്നെ തീ പടര്‍ന്നുപിടിച്ച് കയറുകയാണ്.\nഅതുകൊണ്ട് തന്നെ തീ നിയന്ത്രണ വിധേയമാക്കാനായി അറുപതംഗ സംഘം കാട്ടിലെത്തിയിട്ടുണ്ട്. കൂടാതെ വാഴച്ചാലില് പുഴയ്‌ക്കക്കരെ വടപ്പാറ മേഖലയില് ശനി, ഞായര് ദിവസങ്ങളിലായി ഉണ്ടായ വന്‍തീപിടിത്തം 70 ഓളം വാച്ചര്‍മാരും വനംവകുപ്പ് ഉദ്യോഗസ്ഥരും ചേര്‍ന്നാണ് തീ കെടുത്തിയത്. ഈ തീപിടുത്തത്തിലും പൂര്‍ണമായും തീ അണക്കാനായില്ലെന്നാണ് അറിയുന്നത്. ഏതാനും ദിവസങ്ങള്‍ക്ക് മുമ്‌ബാണ് ചാലക്കുടി ഡിവിഷനില് വനത്തിന് തീപിടിച്ചത്.\nഇതിനിടെ, തേനി കുരങ്ങിണി വനത്തിലുണ്ടായ കാട്ടുതീദുരന്തത്തില് വെന്തുമരിച്ച ട്രെക്കിങ് സംഘാംഗങ്ങളുടെ എണ്ണം പതിനൊന്നായിട്ടണ്ട് ഇതില് 28 പേര് പരുക്കുകളോടെ വിവിധ ആശുപത്രികളില് ഇപ്പോഴും ചികിത്സയില് കഴിയുകയാണ്.


1 more places designated as hotspot in Kerala today; total 440 | സംസ്ഥാനത്ത് ഇന്ന് ഹോട്ട്‌സ്‌പോട്ട് ഇടുക്കിയില് മാത്രം; ആശുപത്രിയില് പ്രവേശിപ്പിച്ചത് 948 പേരെ - Malayalam Oneindia\n19 min ago ജോസഫിനും മുന്നണിയ്ക്കും ഒരുപോലെ കീറാമുട്ടി! 15 കിട്ടിയാലും ജോസഫിന് മതിയാവില്ല, പാതി കൊടുക്കാന് യുഡിഎഫും\n43 min ago ശമ്പള പരിഷ്ക്കരണവും കുടിശികയും; സർക്കാർ ഡോക്ടർമാർ സമരത്തിലേക്ക്\nസംസ്ഥാനത്ത് ഇന്ന് ഹോട്ട്‌സ്‌പോട്ട് ഇടുക്കിയില് മാത്രം; ആശുപത്രിയില് പ്രവേശിപ്പിച്ചത് 948 പേരെ\nPublished: January 11 2021, 21:59 [IST]\nതിരുവനന്തപുരം: കേരളത്തില് ഇന്ന് കൊറോണ സാമ്പിള് പരിശോധന എണ്ണം കുറഞ്ഞു. രോഗികളുടെ എണ്ണത്തിലും കുറവ്. 35000ത്തിലധികം സാമ്പിളുകള് പരിശോധിച്ചപ്പോള് 3100ലധികം പേര്‍ക്ക് കൊറോണ രോഗം സ്ഥിരീകരിച്ചു. സാധാരണ 50000ത്തിലധികം സാമ്പിളുകള് പരിശോധിക്കാറുണ്ട്. ഇന്ന് ഒരു പുതിയ ഹോട്ട് സ്പോട്ടാണുള്ളത്. ഇടുക്കി ജില്ലയിലെ ഉപ്പുതറ (കണ്ടെന്‍മെന്റ് സോണ് സബ് വാര്‍ഡ് 12, 13) ആണ് പുതിയ ഹോട്ട് സ്പോട്ട്. ഇന്ന്2പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കി. ഇതോടെ നിലവില് ആകെ 440 ഹോട്ട് സ്പോട്ടുകളാണുള്ളത്.\nസംസ്ഥാനത്ത് ഇന്ന് 3110 പേര്‍ക്കാണ് കോവിഡ്-19 സ്ഥിരീകരിച്ചത്. എറണാകുളം 443, കോഴിക്കോട് 414, മലപ്പുറം 388, കോട്ടയം 321, കൊല്ലം 236, തിരുവനന്തപുരം 222, ആലപ്പുഴ 186, പാലക്കാട് 176, തൃശൂര് 168, കണ്ണൂര് 160, ഇടുക്കി 141, പത്തനംതിട്ട 131, വയനാട് 76, കാസര്‍ഗോഡ് 48 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. 20 പേര് മരിച്ചു. ഇതോടെ ആകെ മരണം 3322 ആയി.\n40 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 3922 പേരുടെ പരിശോധനാഫലം നെഗറ്റീവ് ആയി. 63,346 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,47,389 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 1,99,398 പേരാണ് ഇപ്പോള് നിരീക്ഷണത്തിലുള്ളത്. 948 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\n1 more places designated as hotspot in Kerala today; total 440\nStory first published: Monday, January 11, 2021, 21:59 [IST]


കേരള കലാമണ്ഡലം കല്‍പ്പിത സര്‍വകലാശാലയുടെ പരീക്ഷാ ഫലങ്ങള് പത്രത്തില് വന്നത് വായിച്ചപ്പോള് മൂക്കത്ത് വിരല് വച്ചുപോയി. എല്ലാം ബിഎ പരീക്ഷകളാണ്. വേഷം, ചുട്ടി, ചെണ്ട, മദ്ദളം, പാട്ട് (അതില് പൊന്നാനിയും ശിങ്കിടിയും വേറെയുണ്ടോ എന്നറിയില്ല) മോഹിനിയാട്ടം, ചാക്യാര്‍ക്കൂത്ത്, മിഴാവ് കൊട്ട് തുടങ്ങിയ ഇനങ്ങളുടെ ബിഎ പരീക്ഷയുടെ റാങ്ക് വിവരവും പത്രത്തിലുണ്ട്. മലയാള ഭാഷയ്ക്ക് ഔദ്യോഗിക ഭാഷാ പദവിയെന്ന് അനുദിനം ആണയിട്ട് പറയുന്നതിനിടെയാണിത്. പണ്ടൊക്കെ കലാരത്നം, കലാതിലകം, വിദൂഷകരത്നം, പാണിവാദതിലകം മുതലായ ബിരുദങ്ങളാണ് നല്‍കിയിരുന്നത്.\nരാമപാണിവാദന് തന്നെയോ കുഞ്ചന് നമ്പ്യാര് എന്ന തര്‍ക്കം ഭാഷാ ഗവേഷകര് പരിഹരിച്ചോ എന്നറിയില്ല. ചുവന്ന താടി ബിഎ, മിനുക്ക് എംഎ, കത്തി ബിഎ, കുറ്റിച്ചാമരം പിഎച്ച്ഡി മുതലായബിരുദങ്ങളും ബിരുദാനന്തരബിരുദങ്ങളും ഇനി സമ്മാനിക്കപ്പെടാന് കാലതാമസമുണ്ടാവില്ല. തെയ്യം കെട്ടുകാരെക്കൂടി കലാമണ്ഡലത്തിന്റെ പരിധിയില് കൊണ്ടുവന്നാല്, ഘണ്ഡാകര്‍ണന് ബിഎ, തീച്ചാമുണ്ടി എംഎ, കുട്ടിച്ചാത്തന് ബിഎ, വൈരിഘാതകന് ബിഎ, പൊട്ടന്‍തെയ്യം ബിഎ, കരിങ്കാളി എംഎ, മൂന്ന് പെറ്റുമ്മ ബിഎ തുടങ്ങിയ ബിരുദങ്ങളും വന്നുകൂടായ്കയില്ല.\nആയുര്‍വേദ പാഠശാലകളില് മുമ്പൊക്കെ ആര്യവൈദ്യന്, ആയുര്‍വേദാചാര്യന്, ഭിഷഗ് ഭൂഷണം, വൈദ്യവിഭൂഷണം, വൈദ്യകലാ നിധി മുതലായ ബിരുദങ്ങളാണ് കൊടുത്തിരുന്നത്. അതിന് അതിന്റേതായ തനിമയും മഹിമയും മണ്ണിന്റെ മണവും സാംസ്ക്കാരിക ഉള്ളടക്കവുമുണ്ടായിരുന്നു. ഇപ്പോഴതൊക്കെ ബിഎഎംഎസ് എന്ന ഒരൊറ്റ മുഴക്കോല് അളവായിരിക്കുന്നു. അതിലാണ് ലോകോത്തര പാരമ്പര്യമുള്ള കേരളത്തിലെ ആയുര്‍വേദരംഗം ചെന്നുപെട്ടിരിക്കുന്നത്. ആയിരക്കണക്കിന് വര്‍ഷത്തെ ചരിത്രമുള്ള അഷ്ടവൈദ്യന്മാര്‍ക്കും സിദ്ധവൈദ്യന്മാര്‍ക്കും കഷായത്തിന് കുറിപ്പടിയെഴുതാന് ഇനി ബിഎഎംഎസ് വാല്‍കൂടി വേണം. നമ്മുടെ മുഴുവന് പാരമ്പര്യവും ഏതാനും, അക്ഷരങ്ങളും അക്കങ്ങളുമായി രജിസ്റ്റര് ചെയ്യപ്പെട്ടുകഴിഞ്ഞു. മലയാളം ജയിക്കട്ടെ.\nമലയാളത്തെ രക്ഷിക്കാന് പള്ളിക്കൂടങ്ങളില് അതിനെ ഒന്നാം ഭാഷയാക്കിയതുകൊണ്ട് കാര്യമില്ല. പഠനത്തെയും പൊതുജീവിതത്തെയും ഭരണത്തെയും ഇംഗ്ലീഷിന്റെ അന്തരീക്ഷത്തില്‍നിന്ന് മോചിപ്പിക്കണം. അതിന് അധികാരിവര്‍ഗം തയ്യാറാകുമോ? ഇംഗ്ലീഷിന്റെ അന്തരീക്ഷമാണ് സകലയിടങ്ങളിലും നിലനില്‍ക്കുന്നത്. ആയുര്‍വേദത്തിന്റെ കാര്യം പറഞ്ഞാല് മുമ്പൊക്കെ നാട്ടിലെ ഏറ്റവും ബഹുമാന്യ വ്യക്തികള് അധ്യാപകരും (പള്ളിക്കൂടം വാധ്യാര്), വൈദ്യന്മാരുമായിരുന്നു. ഇന്ന് ഒരു വൈദ്യനും വൈദ്യനെന്ന് വിളിക്കപ്പെടാന് ഇഷ്ടപ്പെടുന്നില്ല. ഡോ...... (ഐഎസ്‌എം) എന്നെഴുതാനാണ് താല്‍പ്പര്യം. തങ്ങള് അലോപ്പതിക്കാര്‍ക്കൊപ്പംതന്നെയാണെന്ന് നടിക്കാനുള്ള ത്വരയാണവിടെ. ആയുര്‍വേദമെന്ന് പറയാതെ ഇന്ത്യന് സിസ്റ്റം ഓഫ് മെഡിസിന് (ഐഎസ്‌എം) എന്ന് പറയാനാണവര്‍ക്കിഷ്ടം.\nനമ്മുടെ സര്‍ക്കാര് ജീവനക്കാര് അതിലേറെ മിഥ്യാഭിമാനികളാണ്. പഴയകാലത്ത് ഭരണവകുപ്പിലെ ഏറ്റവും താഴെയുള്ള ജീവനക്കാര് അധികാരിയും കോല്‍ക്കാരനും മലബാറിലും, പ്രവൃത്തിയാര്, പിള്ള, മാസ്പടി എന്നിവര് തിരുവിതാംകൂറിലുമായിരുന്നു. അംശം, ദേശം, പകുതി, കര തുടങ്ങിയ കീഴ്പ്രദേശങ്ങളുമുണ്ടായിരുന്നു. അവയിന്ന് വില്ലേജ് ഓഫീസറും ക്ലാര്‍ക്കും ക്ലാസ്ഫോറും വില്ലേജും വാര്‍ഡുമായി മാറി. പണ്ട് ഐക്യനാണയ സംഘങ്ങളും പരസ്പര സഹായസഹകരണസംഘങ്ങളുമുണ്ടായിരുന്നു. ഇന്നവ കോ-ഓപ്പറേറ്റീവ് ബാങ്കുകളും സൊസൈറ്റികളുമായി. അവയുടെയൊക്കെ ശിലാസ്ഥാപനത്തിന്റെയും ഉദ്ഘാടനത്തിന്റെയും സ്മാരകഫലകങ്ങള് ഇംഗ്ലീഷില്‍തന്നെ എഴുതിയതാവണം. അയോധ്യാ മുദ്രണാലയത്തിന്റെ ആ ഫലകങ്ങള് സംസ്കൃതത്തിലും മലയാളത്തിലുമാവണം എന്നാഗ്രഹിച്ച് സ്ഥാപിച്ചത് ഇന്നും കാണാന് കഴിയും. പട്ടം താണുപിള്ള തിരു-കൊച്ചി മുഖ്യമന്ത്രിയായിരുന്നപ്പോള് കന്യാകുമാരിയില് നിര്‍മിച്ച ഗാന്ധിസ്മാരകത്തിന്റെ ഫലകം മലയാളത്തിലും തമിഴിലും ഹിന്ദിയിലുമായിരുന്നുവെന്ന് കാണാം. ആലുവയിലെ ദേശത്ത് മംഗലപ്പുഴ പാലം രാഷ്ട്രപതി ഡോ. രാജേന്ദ്രപ്രസാദ് ഉദ്ഘാടനം ചെയ്തതിന്റെ ഫലകവും മലയാളത്തിലാണ് തയ്യാറാക്കിയത്.\nസര്‍ക്കാരിനും രാഷ്ട്രീയ നേതാക്കള്‍ക്കും സമൂഹത്തിലെ സ്വാധീനവിഭാഗത്തിനും ഇഛാശക്തിയുണ്ടെങ്കില് കണ്ണടച്ച് തുറക്കുന്നതിന് മുമ്പ് മലയാളത്തിന് മാന്യസ്ഥാനം നല്‍കാന് സാധിക്കും. ഉദാഹരണത്തിന് നമ്മുടെ മന്ത്രിമാര് നടത്തുന്ന ഔദ്യോഗികവും അനൗദ്യോഗികവുമായ കത്തെടപാടുകള് മലയാളത്തിലായിരിക്കുമെന്ന് നിശ്ചയിക്കണം. വേണമെങ്കില് അവയുടെ വിവര്‍ത്തനം ഇംഗ്ലീഷിലോ ഹിന്ദിയിലോ കൊടുക്കാം. പക്ഷേ നിയമപരമായ ആവശ്യങ്ങള്‍ക്ക് മൂലരൂപമായ മലയാളം മാത്രമായിരിക്കും സാധ്യമെന്ന് ചട്ടമുണ്ടാക്കണം.\nവിദേശ രാജ്യങ്ങളുമായുള്ള ഇടപാടുകളില് ഇതിന് സമാനമായ വ്യവസ്ഥയുണ്ടല്ലൊ, ഇൌ‍സ്റ്റ്‌ഇന്ത്യാ കമ്പനിക്കാര്‍പോലും 200 വര്‍ഷങ്ങള്‍ക്ക് മുമ്പ് നാട്ടുരാജാക്കന്മാരുമായി മലയാളത്തിലാണ് എഴുത്തുകുത്തുകള് നടത്തിയത്. പഴയകാലത്ത് തിരുവിതാംകൂര് സര്‍ക്കാരിന്റെ രാജ്യഭരണ വിവരങ്ങള് മലയാളത്തില് സൂക്ഷിച്ചിരുന്നത് തിരുവിതാംകൂര് സ്റ്റേറ്റ് മാനുവലില് വായിക്കാം. സര്. സി.പിയെ ദിവാനായി നിയമിച്ച രാജകല്‍പ്പനയുടെ ഔദ്യോഗികനീട്ടും മലയാളത്തിലായിരുന്നു.\nഒരുകോടിയില് താഴെമാത്രം ജനസംഖ്യയുള്ള ലോകത്തെ നൂറോളം രാജ്യങ്ങള് തങ്ങളുടെ മുഴുവന് നടപടികളും സ്വന്തം ഭാഷയില് നിര്‍വഹിക്കുമ്പോള് മൂന്നരക്കോടി ജനങ്ങളില് 92 ശതമാനം അഭ്യസ്തവിദ്യരും അവരില് പകുതിയോളം കമ്പ്യൂട്ടര് സാക്ഷരരും വന് രാജ്യങ്ങളുടെപോലും വിവര സാങ്കേതിക മേഖലയില് നിര്‍ണായക പങ്ക് വഹിക്കുന്നവരുമുള്ള കേരളത്തിന് സ്വന്തം ഭാഷയ്ക്ക് അര്‍ഹമായ സ്ഥാനം നല്‍കാന് കഴിയില്ല എന്നത് ലജ്ജാകരമാകുന്നു.\nജ്യോത്സ്യന്മാര്‍ക്കാവശ്യമായ ജോതിഷ സോഫ്റ്റ്‌വെയര് നിലവിലുണ്ട്. നമ്മുടെ പത്രമാസികകള് തപാലില് അയക്കുമ്പോള് അവയുടെ മേല്‍വിലാസങ്ങള് ഇംഗ്ലീഷിലേ പാടുള്ളൂവെന്ന് നിര്‍ബന്ധമുള്ളതുപോലെ തോന്നുന്നു. കേരളത്തിനകത്തുള്ളതെങ്കിലും മലയാളത്തിലായാല് എന്താണപകടം? ഒരു കത്ത് ആരംഭിക്കുന്നതും അവസാനിക്കുന്നതും ഇംഗ്ലീഷിലുള്ള സംബോധനയോടും വിടവാങ്ങലോടുമാണ്, ഒപ്പും ഇംഗ്ലീഷില്‍ത്തന്നെ. വിവാഹ ക്ഷണപത്രികകളാകട്ടെ അനിവാര്യമായും ഇംഗ്ലീഷിലായിരിക്കും. അവയുടെ വാചകങ്ങളും വിശേഷണങ്ങളും തെറ്റും വിലക്ഷണങ്ങളുമായിരിക്കും. മലയാളത്തെയും സ്വദേശിയുടെയും കേരളീയ സംസ്ക്കാരത്തെയും കുറിച്ച് വാതോരാതെ കപടഭാഷണം നടത്തുന്നവരും അതില്‍നിന്നൊഴിവാകുന്നില്ല.\nമലയാളത്തെ പിഴപ്പിക്കുന്നതില് ഏറ്റവും വലിയ പങ്ക് നിര്‍വഹിക്കുന്നത് നമ്മുടെ ദൃശ്യമാധ്യമങ്ങളില് പരിപാടി അവതരിപ്പിക്കുന്നവരും, അതില് പ്രത്യക്ഷപ്പെടുന്ന വിവിധ രംഗങ്ങളിലെ താരപരിവേഷം നടിക്കുന്നവരുമാണ്. 'മല്യാലം ശരിക്ക് പരയാന് അരിയില്ല' എന്നതിലാണവര്‍ക്ക് അഭിമാനം. മലയാളത്തെ ഇങ്ങനെ വ്യഭിചരിക്കാന് ഈ ദൃശ്യമാധ്യമക്കാര് വിശേഷാല് പരിശീലനം കൊടുക്കുന്നുണ്ടോ എന്നുപോലും സംശയിക്കേണ്ടിയിരിക്കുന്നു. ആകാശവാണിയില് പണ്ടൊക്കെ ഭാഷയിലും സംജ്ഞാനാമങ്ങളിലും ഉച്ചാരണങ്ങളിലും പിഴവ് വരാതിരിക്കാന് പ്രത്യേക പരിശീലനം നല്‍കിയതായി റോസ്കോട്ട് കൃഷ്ണപിള്ള പറഞ്ഞതോര്‍ക്കുന്നു. സി.വി.രാമന്‍പിള്ളയുടെ കൊച്ചുമകനും ഇ.വി.കൃഷ്ണപിള്ളയുടെ മകനുമായ റോസ്കോട്ട് അങ്ങനെ ചെയ്തത് നമുക്ക് മനസ്സിലാക്കാവുന്നതേയുള്ളൂ. മലയാളം നന്നാവണമെന്ന ആഗ്രഹം ഇന്നാര്‍ക്കെങ്കിലുമുണ്ടോ?\nഇന്ന് കേരളത്തിലെ ഏതെങ്കിലും പട്ടണത്തിന്റെ പ്രധാന വീഥികളിലൂടെ നടക്കുമ്പോള് നാം പോകുന്നത് മലയാളനാട്ടിലൂടെയാണെന്ന് തോന്നുമോ? നിരത്തിനിരുവശങ്ങളിലും കെട്ടിടങ്ങളുടെ മുകളിലും മറ്റും വച്ചിരിക്കുന്ന പരസ്യപ്പലകകളും ബോര്‍ഡുകളും നോക്കിയാല് തോന്നുമോ? മഹാരാഷ്ട്രയിലെ ബോര്‍ഡുകളില് ഒന്നാംസ്ഥാനം മറാഠിക്ക് നല്‍കണമെന്ന് ശിവസേനയും തമിഴ്‌നാട്ടില് അവ തമിഴിലാകണമെന്ന് അവിടുത്തുകാരും പഞ്ചാബില് ഗുരുമുഖിയിലെഴുതിയ പഞ്ചാബി ഭാഷയിലാകണമെന്ന് അകാലിദളുകാരും ശഠിക്കുന്നതിനെ നാം ഭാഷാ ഭ്രാന്തെന്നും സങ്കുചിത ചിന്തയെന്നും അധിക്ഷേപിക്കുന്നു. നാമാകട്ടെ മലയാളത്തെ മറന്നും അവഹേളിച്ചും വിശാലഹൃദയരാകുന്നു. നമ്മുടെ മലയാളസ്നേഹം മലയാളദിനാചരണത്തിലൊതുങ്ങുന്നു. ഗ്രാമസേവകനെന്നും ഗ്രാമലക്ഷ്മിയെന്നുമുള്ള മനോഹരവും അര്‍ഥഗര്‍ഭവുമായ ഉദ്യോഗപ്പേരുകളില് അപമാനബോധംകൊണ്ട് തലകുനിഞ്ഞവര് സര്‍ക്കാരില് നിവേദനം നടത്തിയാണ് വില്ലേജ് എക്സ്റ്റന്‍ഷന് ഓഫീസര് എന്ന ആണും പെണ്ണുംകെട്ട പേര് സ്വന്തമാക്കിയത്.\nമലയാളത്തിന് ക്ലാസിക് പദവി നേടിയെടുക്കാന് ബദ്ധപ്പെടുന്ന രാഷ്ട്രീയ നേതാക്കള് സ്വന്തം ഹൃദയത്തിലെങ്കിലും അതിന് അര്‍ഹമായ മാന്യസ്ഥാനം നല്‍കി ആദരിക്കാന് തയ്യാറാവുമോ എന്നാണ് നോക്കേണ്ടത്.\nശ്രേഷ്ഠഭാഷയായിട്ടും മലയാളത്തിന് ശിലാഫലകത്തില്‍പോലും സ്ഥാനമില്ല\nബിജെപി പ്രക്ഷോഭം ഫലം കണ്ടു; ഭാഷാ ന്യൂനപക്ഷങ്ങള്‍ക്ക് പിഎസ്‌സിയില് ഇളവ്


സുരേഷ് ഗോപിയുടെ ഓഡി കാർ പോണ്ടിച്ചേരി രജിസ്ട്രേഷൻ..നികുതിവെട്ടിച്ച എം.പിക്കെതിരേ കേസെടുക്കുമോ? - Pravasishabdam\nHome WOLF'S EYE സുരേഷ് ഗോപിയുടെ ഓഡി കാർ പോണ്ടിച്ചേരി രജിസ്ട്രേഷൻ..നികുതിവെട്ടിച്ച എം.പിക്കെതിരേ കേസെടുക്കുമോ?\nസുരേഷ് ഗോപിയുടെ ഓഡി കാർ പോണ്ടിച്ചേരി രജിസ്ട്രേഷൻ..നികുതിവെട്ടിച്ച എം.പിക്കെതിരേ കേസെടുക്കുമോ?\nപുതുച്ചേരി: നികുതി ഇളവിന്റെ ആനുകൂല്യം അയല്‍സംസ്ഥാനക്കാര് ദുരുപയോഗം ചെയ്യുന്നതില് ശ്രദ്ധയില്‍പെട്ടതിനെ തുടര്‍ന്ന് വാഹന രജിസ്ട്രേഷന് നടപടികള് കര്‍ശനമാക്കി പുതുച്ചേരി സര്‍ക്കാര്. വ്യാജ വിലാസത്തില് വാഹനങ്ങള് രജിസ്റ്റര് ചെയ്ത് നികുതി വെട്ടിപ്പ് നടത്തുന്നത് തടയാന് ലഫ്റ്റ്നന്റ് ഗവര്‍ണര് കിരണ് ബേദി മോട്ടോര് വാഹന വകുപ്പിന് കര്‍ശന നിര്‍ദേശം നല്‍കി.\nമതിയായ രേഖകളില്ലാതെ വാഹനങ്ങള് രജിസ്റ്റര് ചെയ്യരുതെന്നും പുതുച്ചേരിയിലെ അഞ്ച് ആര്‍ടി ഓഫീസുകള്‍ക്ക് കീഴില് വരുന്ന സ്ഥിര താമസക്കാര്‍ക്ക് മാത്രം വാഹനങ്ങള് രജിസ്റ്റര് ചെയ്ത് നല്‍കാവൂ എന്നിവയാണ് നിര്‍ദേശങ്ങളില് പ്രധാനം.\nനികുതിവെട്ടിപ്പ് നടത്തുന്നവര്‍ക്കെതിരെ ശക്തമായ പ്രാചാരണ പരിപാടി നടത്താന് കേരള ഗതാഗത വകുപ്പ് തീരുമാനിച്ചിരുന്നു. നികുതി വെട്ടിപ്പ് നടത്തിയെന്ന് കണ്ടെത്തുന്നവര്‍ക്ക് നോട്ടീസ് നല്‍കാനും തീരുമാനമായി. തട്ടിപ്പ് നടത്തുന്നവരില് ഭൂരിഭാഗവും പ്രശസ്തരാണെന്നാണ് ഗതാഗത വകുപ്പിന്റെ വിലയിരുത്തല്. വാഹന വില അടിസ്ഥാനമാക്കിയാണ് കേരളത്തില് വാഹന നികുതി ചുമത്തുന്നത്.\nസുരേഷ് ഗോപിയുടെ കാറും പോണ്ടിച്ചേരി രജിസ്‌ട്രേഷനാണ്. സിനിമാ താരങ്ങളുടെ കാറും നികുതി വെട്ടിപ്പിന്റെ സാധ്യതകൾ തേടുന്നവയാണ്. ഇവർക്കെല്ലാം നോട്ടീസ് നൽകും. അമലാ പോളും ഫഹദ് ഫാസിലും സംശയ നിഴലിലാണ്. അങ്ങനെ കോടിയേരിയുടെ യാത്രയ്ക്കിടെയുണ്ടായ വിവാദം ഗുണകരമാക്കി മാറ്റാനാണ് കേരളത്തിലെ ഗതാഗത വകുപ്പിന്റെ തീരുമാനം.\nസിനിമാ താരങ്ങൾ, ബിസിനസുകാർ, ബാറുടമകൾ, വിദേശ മലയാളികൾ, രാഷ്ട്രീയ നേതാക്കളുടെ ബന്ധുക്കൾ തുടങ്ങിയവരുടെ വാഹനങ്ങളായിരുന്നു ഇവ. ഇവർക്കെതിരെ കർശന നടപടി വേണമെന്നും നഷ്ടമായ നികുതിയും പിഴയും ഈടാക്കണമെന്നും ഋഷിരാജ് സിങ് സർക്കാരിനു റിപ്പോർട്ട് നൽകി. വൈകാതെ സിങ് കമ്മിഷണർ സ്ഥാനത്തുനിന്നു മാറ്റി. ഇതോടെ നടപടിയും തീർന്നു.\n20 ലക്ഷത്തിനു മീതെ വരുന്ന വാഹനങ്ങൾക്ക് ഒന്നര ലക്ഷം രൂപയാണു പോണ്ടിച്ചേരിയിലും മാഹിയിലും ഒറ്റത്തവണ റോഡ് നികുതി. കേരളത്തിൽ വാഹനവിലയുടെ 20 % നികുതി നൽകണം. ഒരു കോടി രൂപ വിലയുള്ള കാറിനു കേരളത്തിൽ 20 ലക്ഷം രൂപ നികുതിയാകും. അവിടെ ഏതെങ്കിലും വിലാസത്തിൽ സ്ഥിര താമസമാണെന്നു നോട്ടറി സാക്ഷ്യപ്പെടുത്തിയ സത്യവാങ്മൂലം മാത്രം നൽകിയാൽ മതി റജിസ്‌ട്രേഷൻ നടത്താം.\nവാഹന വില അടിസ്ഥാനമാക്കിയാണു കേരളത്തിൽ നികുതി ഈടാക്കുന്നത്. അഞ്ചുലക്ഷം രൂപ വരെ വിലയുള്ള വാഹനങ്ങൾക്ക് വിലയുടെ ആറു ശതമാനമാണ് നികുതി. അഞ്ചുലക്ഷം മുതൽ പത്തുലക്ഷം വരെ വിലയുള്ള വാഹനത്തിന് വിലയുടെ എട്ടുശതമാനവും പത്തുമുതൽ 15 ലക്ഷം വരെ വിലയുള്ള വാഹനങ്ങൾക്ക് 10 ശതമാനവും 15 മുതൽ 20 ലക്ഷം വരെ വിലയുള്ള വാഹനങ്ങൾക്ക് 15 ശതമാനവുമാണ് നികുതി. 20 ലക്ഷത്തിനു മുകളിലുള്ള വാഹനങ്ങൾക്ക് 20 ശതമാനവും.\nഇതര സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും റജിസ്‌ട്രേഷൻ നടത്തി നികുതി വെട്ടിച്ചു സംസ്ഥാനത്തോടുന്നതു രണ്ടായിരത്തിലേറെ ആഡംബര കാറുകറാണെന്ന് തിരിച്ചറിഞ്ഞിട്ടുണ്ട്.\nPrevious articleആരും അറിയരുതെന്ന് രാഹുല് ആഗ്രഹിച്ചിട്ടും ആ സത്യം പുറത്ത് ; നിര്‍ഭയയുടെ സഹോദരന് ചെയ്ത് കൊടുത്ത സഹായം ഇങ്ങനെ\nNext articleഇതാണ് മോദിയുടെ സ്വച്ഛ് ഭാരത് ; വീട്ടിൽ കക്കൂസില്ലാത്ത 3574 നേതാക്കൾ


ഭീകരതയെ നേരിടുന്നതിലെ തുനീഷ്യന് മാതൃക |\nഭീകരതയെ നേരിടുന്നതിലെ തുനീഷ്യന് മാതൃക\nഇസ്‌ലാമിസ്റ്റുകളുടെ പ്രസ്ഥാനം ചിന്താപരമായ ഒരു ബദലായിരുന്നു. എപ്പോഴും അതിനോട് ഏറ്റുമുട്ടുകയെന്നതാണ് ഭരണകൂടം ശീലമാക്കിയിരുന്നത്. അതിലെ അംഗങ്ങള്‍ക്ക് നേരെ അറസ്റ്റുകളും ഭരണകൂടത്തെ അട്ടിമറിക്കാന് ശ്രമിച്ചെന്ന ആരോപണവും ഉയര്‍ന്നു. (നിലവിലെ അന്നഹ്ദ അധ്യക്ഷന് ശൈഖ് റാശിദുല് ഗന്നൂശി ജീവപര്യന്തം തടവിന് വിധിക്കപ്പെട്ട വ്യക്തിയാണ്) പലരെയും ജയിലലടക്കുകയും നാടുകടത്തുകയും ചെയ്തു. അവരില് വലിയൊരു ഭാഗം ബ്രിട്ടനിലും ഫ്രാന്‍സിലും അഭയം തേടി. രാഷ്ട്രീയ രംഗത്തെ അന്നഹ്ദയുടെ അസാന്നിദ്ധ്യവും ഇരുപത് വര്‍ഷത്തോളം അതിന്റെ നേതാക്കള് പുറത്തായതും സലഫി പ്രസ്ഥാനങ്ങള്‍ക്കും സൂഫി ധാരക്കും കൂടുതല് വേരോട്ടം നല്‍കി. അവയുമായുള്ള ഭരണകൂടത്തിന്റെ ബന്ധം അത്ര സുഖകരമായിരുന്നില്ല, എങ്കിലും അവയുമായുള്ള ഏറ്റുമുട്ടലുകള്‍ക്ക് മൂര്‍ച്ച കുറവായിരുന്നു. അവരുടെ പ്രവര്‍ത്തനങ്ങള് ഭരണകൂടത്തിന് ഒരു ഭീഷണിയാവുന്നില്ല എന്നതായിരുന്നു പൊതുവെ സുരക്ഷാ വിഭാഗത്തിന്റെ വിലയിരുത്തല്. മാത്രമല്ല അവരുടെ സാന്നിദ്ധ്യം അന്നഹ്ദയുടെ കാല്‍ചുവട്ടിലെ മണ്ണാണ് ഇല്ലാതാക്കുകയെന്നും അവര് വിലയിരുത്തി.\nവിപ്ലവത്തിന് ശേഷം (2011) നാടുകടത്തപ്പെട്ട അന്നഹ്ദ നേതാക്കള് മടങ്ങി വരികയും അന്നഹ്ദക്ക് ഒരു രാഷ്ട്രീയ പാര്‍ട്ടിയെന്ന നിയമസാധുത ലഭിക്കുകയും ചെയ്തു. അപ്പോഴേക്കും സലഫികളും സൂഫികളും തുനീഷ്യന് മണ്ണില് ശ്രദ്ധേയമായ തരത്തില് പ്രചാരം നേടിയിരുന്നു. യുവാക്കളെ കൂടുതലായി സ്വാധീനിച്ചിരുന്നത് സലഫി ചിന്തയായിരുന്നു. അതിന്റെ വിവിധങ്ങളായ സാമ്പത്തിക സ്രോതസ്സുകളും സേവന, പ്രബോധന രംഗങ്ങളിലെ പ്രവര്‍ത്തനങ്ങളുമാണ് അതിനനുകൂലമായ അന്തരീക്ഷമുണ്ടാക്കിയത്. തുനീഷ്യയിലെ മസ്ജിദുകളില് വലിയൊരു പങ്കും അവരുടെ കീഴിലായതും തുനീഷ്യന് സമൂഹത്തില് ശക്തമായ സ്വാധീനം ചെലുത്തിയിരുന്ന സാമൂഹ്യ മാധ്യമങ്ങള്‍ക്ക് അവര് നല്‍കിയ പ്രധാന്യവും അതിന് ഏറെ സഹായിച്ചിട്ടുണ്ട്. അത് മാത്രമായിരുന്നില്ല മാറ്റങ്ങള്. പടിഞ്ഞാറന് അറബ് സമൂഹത്തിലെ ഭീകരതയുടെയും അക്രമത്തിന്റെയും വലിയ സ്രോതസ്സുകളുടെ കൂട്ടത്തില് തുനീഷ്യയും ചേര്‍ക്കപ്പെട്ടു. സൈന്യം ജനാധിപത്യത്തിന്റെ വഴി മുടക്കിയ എഴുപതുകള് മുതല് സായുധ സംഘങ്ങളുടെ വിളനിലമായി മാറിയ അള്‍ജീരിയയാണ് ഞാനുദ്ദേശിച്ചത്. അക്രമത്തിലേക്കുള്ള മാറ്റമാണ് അവിടെ പ്രകടമായത്. ഖദ്ദാഫി തനിക്കെതിരെ പൊട്ടിപുറപ്പെട്ട വിപ്ലവത്തില് മരുഭൂമിയൊന്നാകെ ആയുധങ്ങളാല് നിറച്ച ലിബിയയും അക്രമവും സംഘര്‍ഷവും നിത്യസംഭവങ്ങളായ ചാഡ്, നൈജര്, മാലി പോലുള്ള പ്രദേശങ്ങളും അക്കൂട്ടത്തിലുണ്ട്. സലഫി ചിന്തകള്‍ക്കും അല്-ഖാഇദക്കും ഭീകരതയുടെയും നീചവൃത്തിയുടെയും പുതിയ പതിപ്പായ ഐസിസിനും അനുകൂലമായ അന്തരീക്ഷം അതൊരുക്കി. തുനീഷ്യയെ വലയം ചെയ്തിരിക്കുന്ന ആക്രമണങ്ങളും അതിന് സഹായകമായി വര്‍ത്തിച്ചു. ഒരു വശത്ത് ലിബിയയും മറുവശത്ത് അള്‍ജീരിയയുമാണുള്ളത്. തുനീഷ്യയുടെ പരിമിതമായ സൈനിക സംവിധാനങ്ങളുടെ പിടുത്തത്തില് ഒതുങ്ങാത്ത വിശാലമായ മരുഭൂമിയാണ് ഇരുവശത്തുമുള്ളത്. അതുകൊണ്ട് തന്നെ അവിടെ നിന്നുള്ള ഭീകരപ്രവര്‍ത്തനങ്ങളെ നേരിടുന്നതില് കാര്യമായൊന്നും ചെയ്യാന് അവര്‍ക്ക് സാധിച്ചിരുന്നില്ല.\nഇതിന്റെയെല്ലാം അടിസ്ഥാനത്തില് രണ്ട് കാര്യങ്ങളാണ് ഞാന് നിങ്ങളുടെ മുന്നില് വെക്കുന്നത്. ഒന്ന്, തുനീഷ്യയിലെ നടക്കുന്ന അക്രമണങ്ങളും ഭീകരപ്രവര്‍ത്തനങ്ങളും അന്നഹ്ദയില് നിന്നും അവിടത്തെ രാഷ്ട്രീയ ഇസ്‌ലാമില് നിന്നും രൂപപ്പെട്ടിട്ടുള്ളതാണെന്നാണ് ചില ഈജിപ്ഷ്യന് മാധ്യമങ്ങള് നിരന്തരം ആവര്‍ത്തിക്കാറുള്ള കാര്യമാണ്. എന്നാല് ആ പ്രചാരണത്തിന് യാതൊരുവിധ അടിസ്ഥാനമോ തെളിവോ ഇല്ല. അക്രമത്തിന്റെ മാര്‍ഗത്തില് നിന്ന് തീര്‍ത്തും വ്യത്യസ്തമായ പാതയാണ് അത് സ്വീകരിച്ചിരിക്കുന്നത് എന്നത് തന്നെ കാരണം. എല്ലാവരും ഭീകരരാണ് മിതവാദികള് ആരും തന്നെയില്ലെന്ന് ഒരാള് വാദിക്കുന്നുവെങ്കില് ഭീകരര് പോലും ആ വാദത്തിനെതിരെ രംഗത്ത് വരും. സ്വയം തല മണലില് പൂഴത്തിവെച്ച് യാഥാര്‍ത്ഥ്യത്തിന് നേരെ കണ്ണടക്കാന് ശ്രമിക്കുകയാണവര് ചെയ്യുന്നതെന്ന് ചുരുക്കം.\nഭീകരവാദത്തിന് തുനീഷ്യയില് ഭാവിയില്ലെന്നതാണ് രണ്ടാമത്തെ കാര്യം. ഒന്നാമതായി സമാധാനപരമായി ഒരു മാറ്റത്തിന് ശ്രമിക്കുന്ന ഇസ്‌ലാമിസ്റ്റുകള്‍ക്ക് സമൂഹത്തിന്റെ ഉള്ളിലേക്ക് ഇറങ്ങിചെല്ലാനും അവരുടെ പ്രവര്‍ത്തന ഫലം ബാലറ്റ് പേപ്പറിലൂടെ നേടാനാകുമെന്നുള്ളതുമാണ്. ഭീകരതക്കെതിരായ ഒരു ദേശീയ കൂട്ടായ്മ അവിടെയുണ്ടെന്നതാണ് രണ്ടാമത്തെ കാരണം. കക്ഷി രാഷ്ട്രീയ വ്യത്യാസങ്ങള്‍ക്കതീതമായ ഒരു കൂട്ടായ്മയാണത്. എന്തൊക്കെ വിയോജിപ്പുകള് ഉണ്ടെങ്കിലും ബാലറ്റ്‌പെട്ടികള് വിധിനിര്‍ണയിക്കട്ടെ എന്ന നിലപാടാണ് അവ സ്വീകരിച്ചിരിക്കുന്നത്. അവസാനമായി രാജ്യത്തെ ഭരിക്കുന്നത് സുരക്ഷാ വിഭാഗമല്ല രാഷ്ട്രീയമാണെന്നുള്ളതാണ്. കാരണം അവിടെ രാഷ്ട്രീയ പാര്‍ട്ടികളും പാര്‍ലമെന്റും സ്വതന്ത്ര തെരെഞ്ഞെടുപ്പ് സംവിധാനവുമുണ്ട്. അക്കാരണത്താല് രാഷ്ട്രീയം അവിടെ മരിച്ചിട്ടില്ല. അപ്രകാരം ഭാവിയെ കുറിച്ച പ്രതീക്ഷയും മരണപ്പെട്ടിട്ടില്ല.


തൊഴിൽ തെരഞ്ഞെടുക്കുന്നതിലെ മാനദണ്ഡം പണം മാത്രമാകരുതെന്ന് കേരള കലാമണ്ഡലം വൈസ് ചാൻസലർ ഡോ. ടി.കെ നാരായണൻ – IRINJALAKUDALIVE.com\nഇരിങ്ങാലക്കുട : തൊഴിൽ തെരഞ്ഞെടുക്കുന്നതിലെ മാനദണ്ഡം പണം മാത്രമാകരുത്. അഭിരുചിക്കൊത്ത തൊഴിൽ ആസ്വദിച്ചു ചെയ്യുമ്പോൾ മാത്രമേ ജീവിതത്തിൽ സംതൃപ്തി ലഭിക്കുകയുള്ളു എന്ന് കേരള കലാ മണ്ഡലം വൈസ് ചാൻസലർ ഡോ. ടി കെ നാരായണൻ. ഇരിങ്ങാലക്കുട ക്രൈസ്റ്റ് എഞ്ചിനീയറിംഗ് കോളേജിലെ പ്രഥമ ബാച്ചിന്റെ കോഴ്സ് കംപ്ലീഷൻ സെറിമണിയിൽ മുഖ്യാതിഥിയായി പങ്കെടുത്തു സംസാരിക്കുകയായിരുന്നു അദ്ദേഹം. ആരംഭത്തിൽ ലഭിക്കുന്ന ചെറിയ ജോലികളിൽ ഒതുങ്ങിപ്പോകാതെ കഴിവുള്ള വിദ്യാർത്ഥികൾ സ്ഥിരോത്സാഹത്തിലൂടെ ഉന്നത തൊഴിൽ മേഖലകളിൽ എത്തിച്ചേർന്നു മാനവരാശിക്ക് സേവനം ചെയ്യുന്നവരാകണം. ചെറിയ ലക്ഷ്യങ്ങളിൽ തൃപ്തരാകാതെ വലിയ സ്വപ്നങ്ങൾക്ക് പിന്നാലെ കുതിക്കുന്നവരാകണം വിദ്യാർഥികളെന്ന് എന്നും അദ്ദേഹം കൂട്ടിച്ചേർത്തു. മറ്റു കോളേജുകളെ അപേക്ഷിച്ചു മികവിന്റെ കാര്യത്തിൽ ക്രൈസ്റ്റ് എഞ്ചിനീയറിംഗ് കോളേജ് അസൂയാവഹമായ ഔന്നത്യമാണ് പുലർത്തുന്നതെന്നും പ്രഥമ ബാച്ചിന് ലഭിച്ച മികച്ച പ്ലേസ്‌മെന്റുകൾ അതിനു തെളിവാണെന്നും അദ്ദേഹം പറഞ്ഞു.\nസി എം ഐ തൃശൂർ ദേവമാതാ പ്രവിശ്യയുടെ പ്രൊവിൻഷ്യൽ ഫാ. വാൾട്ടർ തേലപ്പിള്ളി സി എം ഐ കോഴ്സ് കംപ്ലീഷൻ സെറിമണിക്കു സമാരംഭം കുറിച്ചു. പൂർവ വിദ്യാർഥി സംഘടനയുടെ ലോഗോ പ്രകാശനവും അദ്ദേഹം നിർവഹിച്ചു. സൂര്യനെപ്പോലെ എരിയാൻ തയ്യാറുള്ളവർക്കേ സൂര്യനെപ്പോലെ പ്രകാശിക്കാനും കഴിയൂ എന്ന് സന്ദേശത്തിൽ വിദ്യാർത്ഥികളെ അദ്ദേഹം ഓർമിപ്പിച്ചു. ചടങ്ങിൽ വച്ചു ഈ വർഷം പാസ്സ് ഔട്ട് ആകുന്ന വിദ്യാർത്ഥികൾക്ക് കോഴ്സ് കംപ്ലീഷൻ സർട്ടിഫിക്കേറ്റുകൾ വിതരണം ചെയ്തു. പാസിങ് ഔട്ട് ബാച്ചിലെ മികച്ച വിദ്യാർഥിയായി തെരഞ്ഞെടുക്കപ്പെട്ട ശിൽപ ശിവദാസ്, ഡിപ്പാർട്ട്മെന്റ് തലത്തിൽ മികച്ച വിദ്യാർത്ഥികളായി തെരഞ്ഞെടുക്കപ്പെട്ട ഹാരിസ് ജോർജ്, അതുൽ പരമേശ്വരൻ, സെബി ജോർജ്, ജോസഫ് ജോജോ എന്നിവരെ ആദരിച്ചു.\nചടങ്ങിൽ ക്രൈസ്റ്റ് ആശ്രമത്തിന്റെ പ്രിയോർ ഫാ. ജേക്കബ് ഞെരിഞ്ഞാമ്പിള്ളി സി എം ഐ , കോളേജ് എക്സിക്യൂട്ടീവ് ഡയറക്ടർ ഫാ. ജോൺ പാലിയേക്കര സി എം ഐ, ജോയിന്റ് ഡയറക്ടർ ഫാ. ജോയ് പയ്യപ്പിള്ളി സി എം ഐ, പ്രിൻസിപ്പൽ ഡോ. സജീവ് ജോൺ, ക്രൈസ്റ്റ് ഓട്ടോണോമസ് കോളേജ് പ്രിൻസിപ്പൽ ഡോ. മാത്യു പോൾ ഊക്കൻ, ഫാ. ഡോ. ജോസ് കണ്ണമ്പുഴ, ഫാ. ഡോ. ജോളി ആൻഡ്രൂസ് സി എം ഐ, ഡോ. വി ഡി ജോൺ, പ്രഫ. എൻ ആർ പ്രേമകുമാർ, പി ടി എ വൈസ് പ്രസിഡന്റ് സോണിയ ഗിരി, പാപ്പച്ചൻ ജോർജ്, വിദ്യാർത്ഥി പ്രതിനിധികൾ എന്നിവർ സംസാരിച്ചു.


കെവിന് വധക്കേസില് മുന്‍കൂര് ജാമ്യം തേടി മുഖ്യപ്രതി ഷാനുവിന്‍റെ മാതാവ് രഹന ഹൈക്കോടതിയെ സമീപിച്ചു \nഹോം Punalur കെവിന് വധക്കേസില് മുന്‍കൂര് ജാമ്യം തേടി മുഖ്യപ്രതി ഷാനുവിന്‍റെ മാതാവ് രഹന ഹൈക്കോടതിയെ സമീപിച്ചു\nകെവിന് വധക്കേസില് മുന്‍കൂര് ജാമ്യം തേടി മുഖ്യപ്രതി ഷാനുവിന്‍റെ മാതാവ് രഹന ഹൈക്കോടതിയെ സമീപിച്ചു\nകൊച്ചി: കെവിന് വധക്കേസില് മുന്‍കൂര് ജാമ്യം തേടി മുഖ്യപ്രതി ഷാനുവിന്‍റെ മാതാവ് രഹ്ന ഹൈക്കോടതിയെ സമീപിച്ചു. കേസില് തന്നെ കുടുക്കാന് അന്വേഷണം സംഘം ശ്രമിക്കുന്നുവെന്നും തന്നെ അറസ്റ്റ് ചെയ്യാന് സാധ്യതയുണ്ടെന്നും ചൂണ്ടിക്കാട്ടിയാണ് മുന്‍കൂര് ജാമ്യ ഹര്‍ജി.\nകേസില് തനിക്ക് പങ്കുള്ളതായി പോലീസ് വ്യക്തമാക്കിയെന്ന് മാധ്യമ റിപ്പോര്‍ട്ടുകളുണ്ട്. തനിക്ക് കേസില് ഒരു പങ്കുമില്ല. കൊലപാതക വിവരം താനറിഞ്ഞില്ല. കേസുമായി തനിക്ക് ഒരു ബന്ധവുമില്ലെന്നും രഹന മുന്‍കൂര് ജാമ്യഹര്‍ജിയില് വ്യക്തമാക്കിയിട്ടുണ്ട്.\nസംഭവത്തിന് ശേഷം ഒളിവില് പോയ രഹ്നയെ പോലീസ് ഇതുവരെ അറസ്റ്റ് ചെയ്തിട്ടില്ല. അതേസമയം മകന് ഷാനുവിനെയും ഭര്‍ത്താവ് ചാക്കോയെയും പോലീസ് അറസ്റ്റ് ചെയ്യുകയും ചെയ്തിരുന്നു. കേസില് രഹനയെ കൂടി ഗൂഢാലോചനക്കുറ്റം ചുമത്തി അന്വേഷണ സംഘം അറസ്റ്റ് ചെയ്തേക്കുമെന്ന് സൂചനയുണ്ട്. എന്നാല് അന്വേഷണ സംഘം ഇക്കാര്യം സ്ഥിരീകരിച്ചിട്ടില്ല. രഹനയുടെ പങ്ക് വ്യക്തമാക്കുന്ന തെളിവൊന്നും ലഭിച്ചിട്ടില്ലെന്നാണ് പോലീസ് വാദം. ഇതിനിടെയാണ് അറസ്റ്റ് ഒഴിവാക്കാനുള്ള ശ്രമവുമായി രഹന കോടതിയെ സമീപിച്ചിരിക്കുന്നത്.


അലനല്ലൂര് എടത്തനാട്ടുകര പാലക്കാവിൽ വെച്ചു നടന്ന പരിപാടി ശ്രീ ടി പി സഷീർ ബാബു സ്വാഗതം പറഞ്ഞു. ശ്രീ ടി കെ മുഹമ്മദ് അധ്യക്ഷത വഹിച്ചു. താലൂക്ക് പ്രസിഡണ്ട് ശ്രീമതി ഹസ്നത്ത് ടീച്ചർ റിപ്പോർട് അവതരിപ്പിച്ചു. സംസ്ഥാന പ്രസിഡണ്ട് ശ്രീ പി കൃഷ്ണൻ സംഘടനാ രേഖ അവതരിപ്പിച്ചു. ചർച്ചകൾക്ക് ശേഷം തീരുമാനങ്ങളെടുത്തു:\nപ്രസിഡണ്ട്: ടി കെ മുഹമ്മദ് വൈ. പ്രസിഡണ്ട്: ടി അശോകൻ, ടി പി ഹംസക്കുട്ടി സെക്രട്ടറി: ടി കെ മുഹമ്മദ് ജോ സെക്രട്ടറി: ടി പി മൻസൂർ, ഷാനവാസ് തയ്യിൽ. ട്രഷറർ: ടി പി ഇക്ബാൽ.\nകൊപ്പം യൂണിറ്റ് സമ്മേളനം പാലക്കാട് ജില്ലാ പഞ്ചായത്ത് മെമ്പർ ശ്രീമതി സാബിറ ടീച്ചർ ഉൽഘാടനം ചെയ്തു. താലൂക്ക് വൈസ് പ്രസിഡണ്ട് ശ്രീ വി മുരളീധരൻ സ്വാഗതം പറഞ്ഞു. ജില്ലാ കമ്മിറ്റി അംഗം ശ്രീ കെ. രാമദാസ് അധ്യക്ഷത വഹിച്ചു. സംസ്ഥാന പ്രസിഡണ്ട് ശ്രീ പി കൃഷ്ണൻ സംഘടനാ രേഖ അവതരിപ്പിച്ചു. താലൂക്ക് സെക്രട്ടറി ശ്രീ സി. രാമചന്ദ്രൻ ആശംസ അർപ്പിച്ചു. കൊപ്പം ഗ്രാമ പഞ്ചായത്ത് പ്രസിഡണ്ട് ശ്രീമതി പി. സുമിത അംഗത്വം സ്വീകരിച്ച് ഈ വർഷത്തെ അംഗത്വ പ്രവർത്തനം ഉൽഘാടനം ചെയ്തു.\nപ്രസിഡണ്ട്: കെ. വിനോദ് കുമാർ.\nസെക്രട്ടറി: കെ. രാമദാസ്.\nതാലൂക്ക് സമ്മേളനത്തിൽ എല്ലാ അംഗങ്ങളും പങ്കെടുക്കുവാന് തീരുമാനിച്ചു.


ക്യാപ്റ്റന് രാജു ഫിലിപ്പ് ഫോമ പ്രസിഡന്റ് സ്ഥാനാര്‍ത്ഥി | USA Malayalam News Paper\nStory Dated: Monday, November 12, 2018 11:28 hrs UTC\nന്യൂയോര്‍ക്ക് : നാലു പതിറ്റാണ്ടിലേറെയുള്ള സാമൂഹ്യ പ്രവര്‍ത്തന പരിചയവും ചാരിറ്റി രംഗത്തെ ഊര്‍ജ്ജസ്വലതയും കൈമുതലായുള്ള ക്യാപറ്റന് രാജു ഫിലിപ്പ് 2020 ല് നടത്തപ്പെടുന്ന ഫോമ നാഷ്ണല് തെരഞ്ഞെടുപ്പില് പ്രസിഡന്റ് സ്ഥാനത്തേക്ക് മത്സരിക്കുമെന്ന് അറിയിച്ചു. ആരംഭം മുതല് ഫോമയോടൊപ്പം സജീവമായ രാജുഫിലിപ്പ് ഇപ്പോള് ജുഡീഷ്യറി ബോര്‍ഡ് അംഗമായി പ്രവര്‍ത്തിക്കുന്നു. മുന് വര്‍ഷങ്ങളില് വൈസ് പ്രസിഡന്റ്, നാഷ്ണല് കമ്മിറ്റിയംഗം, അഡൈ്വസറി ബോര്‍ഡ് സെക്രട്ടറി മുതലായ ചുമതലകളില് അതാതു വര്‍ഷങ്ങളിലെ എക്‌സിക്യൂട്ടീവ് കമ്മിറ്റിയോടൊപ്പം തോളോടുതോള് ചേര്‍ന്ന് ഫോമയുടെ ഉന്നമനത്തിനായി യത്‌നിച്ചിട്ടുള്ള ക്യാപ്റ്റന് പൂര്‍ണ്ണസമയ പ്രവര്‍ത്തനവും സേവനവുമാണ് വാഗ്ദാനം ചെയ്യുന്നത്. പ്രഗല്‍ഭരും പരിചയസമ്പന്നരുമായ നേതാക്കളാണ് നാളിതുവരെ ഫോമക്ക് ഉണ്ടായിട്ടുള്ളത്. എന്നാല് കൂട്ടായ പ്രവര്‍ത്തനങ്ങളുടെ ആകെത്തുകയാണ് ഫോമയുടെ നേട്ടങ്ങളുടെ മുഖ്യകാരണമെന്ന് അദ്ദേഹം ചൂണ്ടിക്കാട്ടി. പ്രാദേശിക പ്രാതിനിധ്യം നാഷ്ണല് കമ്മിറ്റികളിലും എക്‌സിക്യൂട്ടീവ് കമ്മറ്റിയിലും അനിവാര്യം എങ്കിലും പ്രാദേശിക, സാമുദായിക പരിഗണനകള്‍ക്ക് മുന്‍തൂക്കം നല്‍കുന്ന പാനലിംഗ് സമ്പ്രദായത്തോട് തനിക്ക് യോജിപ്പില്ലെന്ന് അദ്ദേഹം തുറന്നു പറഞ്ഞു.\nഇത്തരം കാഴ്ചപ്പാടുകള് ദൂരവ്യാപകമായി സംഘടനയുടെ അടിത്തറ പൊളിക്കുവാനേ ഉപകരിക്കൂ എന്ന് അമേരിക്കയിലെ ഇതര സാമൂഹ്യ സംഘടനകളുടെ തകര്‍ച്ച നമ്മെ ഓര്‍മ്മിപ്പിക്കുന്നു. ഫോമയുടെ സ്ഥാപനോദ്ദേശം നിലനിര്‍ത്തിക്കൊണ്ടാവണം തെരഞ്ഞെടുപ്പുകള്. ഒത്തൊരുമയോടെ പ്രവര്‍ത്തിച്ചാല് വിപ്ലവകരമായ മാറ്റങ്ങളും നേട്ടങ്ങളും കൈവരിക്കുവാന് നമുക്കാകും. വ്യാവസായിക ശാസ്ത്ര സാങ്കേതിക നേട്ടങ്ങള് ലക്ഷ്യമിട്ടുകൊണ്ട് സ്വാതന്ത്ര്യാനന്തര ഭാരതത്തില് അന്നത്തെ പ്രധാനമന്ത്രി പണ്ഡിറ്റ് ജവഹര്‍ലാല് നെഹ്‌റു തുടങ്ങിവച്ച പദ്ധതികളെ പ്രശംസിച്ചുകൊണ്ട് ഈയടുത്ത കാലത്ത് ഡല്‍ഹി മുഖ്യമന്ത്രി ശ്രീ.അരവിന്ദ് കെജരിവാള് ചെയ്ത പ്രസംഗം ഏറെ ചിന്തനീയമമാണ്. നാഷ്ണല് സംഘടന എന്ന നിലയില് നാം ജീവിക്കുന്ന സമൂഹത്തിനും നമ്മുടെ പിറന്ന നാടിനും പ്രയോജനകരമായ ഒട്ടനവധി പദ്ധതികള് വിജയകരമായി നടപ്പിലാക്കുവാന് നൂതന സാങ്കേതിക വിദ്യകളുടെ സഹായത്തോടെയും ലഭ്യമായ വരുമാന സ്രോതസ്സുകളിലൂടെയും കഴിയുമെന്നുറപ്പുണ്ട്. സാമൂഹ്യസേവനത്തിന് സന്നദ്ധരായിട്ടുള്ള കൂടുതല് ആളുകള് മുന്നോട്ടുവരേണ്ടത് അത്യന്താപേക്ഷിതമാണെന്ന് ക്യാപ്റ്റന് രാജു ഫിലിപ്പ് അഭിപ്രായപ്പെട്ടു.\nകോട്ടയം വാഴൂര് സ്വദേശിയായ രാജു ഫിലിപ്പ് 49 വര്‍ഷമായി ന്യൂയോര്‍ക്കിലെ സ്റ്റാറ്റന് ഐലന്റില് സ്ഥിരതാമസമാക്കിയ വ്യക്തിയാണ്. കേരളത്തിലെ പ്രഥമ ഇംഗ്ലീഷ് വിദ്യാഭ്യാസ കേന്ദ്രമായ പ്രശസ്തമായ CMS കോളേജില് നിന്ന് BA ബിരുദവും ചങ്ങനാശ്ശേരി എന്.എസ്.എസ്. കോളേജില് നിന്ന് എംഎ ബിരുദവും കരസ്ഥമാക്കിയശേഷം കോളേജ് അദ്ധ്യാപകനായി ജോലി ചെയ്തുവരവേ 1979 ലാണ് ഇമിഗ്രന്റായി കുടുംബസമേതം അമേരിക്കയിലെത്തുന്നത്. മന്‍ഹാട്ടനിലെ ചേസ് മന്‍ഹാട്ടന് ബാങ്ക് മാനേജരായി പത്തുവര്‍ഷം പ്രവര്‍ത്തിച്ചു. ജോലിയും, കുടുംബ ചുമതലകളും ഒപ്പം ആദ്ധ്യാത്മിക രംഗത്തും സംഘടനാരംഗത്തും സജീവമായിരുന്നു. 1979 ല് സ്റ്റാറ്റന് ഐലന്റ് മലയാളി അസോസിയേഷന്റെ രൂപീകരണത്തിലും ഇതര ഇന്‍ഡ്യന് സംസ്ഥാന സമൂഹത്തെ ഉള്‍പ്പെടുത്തി ഇന്‍ഡ്യന് അസോസിയേഷന് ഓഫ് സ്റ്റാറ്റന് ഐലന്റ് രൂപീകരണത്തിലും നിര്‍ണ്ണായക സാന്നിധ്യമായി. MA ക്കു ശേഷം തുടര്‍പഠനമെന്ന അടങ്ങാത്ത അഭിനിവേശമാണ് വീണ്ടും കോളേജ് വിദ്യാര്‍ത്ഥിയാകുവാന് പ്രേരണയായത്. ന്യൂയോര്‍ക്ക് യൂണിവേഴ്‌സിറ്റിയുടെ കീഴിലുള്ള WAGNER COLLEGE ല് നിന്നും പ്രശസ്തമായ നിലയില് MBA ബിരുദം കരസ്ഥമാക്കിയത് ബിസിനസ്സ് രംഗത്തേക്കുള്ള ചുവടുവയ്പ്പുകൂടിയായി. ഇരുപത് വര്‍ഷത്തെ സ്തുത്യര്‍ഹമായ സേവനത്തിനുശേഷം ന്യൂയോര്‍ക്ക് സിറ്റി കറക്ഷന് ഡിപ്പാര്‍ട്ടുമെന്റില് നിന്നും ക്യാപ്റ്റന് റാങ്കോടെ 2009 വിരമിക്കുമ്പോള് വെസ്റ്റ് ചെസ്റ്ററിലും സ്റ്റാറ്റന് ഐലന്റിലും ഓഫീസുള്ള ALLSTAR REALITY യുടെ CEO ആയിരുന്ന ക്യാപ്റ്റന് രാജുഫിലിപ്പ്.\nസമൂഹത്തിലെ അശരണരേയും ആലംബഹീനരേയും തണലാകുംവിധം സഹായിക്കുക എന്നത് പൈതൃകമായി കിട്ടിയതാണെന്ന് ഒട്ടനവധി ചാരിറ്റി പ്രവര്‍ത്തനങ്ങളുടെ സാരഥിയായ ക്യാപ്റ്റന് തുറന്നു പറഞ്ഞു. ഉള്ളതില് നിന്ന് മറ്റുള്ളവരെ സഹായിക്കുക നമ്മുടെ ചുമതലയാണ്. ഔദ്യോഗികജീവിതത്തില് നിന്നും വിരമിച്ചശേഷം കിട്ടുന്ന പെന്‍ഷന് തുക മാന്യമായി ജീവിക്കുവാന് പര്യാപ്തമാണ്. ബിസിനസ്സില് നിന്നും ലഭിക്കുന്ന ലാഭത്തിന്റെ വലിയൊരു ശതമാനം ചാരിറ്റി പ്രവര്‍ത്തനങ്ങള്‍ക്ക് മാറ്റിവെക്കുന്നതാണ് തന്റെ ചുമതലയിലുള്ള Care-A- Day യുടെ മൂലധനം. ഇതിനുവേണ്ടി താന് പണപ്പിരിവ് നടത്താറില്ല. ഫോമയുടെ വൈസ് പ്രസിഡന്റായിരുന്ന 2010 ല് Care-A-Day യും ഫോമയും കൈകോര്‍ത്ത് കോട്ടയത്ത് നടത്തിയ സൗജന്യ തയ്യല് മെഷീന് വിതരണം ചെയ്തത് അന്നത്തെ ആഭ്യന്തരമന്ത്രി ശ്രീ.തിരുവഞ്ചൂര് രാധാകൃഷ്ണനാണ്. ഈ പരിപാടിയുടെ മുഴുവന് ചിലവും ഏതാണ്ട് എട്ടര ലക്ഷം രൂപ മുടക്കിയത് Care-A-Day ആയിരുന്നു, ഫോമയുടെ ആഭ്യ കേരള ചാരിറ്റി പ്രവര്‍ത്തനമായിരുന്നു ഇത്. അര്‍ഹരായ നൂറ്റില്‍പ്പരം സാധുകുടുംബങ്ങളെ അന്വേഷിച്ചു കണ്ടെത്തിയത് ഏറെ ശ്രമകരമായിരുന്നു എങ്കിലും അര്‍ഹമായ കൈകളില് എത്തി എന്നതായിരുന്നു ആത്മസംതൃപ്തി. ബാംഗ്ലൂര് കേന്ദ്രമാക്കി സാധുക്കളായ പെണ്‍കുട്ടികളെ നേഴ്‌സിംഗ് പഠനം നല്‍കി വരുന്ന Care-A-Day ഇതിനോടകം 50 ലേറെ പേര്‍ക്ക് ജീവനോപാധിയായി.\nഭവനരഹിതര്‍ക്ക് ഭവനം നിര്‍മ്മിച്ചു നല്‍കുകയും ദാരിദ്രരേഖക്കു താഴെയുള്ളവര്‍ക്ക് പാചകവാത സിലിണ്ടര് സൗജന്യമായി നല്‍കുകയും ചെയ്യുന്നത് ചാരിറ്റി പ്രവര്‍ത്തനങ്ങളിലെ ചില നാള്‍വഴികള് മാത്രം. റിട്ടയര്‍മെന്റ് ജീവിതം പേരക്കുട്ടികളുടെ ബേബിസിറ്റിംഗും മെഡിക്കല് ശുശ്രൂഷയും മാത്രമായി ഒതുങ്ങിക്കൂടാതെ സാമൂഹ്യ നന്മക്കായി ചടുലമായി പ്രവര്‍ത്തിക്കണമെന്നാണ് ക്യാപ്റ്റന്റെ മതം. നാലുമണിക്ക് ഉറക്കമുണര്‍ന്നാല് പതിവുയാമപ്രാര്‍ത്ഥനയും രണ്ടു മണിക്കൂര് കഠിനമായ വ്യായാമവും കഴിഞ്ഞാല് പിന്നെ ആഴ്ചയില്6ദിവസവും മുഴുവന് സമയകര്‍മ്മനിരതനാണ് അദ്ദേഹം. ഞായാഴാച പള്ളിയും കുടുംബവുമായി ഒതുങ്ങിക്കൂടും, മറ്റ് അത്യാവശ്യ പ്രോഗ്രാമുകള് ഇല്ലെങ്കില്. ഊര്‍ജ്ജ്വസ്വലമായി ഫോമയെ സേവിക്കുക മാത്രമാണ് തന്റെ ലക്ഷ്യം. കൂട്ടായ പരിശ്രമത്തിലൂടെ ഫോമയെ ഉയരത്തിലെത്തിക്കാമെന്ന് വിശ്വസിക്കുന്നു.


Evening Kerala News ആര്‍എസ്‌സി.140 ചങ്ക് ഇനി ഈരാറ്റുപേട്ടയില്, ആ അജ്ഞാത സുന്ദരിയെ തേടി Latest Kerala News / Malayalam News Portal\nആര്‍എസ്‌സി.140 ചങ്ക് ഇനി ഈരാറ്റുപേട്ടയില്, ആ അജ്ഞാത സുന്ദരിയെ തേടി\nഈരാറ്റുപേട്ട: ചരിത്രത്തില് ആദ്യമായി ഒരു കെഎസ്ആര്‍ടിസിക്ക് ആനവണ്ടി എന്നല്ലാതെ പുതിയൊരു പേരിട്ടു, ‘ചങ്ക് വണ്ടി’. ഈരാറ്റുപേട്ട ഡിപ്പോയിലെ ആര്.എസ്.സി. 140 എന്ന ബസാണ് കെ.എസ്.ആര്.ടി.സി.യുടെ ചരിത്രം മാറ്റിയിരിക്കുന്നത്. ഈരാറ്റുപേട്ടയില്‍നിന്ന് ആലുവയിലേക്ക് കൊണ്ടുപോയ വണ്ടി തിരികെവേണമെന്ന് ആവശ്യപ്പെട്ടുള്ള, പേര് വെളിപ്പെടുത്താത്ത യാത്രക്കാരിയുടെ ഫോണ്‍വിളി സാമൂഹികമാധ്യമങ്ങളില് പ്രചരിച്ചിരുന്നു. ഇത് ശ്രദ്ധയില്‍പ്പെട്ട കെ.എസ്.ആര്.ടി.സി. എം.ഡി. ടോമിന് തച്ചങ്കരി ബസ് തിരികെനല്‍കാന് ഉത്തരവിടുകയായിരുന്നു. ചങ്ക് എന്നു പേരിടാന് നിര്‍ദേശിച്ചതും അദ്ദേഹമാണ്.\nകെഎസ്ആര്‍ടിസി അധികൃതരെ അമ്പരപ്പിച്ചായിരുന്നു ഫോണ്‍കോളിലൂടെ ആ പെണ്‍ശബ്ദം എത്തിയത്. ഞങ്ങളുടെ ചങ്ക് വണ്ടിയായിരുന്നു, എന്തിനാണ് സാറേ അത് എടുത്തോണ്ട് പോയത്…ആര്.എസ്.സി 140 എന്ന ബസ് നഷ്ടപ്പെട്ടതിലെ നിരാശയായിരുന്നു ആ വാക്കുകളില് നിറഞ്ഞത്. ആനവണ്ടിക്ക് ഇത്രവും കടുത്ത ആരാധകരോ എന്ന് ആര്‍ക്കും സംശയം തോന്നിപ്പോകും. കെഎസ്ആര്‍ടിസിയെ സ്‌നേഹിച്ച ഒരു ആരാധികയുടെ സ്‌നേഹത്തിന് മുന്നില് ഡിപ്പാര്‍ട്ട്‌മെന്റ് കീഴടങ്ങുകയായിരുന്നു. ആരാണ് ആ പെണ്‍കുട്ടി എന്ന ചോദ്യത്തിന് മാത്രം പക്ഷേ ഉത്തരമില്ല. ആരെന്ന് വെളുപ്പെടുത്താതെ മറഞ്ഞിരിക്കുന്ന അവള് ഇനി ചങ്ക് വണ്ടി എന്ന് പേരെഴുതി വെച്ച കെഎസ്ആര്‍ടിസിയിലായിരിക്കും ഈരാറ്റുപേട്ടയില് നിന്നും കുതിക്കുക. ബസിന്റെ മുന്നിലും പിന്നിലും ചുവപ്പുനിറത്തില് ഹൃദയചിഹ്നം വരച്ച് അതിനുള്ളില് മഞ്ഞ നിറത്തിലാണ് ചങ്ക് എന്നെഴുതിയിരിക്കുന്നത്.\nഈരാറ്റുപേട്ടയില് നിന്നും സ്ഥിരമായി ഈ ബസിലായിരുന്നു ഈ കട്ട ആരാധിക കോളെജില് പോയിരുന്നത്. അവരുടെ ചങ്കായിരുന്ന ഈ കെഎസ്ആര്‍ടിസി ഓര്‍ഡിനറി ആലുവ റീജണല് ഷോപ്പിലേക്ക് കൊണ്ടുപോയതായിരുന്നു ആനവണ്ടിയെ പ്രണയിച്ച ആ പെണ്‍കുട്ടിയെ നിരാശപ്പെടുത്തിയത്. എന്നാലാ കെഎസ്ആര്‍ടിസിയും പെണ്‍കുട്ടിയും തമ്മിലുള്ള ബന്ധത്തില് വില്ലനാവാന് ഡിപ്പാര്‍ട്ട്‌മെന്റ് മുതിര്‍ന്നില്ല. അവളുടെ ഫോണ്‍കോളിന് പിന്നാലെ ബസ് അതേ റൂട്ടിലേക്ക് തിരിച്ചെത്തി.\nരാവിലെ ഏഴിന് ഈരാറ്റുപേട്ടയില് നിന്നും സര്‍വീസ് ആരംഭിക്കുന്ന ബസ് കോട്ടയത്തെ പേരുകേട്ട കോളെജുകളെല്ലാം താണ്ടിയാണ് പോകുന്നത്. പാലാ അല്‍ഫോണ്‍സാ കോളേജ്, അരുവിത്തറ സെന്റ് ജോര്‍ജ് കോളെജ്, സെന്റ് തോമസ് കോളെജ്, കോട്ടയം ബിസിഎം, ബസേലിയസ് എന്നിങ്ങനെ പോകുന്നു ആര്.എസ്.സി 140 താണ്ടുന്ന കലാലയങ്ങളുടെ ലിസ്റ്റ്.\nഈ കലാലയങ്ങളിലേക്കുള്ള വിദ്യാര്‍ഥികളുടെ സ്ഥിര യാത്ര ഇവിടെ താരമായ ഈ കെഎസ്ആര്‍ടിസിയിലാണ്. വൈകീട്ടുള്ള തിരിച്ചു വരവും ഇതില് തന്നെ. അതുകൊണ്ട് തന്നെ ഏത് പെണ്‍കുട്ടിയാണ് ഈ ഫോണ്‍കോളിന് പിന്നില് എന്ന് ഇതുവരെ തിരിച്ചറിയാന് സാധിച്ചിട്ടില്ല.\nരണ്ട് വര്‍ഷമായി ഈ ബസിലെ കണ്ടക്ടറായ സമീറിനും ഏതാണ് ആ കട്ട ആരാധിക എന്ന് തിരിച്ചറിയാന് വയ്യ. വണ്ടി ആലുവയിലേക്ക് മാറ്റിയ വിവരം സമീറിന്റെ ഫേസ്ബുക്ക് പോസ്റ്റില് നിന്നാണ് ആ ആരാധികയും അറിഞ്ഞിരിക്കുന്നത്. വണ്ടി തിരികെയെത്തിയപ്പോള്, ആ ആരാധികയെ കണ്ടെത്തുന്നതിനുള്ള തിരച്ചിലിലാണ് ബസിലെ സ്ഥിരം യാത്രക്കാര്. പക്ഷേ ദിവസം പിന്നിട്ടിട്ടും അവള് അജ്ഞാതയായി തന്നെയിരിക്കുന്നു.\nIn: KERALA, KOTTAYAM, LOCAL NEWS\nPrevious Post: വീടും സഞ്ചരിക്കാന് വലിയ കാറും നല്‍കണമെന്ന് ആവശ്യപ്പെട്ട് ത്രിപുര സര്‍ക്കാരിന് മണിക് സര്‍ക്കാറിന്റെ കത്ത്\nNext Post: ട്രംപിന് ആശ്വസിക്കാം: ഉത്തരകൊറിയ ആണവ-മിസൈല് പരീക്ഷണള് നിര്‍ത്തുന്നു


PM Narendra Modi asks to light up lamps on April5at 9pm | പാത്രം കൊട്ടലിന് ശേഷം വിളക്ക് തെളിയിക്കാൻ ആവശ്യപ്പെട്ട് പ്രധാനമന്ത്രി, ഏപ്രിൽ 5ന് രാത്രി 9ന് - Malayalam Oneindia\n1 min ago പോലീസ് വരുന്നുണ്ടെടാ ഓടിക്കോ, രണ്ടും കല്‍പ്പിച്ച് ഓടി, പിന്നാലെ...ഒടുവില് സംഭവിച്ചത് ഇങ്ങനെ\n5 min ago കോട്ടയത്ത് 14 വയസ്സുകാരിക്ക് കൊവിഡ്: പെൺകുട്ടി എത്തിയത് മുംബൈയിൽ നിന്ന്!!\n7 min ago പാലക്കാട് ജില്ലയിൽ ആരോഗ്യ പ്രവർത്തകനും4വയസ്സുകാരിക്കും കൊവിഡ്; ഇന്ന് സ്ഥിരീകരിച്ചത് 14 പേർക്ക്\nUpdated: Fri, Apr 3, 2020, 9:55 [IST]\nദില്ലി: ഏപ്രില് 5ന് ഞായറാഴ്ച രാത്രി രാജ്യത്തെ ജനങ്ങളോട് വീടുകളില് വെളിച്ചം തെളിയിക്കാന് ആവശ്യപ്പെട്ട് പ്രധാനമന്ത്രി നരേന്ദ്ര മോദി. രാത്രി9മണിക്ക് എല്ലാവരും വീടുകളില് ലൈറ്റ് അണച്ച് മറ്റ് വെളിച്ചങ്ങള് തെളിയിക്കാനാണ് പ്രധാനമന്ത്രി ആവശ്യപ്പെട്ടിരിക്കുന്നത്.9മിനുറ്റ് നേരമാണ് വെളിച്ചം തെളിയിക്കേണ്ടത്. വിളക്ക്, മെഴുകുതിരി, ടോര്‍ച്ച്, മെഴുകുതിരി വെട്ടം എന്നിവയാണ് വെളിച്ചം തെളിയിക്കാന് ഉപയോഗിക്കേണ്ടത് എന്നും പ്രധാനമന്ത്രി പറഞ്ഞു.\nപാത്രം കൊട്ടലിന് ശേഷം വിളക്ക് തെളിയിക്കാൻ ആവശ്യപ്പെട്ട് പ്രധാനമന്ത്രി\nകൊറോണ എറ്റവും കൂടുതല് ദുരിതത്തിലാക്കിയിരിക്കുന്നത് രാജ്യത്തെ പാവപ്പെട്ടവരെയാണെന്ന് പ്രധാനമന്ത്രി പറഞ്ഞു. അവര്‍ക്ക് പ്രതീക്ഷ പകര്‍ന്ന് നല്‍കേണ്ടതുണ്ട്. കൊറോണ മൂലമുണ്ടായ ഇരുട്ടും അനിശ്ചിതത്വവും അവസാനിപ്പിച്ച് പ്രകാശത്തിന് നേര്‍ക്ക് മുന്നേറേണ്ടതുണ്ട്. അതിനായി എല്ലായിടത്തും പ്രകാശം പരത്തേണ്ടതുണ്ട്. അതിനുവേണ്ടി ഏപ്രില് 5ന് രാജ്യത്തെ ജനങ്ങള് എല്ലാവരും ഒരുമിച്ച് കൊറോണയുടെ ഇരുട്ടിനെ തുരത്തണം എന്നും പ്രധാനമന്ത്രി പറഞ്ഞു.\nകൊറോണയെന്ന ഇരുട്ടിനെ തുരത്താന് പ്രകാശത്തിന്റെ ശക്തി ഉപയോഗിക്കണം. അതിനായി തനിക്ക്9മിനുറ്റ് സമയം തരാനാണ് പ്രധാനമന്ത്രി ആവശ്യപ്പെട്ടിരിക്കുന്നത്. ഇതിലൂടെ 130 കോടി ജനങ്ങളുടെ ശക്തിയെ പുതിയ ഉയരങ്ങളിലേക്ക് എത്തിക്കാനാകണം. വീടിന്റെ വാതില്‍ക്കലോ ബാല്‍ക്കണിയിലോ നിന്ന് ചെറുവെളിച്ചങ്ങള് തെളിയിക്കാനാണ് പ്രധാനമന്ത്രി ആഹ്വാനം ചെയ്തിരിക്കുന്നത്. എല്ലായിടത്ത് നിന്നും ഉളളവര് അന്ന് രാത്രി വീടുകളില് ലൈറ്റ് അണച്ച് വെളിച്ചം തെളിയിക്കുന്നത് നമ്മളെല്ലാവരും പൊരുതുന്ന ആ ലക്ഷ്യത്തെ കൂടുതല് പ്രകാശപൂര്‍ണാക്കും.\nആ വെളിച്ചത്തില് നാം ഒറ്റയ്ക്ക് അല്ലെന്ന് നമുക്ക് മനസ്സിലുറപ്പിക്കാം. ആരും ഒറ്റയ്ക്കല്ല. വെളിച്ചം തെളിയാന് ആരും ഒരുമിച്ച് പുറത്തേക്ക് ഇറങ്ങരുത് എന്നും പ്രധാനമന്ത്രി ആവശ്യപ്പെട്ടു. അതിനായി റോഡിലേക്കോ മറ്റിടങ്ങളിലേക്കോ ഒരു കാരണവശാലും ഇറങ്ങാന് പാടുളളതല്ല. സാമൂഹിക അകലം എന്ന ലക്ഷ്മണ രേഖ ഒരു കാരണവശാലും ലംഘിക്കരുത്. കൊറോണയുടെ വ്യാപനം തടയാനുളള ഏത് വഴിയാണ് സമൂഹ വ്യാപനം എന്നും നരേന്ദ്ര മോദി ഓര്‍മ്മപ്പെടുത്തി.\nനേരത്തെ ജനതാ കര്‍ഫ്യൂ ദിവസം വൈകിട്ട്5മണിക്ക് രാജ്യത്തെ ജനങ്ങളോട് പാത്രം കൊട്ടാനും കൈ അടിക്കാനും പ്രധാനമന്ത്രി ആഹ്വാനം ചെയ്തിരുന്നു. കൊറോണയെ തുരത്താന് പ്രയത്‌നിക്കുന്ന ആരോഗ്യ പ്രവര്‍ത്തകരെ അഭിനന്ദിക്കുന്നതിന് വേണ്ടിയാണ് വീടുകളുടെ ബാല്‍്ക്കണിയിലിറങ്ങി നിന്ന് പാത്രം കൊട്ടാന് മോദി ആവശ്യപ്പെട്ടത്. എന്നാല് ഉത്തരേന്ത്യയില് പലയിടത്തും ആളുകള് കൂട്ടമായി റോഡിലേക്ക് ഇറങ്ങി ആയിരുന്നു പ്രധാനമന്ത്രിയുടെ ആഹ്വാനം നടപ്പിലാക്കിയത്.\nPM Narendra Modi asks to light up lamps on April5at 9pm


ഒളിംപിക്‌സ് മല്‍സരങ്ങള്‍ക്ക് ഇന്ന് തുടക്കം: ആദ്യം വനിതാ ഫുട്ബോള്\nFirst Published Aug 3, 2016, 12:56 PM IST\nറിയാ ഡി ജനീറോ: ഉദ്ഘാടന ചടങ്ങിന് രണ്ട് ദിവസം കൂടിയുണ്ടെങ്കിലും റിയോയില് കളിക്കളങ്ങള് ഇന്നേ ഉണരും. ഫുട്‌ബോള് മത്സരങ്ങളാണ് ഇന്നു തുടങ്ങുന്നത്. വനിത താരങ്ങള് ആദ്യമിറങ്ങും. സ്വീഡനും ദക്ഷിണാഫ്രിക്കയും തമ്മിലാണ് ഉദ്ഘാടന മത്സരം. ഇന്ത്യന് മല്‍സരം രാത്രി 9.30നാണ് കളി തുടങ്ങുക. രണ്ടാം മത്സരത്തില് കാനഡ, ഓസ്‌ട്രേലിയയെ നേരിടും. നിലവിലെ ചാംപ്യന്‍മാരായ അമേരിക്കയുടെ ആദ്യ മത്സരം നാളെ പുലര്‍ച്ചെയാണ്. ന്യുസീലന്‍ഡാണ് എതിരാളികള്.\nപുരുഷന്‍മാരില് ആദ്യ മത്സരത്തില് ഇറാഖ്, ഡെന്‍മാര്‍ക്കുമായി ഏറ്റുമുട്ടും. തുടര്‍ന്ന് ഹോണ്ടുറാസ് അള്‍ജീരിയെയും നെയ്‌മറുടെ നേതൃത്വത്തിലുള്ള ബ്രസീല് ദക്ഷിണാഫ്രിക്കയെയും നേരിടും. ഒളിംപിക് ഫുട്‌ബോള് ചരിത്രത്തില് ഇതുവരെ സ്വര്‍ണം നേടാന് ബ്രസീലിനായിട്ടില്ല. നെയ്‌മറെന്ന രാജകുമാരനിലൂടെ മാറക്കാനയില് ചരിത്രം കുറിക്കുകയാണ് മഞ്ഞക്കിളികളുടെ ലക്ഷ്യം.\nഅതിനിടെ ടെന്നീസില് ലോക നാലം നമ്പര് താരം സ്റ്റാനിസ്ലാസ് വാവ്‌റിങ്ക ഒളിംപിക്‌സില് നിന്ന് പിന്‍മാറി. പരിക്കിനെത്തുടര്‍ന്ന് റിയോയില് എത്താനാകില്ലെന്ന് വാവ്‌റിങ്ക സ്വിറ്റ്‌സര്‍ലന്‍ഡ് ടെന്നിസ് ഫെഡറേഷനം അറിയിച്ചു. റോജര് ഫെഡററര് അടക്കമുള്ള പല പ്രമുഖ ടെന്നിസ് താരങ്ങളും ഒളിംപിക്‌സില് നിന്ന് നേരത്തെ പിന്‍മാറിയിരുന്നു.\nLast Updated Oct 4, 2018, 6:19 PM IST\nഎന്റെ സൂപ്പർ സ്റ്റാർ; മധുവിന് ജന്മദിന ആശംസയുമായി മമ്മൂട്ടി


നീതി കിട്ടാതെ പോകരുത് ഒരു പെണ്ണിനും | ViralKerala.in\nHome Article നീതി കിട്ടാതെ പോകരുത് ഒരു പെണ്ണിനും\nനീതി കിട്ടാതെ പോകരുത് ഒരു പെണ്ണിനും\nഅസ്വസ്ഥതകൾ പുകഞ്ഞു കൊണ്ടേയിരിക്കുമ്പോഴാണ് ആ വാർത്ത ഉച്ചയ്ക്ക് പുറത്തു വന്നത്. കോളിളക്കമുണ്ടാക്കിയ ജിഷ വധക്കേസിലെ പ്രതി അമീറുള്ളിനെ എറണാകുളം പ്രിൻസിപ്പൽ സെഷൻസ് കോടതി വധ ശിക്ഷയ്ക്കു വിധിച്ചു. പക്ഷേ അപ്പോഴും ഒരു വിഭാഗം ഒടുവിൽ ജിഷയ്ക്ക് നീതി കിട്ടി എന്ന് പറയുമ്പോഴും നമുക്ക് മുന്നിൽ ഒരു ജയിൽ സെല്ലിനപ്പുറം ഏതു നേരവും ജാമ്യം കിട്ടാവുന്ന പോലെ കിടക്കുന്ന സൗമ്യ വധക്കേസിലെ പ്രതി ഗോവിന്ദ ചാമിയുണ്ട്, നിർഭയ വധക്കേസിലെ പ്രതികളുണ്ട്… അപ്പോൾ സംശയങ്ങൾ വീണ്ടും വർധിക്കുന്നു. ജിഷയ്ക്ക് കിട്ടി എന്ന് കരുതുന്ന ഈ നീതിയ്ക്ക് എത്രമാത്രം പ്രസക്തിയുണ്ട്… എത്രനാളത്തെ ആയുസ്സുണ്ട്?\nജിഷ കേസിലെ പ്രശ്നങ്ങൾ പരിഗണിക്കുമ്പോൾ അതിക്രൂരമായി മുറിവേൽപ്പിക്കപ്പെട്ടു കൊല ചെയ്യപ്പെട്ട പെൺകുട്ടിയാണ് ജിഷ. പക്ഷേ ഡൽഹിയിലെ നിർഭയയും സൗമ്യയും മാനഭംഗം ചെയ്യപ്പെട്ടു. അതിന്റെ പരിണിതഫലമായി മരണത്തിലേക്കു വലിച്ചെറിയപ്പെട്ടവരാണ്. അതുകൊണ്ടു തന്നെ മൂന്നു കേസും ഒരേ രേഖയിൽ കൊണ്ട് വയ്ക്കുകയും എളുപ്പമല്ല.\nമുൻകൂട്ടിയുള്ള ഒരു കൊലപാതകമായിരുന്നില്ല സൗമ്യയുടെ വിഷയത്തിൽ ഉണ്ടായത്. യാദൃശ്ചികമായി ട്രെയിനിൽ വച്ച് കണ്ട ഒരു പെൺകുട്ടിയെ അവസരം ലഭിച്ചപ്പോൾ ഉപദ്രവിക്കാൻ കടന്നു പിടിക്കുകയും അവളെ ക്രൂരമായി മാനഭംഗം ചെയ്യുകയും ചെയ്ത ഗോവിന്ദ ചാമി വധ ശിക്ഷയിൽ നിന്നു രക്ഷപെടാൻ കാരണം സൗമ്യയെ കൊലപ്പെടുത്താൻ അയാൾ ഉദ്ദേശിച്ചിരുന്നില്ല എന്നതുകൊണ്ടാണ്. ക്രൂരമായ ഉപദ്രവത്തിനൊടുവിൽ സൗമ്യ കൊല്ലപ്പെടുകയായിരുന്നു.\nഡൽഹിയിലെ നിർഭയയുടെ വിഷയത്തിലും അവസ്ഥ മറ്റൊന്നല്ല. ഒരുപക്ഷേ സൗമ്യയെക്കാൾ അതിക്രൂരമായി ഉപദ്രവിക്കപ്പെട്ട പെൺകുട്ടി പ്രായപൂർത്തിയാകാത്ത ആൺകുട്ടിയാൽ വരെ ഉപദ്രവിക്കപ്പെട്ടു. പ്രായപൂർത്തിയാകാത്തതിനാൽ ജുവനൈൽ നിയമം അയാളുടെ തുണയ്ക്ക് എത്തുകയും ചെയ്തു, ഇവിടെയും കൊലപ്പെടുത്തണം എന്ന ലക്ഷ്യം പ്രതികൾക്ക് ഉണ്ടായിരുന്നില്ല. പക്ഷേ ജിഷയുടെ വിഷയത്തിലേക്ക് വരുമ്പോൾ ഉപദ്രവിക്കുക എന്നതിനപ്പുറം കൊലപാതകം തന്നെയായിരുന്നു പ്രതിയുടെ ലക്ഷ്യം.\nജിഷയുടെ ആന്തരിക അവയവങ്ങളിൽ ഏൽപ്പിച്ച അതിക്രൂരമായ മുറിവുകൾ തീർച്ചയായും പ്രതിയുടെ മാനസിക നില പുറത്തു കൊണ്ട് വരുന്നതാണ്. പക്ഷെ എന്തുകൊണ്ട് ജിഷ എന്നതിന് വ്യക്തമായ ഉത്തരങ്ങൾ പ്രതിയാക്കപ്പെട്ട അമീറുള്ളയുടെ വധ ശിക്ഷയിലും പുറത്തു വരുന്നല്ല എന്നതാണ് സത്യം, അഥവാ ഇപ്പോൾ നിലനിൽക്കുന്ന ആരോപണം പൊതുജനങ്ങൾക്ക് പോലും വിശ്വസനീയവുമല്ലാതെ നിൽക്കുന്നു.\nജനാധിപത്യം ജുഡീഷ്യറിയുടെ ഈ വിധിയിൽ നിർവ്വഹിക്കപ്പെട്ടോ? എന്ന ചോദ്യം സമൂഹമാധ്യമങ്ങളിൽ ജിഷ വധ കേസിൽ അവിടെ ഇവിടെയായി ഉയരുന്നുണ്ട്. സംശയത്തിന്റെ നിഴലുകൾ ബാക്കി നിൽക്കുന്നുണ്ട് പലയിടങ്ങളിലും, അപ്പോഴും ഒരു ആശ്വാസം ഉണ്ട്, ജിഷയുടെ കൊലപാതകി നിയമത്തിന്റെ കരുത്തുറ്റ കരങ്ങളിൽ തന്നെയാണ്. സെഷൻസ് കോടതിയുടേത് ഒരിക്കലും അന്തിമ വിധിയായി കാണാനാകില്ല. മുകളിലുള്ള കോടതിയിലേക്ക് പ്രതിയാക്കപ്പെട്ടയാൾ പോകുമെന്നാണ് ഉറപ്പു തന്നെ. വിചാരണകളും തെളിവുകളുടെ വിശദമായ പഠനങ്ങളും തുടർന്ന് പോകുന്ന ഏതെങ്കിലുമൊരു ദിവസം അമീറുൽ കേസ് ഉത്തരമില്ലാത്ത ചോദ്യം പോലെ നീണ്ടു പോകാനും മതി.\nഡൽഹിയിലെ നിർഭയ വധ കേസിൽ പ്രതികൾ ലഹരിയിലാണ് കൃത്യം ചെയ്തത്, പിന്നീട് സ്വബോധത്തിൽ ഇവരിൽ പലരും ക്രൂരതയോർത്ത് പരസ്യമായി പശ്ചാത്തപിക്കുകയും ചെയ്തിരുന്നു. എന്നാൽ ഗോവിന്ദ ചാമിയിൽ നിന്നും അത്തരമൊരു കുറ്റബോധ സ്വരം ഇതുവരെ കേൾക്കാനായിട്ടില്ല. അതായത് സാഹചര്യം അനുകൂലമായത് കൊണ്ടും അതീവ ഗുരുതരമായ മാനസിക നിലയിൽ തുടരുന്നത് കൊണ്ടും തന്നെയാണ് ഗോവിന്ദ ചാമി സൗമ്യ എന്ന പെൺകുട്ടിയെ ഉപദ്രവിച്ചതും കൊലപ്പെടുത്തിയതും. അമീറുള്ളിന്റെ വിഷയത്തിലും പ്രതികളുടെ ഈ മാനസിക നിലയ്ക്ക് വ്യത്യാസമില്ല. വെറുമൊരു കൊലപാതകമായിരുന്നില്ല അയാൾ നടത്തിയത്. എന്ന് ജിഷയുടെ ശരീരത്തിലെ മാരകമായ മുറിവുകൾ സാക്ഷ്യപ്പെടുത്തുന്നു.\nഎന്ത് വിശ്വസിച്ചാണ് അന്യ സംസ്ഥാനക്കാരനായ ഒരു തൊഴിലാളിയെ നമ്മൾ ഇനിയും സ്വന്തം വീടുകളിൽ ജോലിയ്ക്ക് വിളിക്കേണ്ടത്? വ്യക്തമായ ഐഡന്റിറ്റി കാർഡുകൾ പോലും ഇല്ലാത്ത ആയിരക്കണക്കിന് തൊഴിലാളികളുടെ ഇടയിൽ നിന്നും നാം തിരഞ്ഞെടുക്കുന്നവർ തൊഴിൽ അന്വേഷിച്ചു വന്നവർ തന്നെ എന്ന് ഏതു വിധത്തിൽ മനസ്സിലാക്കണം?മലയാളികളെ വെള്ള പൂശുകയല്ല, കുറച്ചു വർഷങ്ങളെ ആയുള്ളൂ അന്യ സംസ്ഥാനത്തു നിന്നും വന്ന ഒരു പെൺകുട്ടിയെ അതിക്രൂരമായിഉപദ്രവിച്ച മലയാളി ചെറുപ്പക്കാരെക്കുറിച്ച് വായിച്ചിട്ട്.\nനിരവധി പോരാട്ടങ്ങൾക്ക് ശേഷം അൾ സ്വന്തം നാട്ടിലേയ്ക്ക് മടങ്ങിയിട്ടും ഏറെ നാളായില്ല. പക്ഷേ ഒരു പരിധിവരെ മനുഷ്യന്റെ മാനസിക നിലയിലുള്ള വൈകല്യങ്ങൾ ഒരു പ്രശ്നം തന്നെയാണ്. തുറിച്ചു നോട്ടങ്ങളിൽ ഒരുപക്ഷേ മലയാളി പുരുഷന്മാരേക്കാൾ അപകടകാരികളായി തോന്നിയിട്ടുള്ളത് അന്യസംസ്ഥാന തൊഴിലാളികളായ യുവാക്കളെ തന്നെയെന്ന് പല പെൺകുട്ടികളും അടയാളപ്പെടുത്തുന്നു. ഒരുപരിധി വരെ സാഹചര്യങ്ങൾ തന്നെയാണ് അപകടം.\nജിഷയുടെ കേസിൽ സാഹചര്യങ്ങൾക്ക് പ്രസക്തിയില്ല എങ്കിൽ കൂടിയും അമീറുള്ളയും ജിഷയും തമ്മിൽ പരിചയമുണ്ടായിരുന്നു എന്ന വാദം തള്ളിക്കളയാൻ ആവില്ല. ജിഷയെ കൊലപ്പെടുത്താൻ അയാളെ നിയോഗിച്ചതാര്, അല്ലെങ്കിൽ അങ്ങനെ പിന്നാമ്പുറത്ത് ഒരാളുണ്ടോ എന്ന ചോദ്യത്തിൽ മാത്രമാണ് പൊതു ജനങ്ങൾക്ക് സംശയം. അങ്ങനെ ഒരു സംശയം നിലനിൽക്കുന്നത് കൊണ്ട് തന്നെയാണ് സൗമ്യയുടേത് മാനഭംഗവും ജിഷയുടേത് കൊലപാതകവും ആകുന്നത്. സത്യം എന്നായാലും തെളിയട്ടെ. നീതി കിട്ടാതെ പോകരുത് ഒരു ഇരയ്ക്കും…\nPrevious articleകൊച്ചി ഹാർബറിൽ നിന്നും പിടികൂടിയ മത്സ്യ കന്യകൻ ! വാർത്തക്ക് പിന്നിലെ സത്യാവസ്ത ഇതാകും….\nNext articleകല്യാണം ഉറപ്പിച്ച ശേഷം പെണ്ണുമായുള്ള ആദ്യത്തെ കൊഞ്ചൽ


സംസ്ഥാനപാതയിലെ പൂടംകല്ല് ടൗണിനു സമീപം കുഴികളടച്ച് ഒരുപറ്റം യുവാക്കള് | മലബാർബീറ്റ്സ്\nരാജപുരം: ദേശീയപാതാ പ്രഖ്യാപനം വന്നതോടെ അറ്റകുറ്റപ്പണി നടത്താന്‍പോലും അധികൃതര് മറന്ന കാഞ്ഞങ്ങാട്- പാണത്തൂര് സംസ്ഥാനപാതയിലെ കുഴികളടയ്ക്കാന് മുന്നിട്ടിറങ്ങി ഡി.വൈ.എഫ്.ഐ. പ്രവര്‍ത്തകര്. അഭിനന്ദനമറിയിച്ച്, തകര്‍ന്നുകിടക്കുന്ന പാതയിലൂടെ സ്ഥിരം യാത്രചെയ്ത് നടുവൊടിയാറായ വാഹനയാത്രക്കാരും. സംസ്ഥാനപാതയില് പൂടംകല്ല് ടൗണിനു സമീപം പൂര്‍ണമായി തകര്‍ന്നുകിടക്കുന്ന ഭാഗങ്ങളാണ് കൊല്ലരംകോട്, പൂടംകല്ല് യൂണിറ്റുകളിലെ 25-ഓളം വരുന്ന ഡി.വൈ.എഫ്.ഐ. പ്രവര്‍ത്തകര് ചെങ്കല്ലും മണ്ണുമുപയോഗിച്ച് നന്നാക്കിയത്. പാതയോരത്തുനിന്നും പരിസരങ്ങളില്‍നിന്നുംആവശ്യമായ കല്ലും മണ്ണും ഗുഡ്‌സ് ഓട്ടോറിക്ഷയില് എത്തിച്ചായിരുന്നു ഞായറാഴ്ച രാവിലെ മുതല് മണിക്കൂറുകള് നീണ്ട ശ്രമദാനം. ഡി.വൈ.എഫ്.ഐ. പനത്തടി ബ്ലോക്ക് കമ്മിറ്റിയംഗം ജുനൈദ് മുഹമ്മദ്, ജോമോന് ജോസ്, എസ്.സൂധിഷ്, എസ്.മഹേഷ്. സന്ദീപ് കൃഷ്ണന്, എന്നിവര് നേത്യത്വം നല്‍കി. സംസ്ഥാനപാതയില് എഴാംമൈല് മുതല് പാണത്തൂര് വരെയുളള ഭാഗംപൊട്ടിപ്പൊളിഞ്ഞ് കിടക്കാന് തുടങ്ങിയിട്ട് കാലമേറെ ആയെങ്കിലും നവീകരണത്തിന്റെയും ദേശീയപാതയുടെയും പേരുപറഞ്ഞ് അറ്റകുറ്റപ്പണി നടത്താന് അധികൃതര് തയ്യാറാകാത്തതാമണ് റോഡ് പൂര്‍ണമായും തകരാന് കാരണം.\nമാലക്കല്ല് ലൂര്‍ദ്ദ് മാതാ ദേവാലയത്തില് തിരുനാളിനു കൊടിയേറി.\nരാജപുരം: മാലക്കല്ല് ലൂര്‍ദ്ദ് മാതാ ദേവാലയത്തില് പരിശുദ്ധ ലൂര്‍ദ് മാതാവിന്റെയും വിശുദ്ധ സെബസ്ത്യാനോസിന്റെയും തിരുനാളിനു കൊടിയേറി. ഇടവക വികാരി റവ. ഫാ. ബൈജു എടാട്ട് കൊടിയേറ്റി. തുടര്‍ന്ന് ലദീഞ്ഞ്, പാട്ടുകുര്‍ബാന. നാളെ രാവിലെ 6.45ന് റവ.ഫാ. സിജോ മരങ്ങാട്ടിന്റെ (അസി. വികാരി, മാലക്കല്ല്) കാര്‍മ്മികത്വത്തില് ലദീഞ്ഞ്, കുര്‍ബാന. തുടര്‍ന്ന് സെമിത്തേരി സന്ദര്‍ശനം. വൈകുന്നേരം 5.45 വാദ്യമേളങ്ങള് 6.45ന് ലദീഞ്ഞ്. 7മണിക്ക് പ്രദക്ഷിണം. 8.30ന് തിരുനാള് സന്ദേശം-റവ.ഫാ. സന്തോഷ് നെടുംങ്ങാട്ട് മുഖ്യ കാര്‍മ്മികത്വം വഹിക്കും. തുടര്‍ന്ന് പരിശുദ്ധ കുര്‍ബാനയുടെ […]\nരണ്ടര ഏക്കറില് നൂറ് മേനി വിജയം കൊയ്ത് അയ്യങ്കാവ് നിവാസികള്\nരാജപുരം: രണ്ടര ഏക്കര് സ്ഥലത്ത് പച്ചക്കറി കൃഷി ഇറക്കി നൂറ് മേനി വിജയം കൊയ്യുകയാണ് അയ്യങ്കാവ് നിവാസികള്. പരപ്പ് ബ്ലോക്ക് പഞ്ചായത്ത് വാര്‍ഷിക പദ്ധതിയില് ഉള്‍പ്പെടുത്തി നടപ്പാക്കുന്ന ജൈവ പച്ചക്കറി ക്ലസ്റ്ററിന്റെ കോടോം-ബേളൂര് പഞ്ചായത്തിലെ പതിനോഴാം വാര്‍ഡിലാണ് പച്ചക്കറി കൃഷി ഇറക്കി വിജയഗാഥ തീര്‍ത്തത്. വെള്ളരി ഉള്‍പ്പെടെ നിരവധി പച്ചക്കറികളാണ് അയ്യങ്കാവ് നിവാസികള് വിളവെടുപ്പ് നടത്തിയത്. വാര്‍ഡ് തല വിളവെടുപ്പ് ബ്ലോക്ക് പഞ്ചായത്ത് മെമ്പര് പി. ദാമോദരന് നിര്‍വ്വഹിച്ചു. മധു നര്‍ക്കല അധ്യക്ഷനായി. കൃഷി ഓഫീസര് കെ.എന്. […]\nമലയോരത്തിന് ഇന്നും ഹരമായി കപ്പ വാട്ടല്\nരാജപുരം: നഷ്ടമാണെങ്കിലും പാരമ്പര്യമായി ചെയ്യുന്ന കപ്പകൃഷിയെ കൈവിടാതെ രാജപുരം മുണ്ടോട്ടെ കൂനംമാക്കില് മാത്യുവും കുടുംബവും. പഴയകാലത്തെ ഓര്‍മിപ്പിച്ച് മാത്യുവിന്റെ വീട്ടില് ഇന്നലെ ആഘോഷമായി കപ്പ വാട്ടല് നടന്നു. 800 ചുവടു കപ്പയാണ് ഇത്തവണ മാത്യു കൃഷയിറക്കിയത്. നല്ല വിളവു ലഭിച്ചാല് 800 ചുവടില് 20 ക്വിന്റലോളം കപ്പ ലഭിക്കണം. പക്ഷേ ഇത്തവണ മഴ ചതിച്ചു. വിളവ് പകുതിപോലും ലഭിച്ചില്ല. എങ്കിലും കപ്പ കൃഷയും കപ്പ വാട്ടലും ഒരു ഹരമാണെന്ന് മാത്യു പറയുന്നു. ഉണക്കക്കപ്പയ്ക്കു കിലോയ്ക്ക് 80 രൂപ […]


ഇന്ത്യയിലെ നനവാർന്ന ഇടങ്ങൾ ഇതാണത്രെ! | Top Wettest Places In India - Malayalam Nativeplanet\n»ഇന്ത്യയിലെ നനവാർന്ന ഇടങ്ങൾ ഇതാണത്രെ!\nPublished: Monday, August 12, 2019, 12:15 [IST]\n21 hrs ago ഇന്ത്യക്കാര് കാത്തിരിക്കുന്ന ഹിമാലയ ട്രക്കിങ്ങ്, പരിധിയില്ലാത്ത സാഹസികത\nമഴയുടെ അടയാളങ്ങൾ ചേർന്നിരിക്കുന്ന ഇടങ്ങൾ സഞ്ചാരികൾക്ക് എന്നും പ്രിയപ്പെട്ടതാണ്. മഞ്ഞിൽ കുളിച്ച്, മഴയിൽ നനഞ്ഞിരിക്കുന്ന നാടുകൾ ഒരുപാട് കാണാനുണ്ടെങ്കിലും അതിൽ പ്രധാനപ്പെട്ട കുറച്ചിടങ്ങളുണ്ട്. നാടിന്റെ തനതായ ഭംഗി കൊണ്ട് ആകർഷിക്കുന്ന കുറച്ച് നാടുകൾ... വടക്കു കിഴക്കൻ ഇന്ത്യയിലെ ചിറാപുഞ്ചി മുതൽ ഇങ്ങ് കർണ്ണാടകയിലെ അഗുംബെ വരെയുള്ള സ്ഥലങ്ങൾ സഞ്ചാരികൾക്ക് നല്കുന്നത് കിടിലൻ കാഴ്ചകളാണ്...\nനിർത്താതെ പെയ്യുന്ന മഴയിൽ എന്നും കുടിചൂടി നിൽക്കുന്ന നാടാണ് മൗസിന്‍റാം. മേഘങ്ങളുടെ വീടായ മേഘാലയയിലെ മാത്രമല്ല, ഇന്ത്യയിലെ തന്നെ ഏറ്റവും നനവാർന്ന ഇടങ്ങളിലൊന്നായി അറിയപ്പെടുന്ന മൗസിന്‍റാം ശരീരത്തെ മാത്രമല്ല, മനസ്സിനെയും നനച്ച് കുളിപ്പിച്ചു വിടുന്ന സ്ഥലമാണ്. മേഘാലയയിലെ ഖാസി കുന്നുകളിൽ സമുദ്ര നിരപ്പിൽ നിന്നും 4,600 അടി ഉയരത്തിൽ സ്ഥിതി ചെയ്യുന്ന ഇവിടെ എപ്പോൾ വേണമെങ്കിലും മഴ പെയ്യാം. ജൂൺ മുതൽ സെപ്റ്റംബർ വരെയുള്ള സമയങ്ങളിൽ ഒരു മുന്നറിയിപ്പും തരാതെ കിടിലൻ മഴയായിരിക്കും ഇവിടെ. ഒരു തുള്ളി പോലും മഴ ചാറാത്ത ദിവസങ്ങൾ ഇവിടുത്തുകാരുടെ ജീവിതത്തിൽ ഇല്ല എന്നു തന്നെ പറയാം. കോടയിൽ പുതച്ചെത്തുന്ന മഴയാണ് ഇവിടുത്തെ പ്രത്യേകത.\nമൗസിന്‍റാമിനോട് വളരെ അടുത്ത് സ്ഥിതി ചെയ്യുന്ന, മഴയുടെ പേരിൽ മാത്രം മനസ്സിൽ കയറിക്കൂടിയ ഇടമാണ് ചിറാപുഞ്ചി. ചിറാപുഞ്ചി എന്ന വാക്കിനർഥം ഓറഞ്ചുകളുടെ നാട് എന്നാണെങ്കിലും നിർത്താതെ പെയ്യുന്ന മഴ തന്നെയാണ് ഇവിടുത്തെ താരം. ഇവിടേക്കുള്ള യാത്ര തന്നെ അതിമനോഹരമാണ്. ഇപ്പോൾ വീണു പോകും എന്നു തോന്നിപ്പിക്കുന്ന ചെങ്കുത്തായയ പാതകളും കാടും കൊക്കകളും മലമടക്കും പിന്നെയും സഞ്ചരിച്ചാൽ കാണുന്ന പാടങ്ങളും ഒക്കെ ചേരുമ്പോൾ ജീവിതത്തിൽ ഒരിക്കലും മറക്കാനാവാത്ത യാത്രയായി ഇത് മാറും എന്നതിൽ ഒരു സംശയവുമില്ല. ജീവനുള്ള വേരുകൾ കൊണ്ട് നിർമ്മിച്ചിരിക്കുന്ന പാലങ്ങളും നിഗൂഢതകൾ ഒളിപ്പിച്ചു വെച്ചിരിക്കുന്ന ഗുഹകളും ഒക്കെയാണ് ഇവിടുത്തെ മറ്റ് ആകർഷണങ്ങൾ.\nതെക്കേ ഇന്ത്യയുടെ സ്വന്തം മഴക്കാടാണ് അഗുംബെ. ദക്ഷിണേന്ത്യയുടെ ചിറാപുഞ്ചി എന്നറിയപ്പെടുന്ന അഗുംബെ കർണ്ണാടകയിലാണ് സ്ഥിതി ചെയ്യുന്നത്. എന്നും മഴയിൽ കുളിച്ച് സുന്ദരിയായി നിൽക്കുന്ന ഈ നാട് സഞ്ചാരികളുടെ പ്രിയപ്പെട്ട കേന്ദ്രമാകുന്നതിനു പിന്നിലും ഈ മഴ തന്നെയാണ്. പച്ചപ്പിന്റെ ആധിക്യം കൊണ്ട് ഒരു കാടാണോ ഈ നാട് എന്ന് തോന്നിപ്പിക്കുന്ന വിധത്തിൽ ആളുകളെ ചേർത്തുന്ന ഇടം. രാജവെമ്പാലകളുടെ തലസ്ഥാനമെന്നറിയപ്പെടുന്ന ഇവിടെ കാട്ടിലൂടെ ഏറെ നടന്നുള്ള കാഴ്ചകളാണ് ഉള്ളത്. പശ്ചിമഘട്ടത്തിലെ ഏറ്റവും മനോഹര ഇടങ്ങളിലൊന്നായ അഗുംബെയിൽ 7691 മില്ലീ മീറ്ററാണ് ശരാശരി ലഭിക്കുന്ന മഴ. ട്രക്കിങ്ങ് പോയന്റുകളും വെള്ളച്ചാട്ടങ്ങളും ക്ഷേത്രങ്ങളും ഒക്കെയാണ് ഇവിടെയും സമീപ പ്രദേശത്തുമായി കാണുവാനുള്ള കാഴ്ചകൾ.\nമഹാരാഷ്ട്രയിലെ പ്രശസ്ത ഹിൽ സ്റ്റേഷനായ അംബോലിയും മഴയുടെ കഥകേൾക്കാനിഷ്ടപ്പെടുന്നവർക്ക് പ്രിയപ്പെട്ട ഇടമാണ്. മഞ്ഞിന്റെ സ്വർഗ്ഗം എന്നാണ് ഇവിടം സ‍ഞ്ചാരികൾക്കിടയിൽ അറിയപ്പെടുന്നത്. എല്ലാ കാലത്തും ഹിറ്റായ ഇടമാണെങ്കിലും കൂടുതലും ആളുകൾ ഈ നാട് തേടിയെത്തുന്നത് മഴക്കാലത്താണ്. കുന്നിൻ മുകളിലെ മഴ ആസ്വദിച്ചു കാണുവാൻ അംബോലിയോളം മികച്ച ഇടം വേറെയില്ല എന്നാണ് ഇവിടെ വന്നിട്ടുള്ളവരുടെ അഭിപ്രായം. മഴക്കാലത്ത് സജീവമാകുന്ന ഒട്ടേറെ വെള്ളച്ചാട്ടങ്ങളും ഇവിടെയുണ്ട്. പശ്ചിമ ഘട്ടത്തിന‍്റെ ഒരു ചെരുവിുൽ സമുദ്ര നിരപ്പിൽ നിന്നും 690 മീറ്റർ ഉയരെയാണ് അംബോലി സ്ഥിതി ചെയ്യുന്നത്. 7500 മില്ലിമീറ്ററാണ് ഇവിടെ ഒരു വർഷം ലഭിക്കുന്ന മഴയുടെ ശരാശരി അളവ്.\nതേയിലത്തോട്ടങ്ങളാൽ നിറഞ്ഞു കിടക്കുന്ന പാസിഘട്ട് അരുണാചൽ പ്രദേശിലാണ് സ്ഥിതി ചെയ്യുന്നത്. കാഴ്ചയിൽ അസമിനെപോലെ കിടക്കുന്ന ഇവിടം പുരാതന ഗ്രാമങ്ങളുടെ കേന്ദ്രം കൂടിയാണ്. സിയാങ് നദിയോട് ചേർന്നു കിടക്കുന്ന ഈ പ്രദേശം വളരെ ശാന്തമാണെന്നു മാത്രമല്ല, അധികം സഞ്ചാരികൾ തേടിയെത്താത്ത പ്രദേശം കൂടിയാണ്.\nവേരുകൊണ്ടുള്ള പാലങ്ങളും രഹസ്യങ്ങളുള്ള ഗുഹകളും ചേർന്ന ചിറാപുഞ്ചി\nവാഴ്വന്തോളും അതിരപ്പള്ളിയും വിട്ടുപിടിച്ച് വെള്ളച്ചാട്ടങ്ങള് തേടിയൊരു യാത്ര\nRead more about: monsoon മഴ യാത്ര


സമരം നടത്തുന്ന കെഎസ്ഇബി ഓഫീസേഴ്‌സ് അസോസിയേഷന് പ്രസിഡന്റ് എം ജി സുരേഷ്കുമാറിന് വന് പിഴ - Media Malayalam (മീഡിയ മലയാളം)\nHome Kerala സമരം നടത്തുന്ന കെഎസ്ഇബി ഓഫീസേഴ്‌സ് അസോസിയേഷന് പ്രസിഡന്റ് എം ജി സുരേഷ്കുമാറിന് വന് പിഴ\nസമരം നടത്തുന്ന കെഎസ്ഇബി ഓഫീസേഴ്‌സ് അസോസിയേഷന് പ്രസിഡന്റ് എം ജി സുരേഷ്കുമാറിന് വന് പിഴ\nതിരുവനന്തപുരം: സമരം നടത്തുന്ന കെഎസ്ഇബി ഓഫീസേഴ്‌സ് അസോസിയേഷന് പ്രസിഡന്റ് എം ജി സുരേഷ്കുമാറിന് വന് പിഴ. 6.72 ലക്ഷം രൂപയാണ് (6,72,570 രൂപ) പിഴ ചുമത്തിയത്. വൈദ്യുതി ബോര്‍ഡ് ചെയര്‍മാനാണ് ഉത്തരവിട്ടത്. മന്ത്രി എം എം മണിയുടെ സ്റ്റാഫ് ആയിരുന്ന സമയത്ത് ഔദ്യോഗിക വാഹനം ദുരുപയോഗം ചെയ്തു എന്നു ചൂണ്ടിക്കാട്ടിയാണ് നടപടി സ്വീകരിച്ചത്. കെഎസ്ഇബി വാഹനം സ്വകാര്യ ആവശ്യത്തിന് ഉപയോഗിച്ചു എന്നാണ് ആരോപണം. 19-ാം തീയതിയാണ് ഉത്തരവ് ഇറക്കിയത്. വിശദീകരണം തൃപ്തികരമല്ലെങ്കില് തുക ശമ്പളത്തില് നിന്നും പിടിക്കുമെന്നാണ് ഉത്തരവില് പറയുന്നത്.\nകെഎസ്ഇബിയിൽ ലക്ഷങ്ങൾ ശമ്പളം വാങ്ങുന്ന മുതിർന്ന ഉദ്യോഗസ്ഥനാണ് എം ജി സുരേഷ് കുമാർ. ഓഫീസേഴ്സ് അസോസിയേഷൻ സംസ്ഥാന പ്രസിഡന്റു കൂടിയായ ഇദ്ദേഹമാണ് എം എം മണി വൈദ്യുതി മന്ത്രിയായിരുന്ന കാലത്ത് സൂപ്പർ മന്ത്രിയായി വിലസിയിരുന്നതും. ഇങ്ങനെ സൂപ്പർമന്ത്രി കളിച്ചും യൂണിയൻ പ്രവർത്തനവും നടത്തിയത് പൊതുജനങ്ങളുടെ കാശു കൊണ്ടായിരുന്നു. സംഘടനാ പ്രവർത്തനത്തിന്റെ പേരു പറഞ്ഞും മറ്റും തടിയനങ്ങാതെ നടക്കുന്ന സുരേഷ് കുമാർ വൈദ്യുതി ബോർഡിന് വരുത്തിവെച്ചത് ലക്ഷങ്ങളുടെ നഷ്ടമാണ്.\nപവർസിസ്റ്റം എൻജിനീയറിങ് വിഭാഗത്തിലെ എക്‌സിക്യൂട്ടീവ് എൻജിനീയറായ സുരേഷ് കുമാർ വൈദ്യുതി ബോർഡ് എംഡിക്കും മന്ത്രിക്കുമെതിരെ തിരിഞ്ഞിരിക്കുന്നത് സ്വയം നടത്തിയ തട്ടിപ്പുകൾ ഓരോന്നായി പുറത്തുവരുമ്പോഴാണ്. വൈദ്യുതി വകുപ്പിൽ സൂപ്പർമന്ത്രിയായി വിലസിയ കാലത്ത് ഇദ്ദേഹം നടത്തിയ സ്വകാര്യ യാത്രകളുടെ പണം വഹിക്കേണ്ടി വന്നതും വൈദ്യുതി ബോർഡിനായിരുന്നു. എന്നാൽ സർക്കാർ പണം കൊണ്ടു വിനോദയാത്ര നടത്തിയ സുരേഷ് കുമാറിനെതിരെ ശക്തമായ നടപടിക്കാണണ് വൈദ്യുതി ബോർഡ് ഒരുങ്ങുന്നത്.\nതിരുവനന്തപുരത്തു നിന്നും കുറ്റ്യാടിയിലെ വസതിയിലേക്ക് യാത്ര ചെയ്യാനായി എം ജി സുരേഷ് കുമാർ കെഎസ്ഇബിയുടെ വാഹനമാണ് ഉപയോഗിച്ചത്. കോഴിക്കോട്, വയനാട് തുടങ്ങി നിരവധി സ്ഥലങ്ങളിലേക്ക് സ്വകാര്യയാത്രകൾക്കായി ബോർഡിന്റെ വാഹനം ഉപയോഗിച്ച വകയിൽ ചെലവായിരിക്കുന്നത് 6,72,560 രൂപയാണ്. ഈ തുക ബോർഡിലേക്ക് തിരിച്ചടക്കണം എന്നാവശ്യപ്പെട്ട് വൈദ്യുതി ബോർഡ് ചെയർമാനും എംഡിയുമായി ബി അശോക് സുരേഷ് കുമാറിന് നോട്ടീസ് നൽകി. 19ാം തീയ്യതിയാണ് ഈ നോട്ടീസ് നൽകിയിരിക്കുന്നത്.\nവൈദ്യുതി മന്ത്രി എം എ മണിയുടെ സ്റ്റാഫായിരിക്കവേയാണ് സുരേഷ് കുമാർ കെഎസ്ഇബിയുടെ വാഹനം സ്വകാര്യ ആവശ്യത്തിനായി ഉപയോഗിച്ചത്. KL01 BQ 2419 നമ്പർ വാഹനമാണ് സുരേഷ് കുമാർ ഉപയോഗിച്ചത്. ഇത് സംബന്ധിച്ച് പരാതി ലഭിച്ചതിനെ തുടർന്നാണ് ബോർഡ് അന്വേഷണം നടത്തിയത്. മൂന്ന് വാഹനം മന്ത്രിയുടെ ഓഫീസിലേക്കായി വിട്ടുനൽകിയിരുന്നു. ഇതിൽ ഒരു വാഹനമാണ് സുരേഷ് നിരന്തരം ഉപയോഗിച്ചത്. നിരവധി തവണ വ്യക്തമായ വിശദീകരണം നൽകാതെ ഇദ്ദേഹം വാഹനം ഉപയോഗിക്കുകയായിരുന്നു. ഇക്കാര്യത്തിൽ പല യാത്രകളും യൂണിയൻ നേതാവിന്റെ തോന്നും പടിയായിരുന്നു. ഇക്കാര്യം ബോർഡിന്റെ ആഭ്യന്തര അന്വേഷണത്തിൽ വ്യക്തമായിട്ടുണ്ട്.\nഇന്ധവിലയുടെ ചെലവായും ഔദ്യോഗിക വാഹനം ദുരുപയോഗം ചെയ്തതിന്റെ പിഴയെന്ന നിലയിലുണ് സുരേഷ് കുമാറിന് പിഴ ചുമത്തിയിരിക്കുന്നത്. ഇക്കാര്യത്തിൽ വകുപ്പു മന്ത്രി കൃഷ്ണൻകുട്ടിയും കടുത്ത നിലപാടിലാണ്. കെഎസ്ഇബിയെ കാർന്നു തിന്നുന്ന ഇത്തരം കാൻസറുകളെ വെച്ചുപൊറുപ്പിക്കാൻ സാധിക്കില്ലെന്നാണ് വൈദ്യുതി മന്ത്രി വ്യക്തമാക്കുന്നത്. ഇക്കാര്യത്തിൽ ശക്തമായ നടപടിക്കാണ് മന്ത്രിയുടെ നിർദ്ദേശവും.\nഅതേസമയം തനിക്ക് നോട്ടീസ് ലഭിച്ചിട്ടില്ലെന്നാണ് സുരേഷ് കുമാറിന്റെ വിശദീകരണം. തന്നെ വ്യക്തിഹത്യ ചെയ്യാനാണ് ശ്രമിക്കുന്നതെന്നും അദ്ദേഹം പറയുന്നു. ബോർഡിൽ നിന്നും ഔദ്യോഗികമായി നോട്ടീസ് ലഭിക്കുകയോ ചോദിക്കുകയോ ചെയ്തിട്ടില്ലെന്നും അദ്ദേഹം പ്രതികരിച്ചു.അതേസമയം പിഴ സംബന്ധിച്ച ഔദ്യോഗിക നോട്ടീസ് ലഭിച്ചിട്ടില്ലെന്ന് സുരേഷ് കുമാർ പ്രതികരിച്ചു. മന്ത്രിയുടെ നിർദ്ദേശ പ്രകാരമാണ് വണ്ടി ഓടിച്ചത്. വ്യക്തിഹത്യ നടത്താനുള്ള ശ്രമമാണെന്നും അദ്ദേഹം പ്രിതികരിച്ചു.\nവിലക്ക് ലംഘിച്ച് സമരം നടത്തിയതിന് സസ്‌പെൻഷനിലായി നേതാവാണ് എം ജി സുരേഷ് കുമാർ. ഇതിനെതിരെയാണ് തുടർ സമരവുമായി യൂണിയൻ സമരവുമായി രംഗത്തുവന്നിരിക്കുന്നത്. ഈ സമത്തിനെതിരെ ബോർഡിൽ വികാരം ശക്തമാണ്. മുന്മന്ത്രിമാരായ എം.എം മണിയുടെയും എ.കെ ബാലന്റെയും പഴ്സണൽ സ്റ്റാഫ് അംഗമായിരുന്നു സുരേഷ് കുമാർ. എക്‌സിക്യൂട്ടീവ് എൻജിനിയറെ സസ്‌പെൻഡ് ചെയ്തതിൽ പ്രതിഷേധിച്ചാണ് ഡയസ്‌നോൺ ഉത്തരവ് തള്ളി ബോർഡ് ആസ്ഥാനത്ത് ചെയർമാനെതിരെ പ്രതിഷേധ സമരം നടന്നത്. സർവീസ് ചട്ടം ലംഘിച്ച് സുരേഷ് കുമാർ സമരം നടത്തിയെന്നാണ് സസ്പെൻഷനും കാരണമായി ചൂണ്ടിക്കാട്ടിയിരിക്കുന്നത്.\nSureshkumar has been fined Rs\nPrevious articleപുല്ലുവഴിയിലുണ്ടായ വാഹനാപകടത്തിൽ സി.പി.ഐ ബ്രാഞ്ച് സെക്രട്ടറി അടക്കം രണ്ടു പേർ മരിച്ചു\nNext articleതുടര്‍ച്ചയായ രണ്ടാം ദിവസവും രാജ്യത്ത് രണ്ടായിരത്തിന് മുകളില് കോവിഡ് രോഗികള്\nസണ്ണി വെയ്ൻ, ധ്യാൻ ശ്രീനിവാസൻ, അജു വർഗ്ഗീസ്...\nഇരിയണ്ണിയിലെ പാർട്ടി ഗ്രാമത്തിൽ സഹകരണ ബാങ്ക് ജീവനക്കാരനായ...\nCrime Editor - May 20, 2022\nവാഹന പരിശോധന നടത്തിയ പോലിസുകാരെ മർദ്ദിച്ച സംഭവത്തിൽ...\nയുവനടിയെ പീഡിപ്പിച്ച കേസിൽ ഒളിവിൽ കഴിയുന്ന വിജയ്...\nപണിമുടക്ക് നടത്തിയതുകൊണ്ടാണ് ശമ്പളം പത്താം തീയതി നൽകാൻ...\nസംസ്ഥാനത്ത് വീണ്ടും പഴകിയ ഭക്ഷണം പിടിച്ചെടുത്തു. മൂവാറ്റുപുഴ...


അമ്മ പരീക്ഷ എഴുതുമ്പോള് കൈക്കുഞ്ഞിനു കാവലായ് ഒരു പോലീസ് ഉദ്യാഗസ്ഥന്; ചിത്രം ഏറ്റെടുത്ത് സോഷ്യല് മീഡിയ -\nHome Gallery അമ്മ പരീക്ഷ എഴുതുമ്പോള് കൈക്കുഞ്ഞിനു കാവലായ് ഒരു പോലീസ് ഉദ്യാഗസ്ഥന്; ചിത്രം ഏറ്റെടുത്ത് സോഷ്യല് മീഡിയ\nഅമ്മ പരീക്ഷ എഴുതുമ്പോള് കൈക്കുഞ്ഞിനു കാവലായ് ഒരു പോലീസ് ഉദ്യാഗസ്ഥന്; ചിത്രം ഏറ്റെടുത്ത് സോഷ്യല് മീഡിയ\nസാമൂഹ്യമാധ്യമങ്ങളില് വൈറലാവുകയാണ് കൈക്കുഞ്ഞിനെ താലോലിക്കുന്ന ഒരു പോലീസ് ഉദ്യോഗസ്ഥന്റെ ചിത്രം. നിരവധിപേരാണ് ഈ ചിത്രം സാമൂഹ്യമാധ്യമങ്ങളിലൂടെ പങ്കുവെയ്ക്കുന്നത്. പരീക്ഷ എഴുതാന്‍പോയ സ്ത്രീയുടെ കുഞ്ഞിനെയാണ് ഡ്യൂട്ടിയിലുണ്ടായിരുന്ന പോലീസുകാരന് താലോലിക്കുന്നത്.\nതെലുങ്കാനയിലെ മെഹ്ബുബനഗറിലായിരുന്നു ആരുടെയും ശ്രദ്ധ പിടിച്ചെടുക്കുന്ന സംഭവം. മുസാപെട്ട് പോലീസ് സ്‌റ്റേഷനിലെ ഹെഡ് കോണ്‍സറ്റബിളാണ് മുജീബ് ഉര് റഹ്മാന് എന്ന ഈ പോലീസുകാരന്. എസ്‌സിടിപിസി എക്‌സാം ഡ്യൂട്ടിക്കെത്തിയതായിരുന്നു ഈ പോലീസുകാരന്.\nകൈക്കുഞ്ഞുമായി ഒരു സ്ത്രീയും പരീക്ഷയ്‌ക്കെത്തി. ഈ സമയത്താണ് കുട്ടിയുടെ അമ്മയെ പരീക്ഷ എഴുതാന് അനുവദിച്ച് പോലീസ് ഉദ്യേഗസ്ഥന് കുഞ്ഞിന് കാവല്‍ക്കാരനായത്. മെഹ്ബുബനഗറിലെ ഐപിഎസ് ഉദ്യാഗസ്ഥയായ രമാ രാജേശ്വരിയും കുഞ്ഞിനെ താലോലിക്കുന്ന പോലീസ് ഉദ്യോഗസ്ഥന്റെ ചിത്രം സാമൂഹ്യമാധ്യമങ്ങളില് പങ്കുവെച്ചിരുന്നു. മികച്ച പ്രതികരണമാണ് ഈ ചിത്രത്തിന് സാമൂഹ്യമാധ്യമങ്ങളിലൂടെ ലഭിക്കുന്നത്.\n— Rema Rajeshwari IPS (@rama_rajeswari) 30 September 2018\nനേടിയെടുത്ത കഴിവുകൾക്കൊപ്പം ഇൻസ്റാഗ്രാമിലും താരമായ അന്ധനായ കായികതാരം- വിഡിയോ\nലൈവ് ചെയ്തുകൊണ്ടിരുന്ന ഫോൺ തട്ടിയെടുത്ത് കടന്ന് കള്ളൻ; ലൈവിൽ മോഷ്ടാവിനെ കണ്ടത് ഇരുപതിനായിരത്തിലധികം ആളുകൾ- വിഡിയോ


തെരുവ് നായകളെ നിയന്ത്രിക്കാന് കര്‍ശന നടപടി വേണം; ഹൈക്കോടതി – malabarinews.com\nതെരുവ് നായകളെ നിയന്ത്രിക്കാന് കര്‍ശന നടപടി വേണം; ഹൈക്കോടതി\tStory dated:Wednesday November 4th, 2015,05 26:pm\tകൊച്ചി: തെരുവ് നായകളെ നിയന്ത്രിക്കാന് കര്‍ശന നടപടിസ്വീകരിക്കുമെന്ന് ഹൈക്കോടതി. മോശം ആരോഗ്യാവസ്ഥ, മാരകമായി മുറിവേറ്റവ, പേയിളകിയ നായകള് എന്നിവയെ തദ്ദേശഭരണ സ്ഥാപനങ്ങള്‍ക്ക് കൊല്ലാമെന്നും കോടതി ഉരവിട്ടു. എന്നാല് എല്ലാ തെരുവ് നായകളെയും കൊല്ലാന് പാടില്ലെന്നും കോടതി വ്യക്തമാക്കി. ഇതിനായി കേന്ദ്ര മൃഗ പ്രജനന നിയമത്തിലെ 7,8,9 വകുപ്പുകള് നടപ്പിലാക്കണമെന്നും കോടതി നിര്‍ദേശിച്ചു.\nനേരത്തെ സംസ്ഥാന സര്‍ക്കാര് പാസാക്കിയ മുനിസിപ്പല് ആക്ട് പഞ്ചായത്ത് ആക്ട് എന്നിവ പ്രകാരം തെരുവ് നായക്കളെ കൊല്ലാമെന്നായിരുന്നു. എന്നാല് കേന്ദ്ര നിയമത്തിന് എതിരായതിനാല് ഇക്കാര്യത്തില് കേന്ദ്രനിയമത്തിനാണ് പ്രാധാന്യമെന്നും കോടതി വ്യക്തമാക്കി.


പാലക്കാട് കോട്ട. കേരളത്തിലെ പാലക്കാട് പട്ടണത്തിന്റെ ഹൃദയഭാഗത\nⓘ പാലക്കാട് കോട്ട. കേരളത്തിലെ പാലക്കാട് പട്ടണത്തിന്റെ ഹൃദയഭാഗത്തായി സ്ഥിതി ചെയ്യുന്ന കോട്ടയാണ് പാലക്കാട് കോട്ട സ്ഥിതിചെയ്യുന്നത്. മൈസൂർ രാജാവായിരുന്ന ഹൈദരലി 1766- ..\nപാലക്കാട് എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം പാലക്കാട് നഗരസഭ പാലക്കാട് നിയമസഭാമണ്ഡലം പാലക്കാട് നഗരം പാലക്കാട് നഗരത്തെ കുറിച്ച് പാലക്കാട് കോട്ട പാലക്കാട് ചുരം പാലക്കാട് ലോക്‌സഭാ നിയോജകമണ്ഡലം പാലക്കാട് ജില്ല പാലക്കാട് ജില്ലയെകുറിച്ച്\nകാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു വില്ലേജ് ആണ് ആരിക്കാടി. കാസർഗോഡ് ജില്ലയിലെ കോട്ടകളിൽ ഒന്നായ ആരിക്കാടി കോട്ട സ്ഥിതി ചെയ്യുന്നത് ഇവിടെയാണ്.\nപള്ളിക്കര, കാസർഗോഡ് ജില്ലയിലെ ഒരു ദേശീയ പ്രാധാന്യമുള്ള വിദേശസഞ്ചാരകേന്ദ്രമായ ബേക്കൽ കോട്ട സ്ഥിതിചെയ്യുന്ന കടലോര ഗ്രാമമാണ്. മണൽപ്രദേശമായ കടൽത്തീരത്ത് പുകയില കൃഷിചെയ്തുവരുന്നു. കേരളത്തിൽ പുകയില കൃഷിചെയ്യുന്ന അപൂർവ്വം പ്രദേശങ്ങളിലൊന്നാണ് പള്ളിക്കര.\nകേരളത്തിലെ തൃശ്ശൂർ ജില്ലയിൽ പൊയ്യ ഗ്രാമപഞ്ചായത്തിലുള്ള ഒരു ഗ്രാമമാണ് കൃഷ്ണൻ കോട്ട. കൊടുങ്ങല്ലൂർനിന്ന്5കിലോമീറ്റർ അകലെയാണ് കൃഷ്ണൻ കോട്ട സ്ഥിതിചെയ്യുന്നത്. മാളയിൽനിന്ന്7കിലോമീറ്ററും തൃശ്ശൂരുനിന്ന് 27 കിലോമീറ്ററും അകലെയാണ് കൃഷ്ണൻ കോട്ട. ഈ സ്ഥലം തൃശ്ശൂർ ജില്ലയുടെയും എറണാകുളം ജില്ലയുടെയും അതിർത്തിയിൽ സ്ഥിതിചെയ്യുന്ന ഒരു ഗ്രാമമാണ്.\nⓘ പാലക്കാട് കോട്ട\nകേരളത്തിലെ പാലക്കാട് പട്ടണത്തിന്റെ ഹൃദയഭാഗത്തായി സ്ഥിതി ചെയ്യുന്ന കോട്ടയാണ് പാലക്കാട് കോട്ട സ്ഥിതിചെയ്യുന്നത്. മൈസൂർ രാജാവായിരുന്ന ഹൈദരലി 1766-ൽ പണികഴിപ്പിച്ച ഈ കോട്ട പിന്നീട് പിടിച്ചടക്കിയ ബ്രിട്ടീഷുകാർ കോട്ട പുനരുദ്ധരിച്ചു. പല വീരകഥകളും ഉറങ്ങുന്ന ഈ കോട്ട ഇന്ന് ഭാരത പുരാവസ്തു വകുപ്പ് ആണ് സംരക്ഷിക്കുന്നത്. ഇന്ത്യയിലെ തന്നെ ഏറ്റവും നന്നായി സംരക്ഷിച്ചിരിക്കുന്ന കോട്ടകളിൽ ഒന്നാണ് ഈ കോട്ട.\n2. ഇന്നത്തെ സ്ഥിതി\nWikipedia: പാലക്കാട് കോട്ട


ടെസ്റ്റ് വിജയത്തിന്‍റെ കരുത്തോടെ ഏകദിനത്തിനൊരുങ്ങി ഇന്ത്യ – Jaihind TV\nടെസ്റ്റ് വിജയത്തിന്‍റെ കരുത്തോടെ ഏകദിനത്തിനൊരുങ്ങി ഇന്ത്യ\nഓസീസ് മണ്ണിൽ പുതുചരിത്രം കുറിച്ച ഇന്ത്യയുടെ ടെസ്റ്റ് വിജയത്തിന് പിന്നാലെ ആരാധകരെ ആവേശംകൊള്ളിക്കാൻ ഏകദിന പരമ്പരയും എത്തുന്നു. ജനുവരി 12ന് സിഡ്നിയിലാണ് പരമ്പരയിലെ ആദ്യ മത്സരം.\nടെസ്റ്റ് പരമ്പര ഇന്ത്യ കൈപ്പിടിയിലൊതുക്കിയപ്പോൾ കാറ്റിൽ പറന്നത് 71 വർഷത്തെ കാത്തിരിപ്പും, ഓസ്ത്രേലിയയിൽ മണ്ണിൽ വിജയം നേടുന്ന ആദ്യ ഏഷ്യൻ ടീമെന്ന ബഹുമതിയുമാണ്. സുനിൽ ഗാവസ്‌ക്കറും കപിൽദേവും രവിശാസ്ത്രിയും സച്ചിൻ തെണ്ടുൽക്കറും രാഹുൽ ദ്രാവിഡും വി.വി.എസ്. ലക്ഷ്മണുമെല്ലാം ഓസ്‌ട്രേലിയയിൽ ചെന്നു, കിരീടം നേടാനാവാതെ മടങ്ങിയവരാണ്. കംഗാരുപടയെ ടെസ്റ്റിൽ മെരുക്കിയ അത്മവിശ്വാസത്തിലാണ് ആദ്യ ഏകദിനത്തിന് ഇറങ്ങുന്നത്. ഏകദിന പരമ്പരയ്ക്കില്ലാത്ത ടെസ്റ്റ് താരങ്ങൾ ഇന്ത്യയിലേക്ക് മടങ്ങുമ്പോൾ എംഎസ് ധോണി ഉൾപ്പെടെയുള്ളവർ ഓസ്ട്രേലിയയിലെത്തും.\nധോണിയും, കേദാർ ജാദവും, രോഹിത് ശർമയും ഓസ്ട്രേലിയയിലേക്ക് പറക്കുന്ന ചിത്രങ്ങൾ സോഷ്യൽ മീഡിയയിൽ. ഏകദിനത്തിനായുള്ള ഇന്ത്യൻ ടീം അംഗങ്ങളെല്ലാം ജനുവരി 8ന് ഓസ്ട്രേലിയയിൽ സജ്ജരാകുമെന്നാണ് കരുതുന്നത്. അമ്ബാട്ടി, റായിഡു, യുസ് വേന്ദ്ര ചാഹൽ, ഖലീൽ അഹമ്മദ് തുടങ്ങിയവരും ഓസ്ട്രേലിയയിലേക്ക് പുറപ്പെട്ടു. മൂന്ന് ഏകദിന മത്സരങ്ങളാണ് ഇന്ത്യ ഓസ്ട്രേലിയയിൽ കളിക്കുന്നത്. ലോകകപ്പിനുള്ള ഇന്ത്യയുടെ തയ്യാറെടുപ്പുകൾ കൂടിയായിരിക്കും പരമ്പര. ധോണിക്കും രോഹിത്തിനുമൊപ്പം വിമാനത്തിലാണെന്ന് കേദാർ ജാദവ് ചിത്രങ്ങൾ ഉൾപ്പെടെ ട്വീറ്റ് ചെയ്തിട്ടുണ്ട്.\nരോഹിത് ശർമ ഓസ്ട്രേലിയയിൽ ടെസ്റ്റ് ടീമിനൊപ്പമുണ്ടായിരുന്നെങ്കിലും കുട്ടി ജനിച്ചതിനെ തുടർന്ന് അവസാന ടെസ്റ്റിന് മുൻപ് നാട്ടിലേക്ക് മടങ്ങുകയായിരുന്നു. ധോണിയാകട്ടെ രണ്ടുമാസത്തെ നീണ്ട ഇടവേളയ്ക്കുശേഷമാണ് വീണ്ടും അന്താരാഷ്ട്ര മത്സരത്തിനൊരുങ്ങുന്നത്. ലോകകപ്പിന് മുൻപ് ഫോം വീണ്ടെടുക്കാൻ ധോണിക്ക് ഓസ്ട്രേലിയൻ പരമ്ബര തുണയാകുമെന്നാണ് പ്രതീക്ഷ.\nവിൻഡീസ് പര്യടനത്തിനുള്ള ഇന്ത്യൻ ടീം പ്രഖ്യാപനം മാറ്റിവെച്ചു


അങ്ങനെ ആ പ്രഖ്യാപനം എത്തി; മുരളീഗോപിയുടെ മമ്മൂട്ടി നായകനാകുന്ന ചിത്രം ; സംവിധാനം ചെയ്യുന്നത് പുതുമുഖ സംവിധായകൻ’! - metromatinee.com Lifestyle Entertainment & Sports\nമലയാള സിനിമ പ്രേക്ഷകർ കാത്തിരിക്കുന്ന ഒന്നാണ് മുരളി ഗോപിയുടെ രചനയിൽ ഒരുങ്ങുന്ന മമ്മൂട്ടി ചിത്രത്തിന്റെ പ്രഖ്യാപനം എത്തി . ഫ്രൈഡേ ഫിലിമ്സിന്റെ ബാനറിലാണ് ചിത്രം ഒരുങ്ങുന്നത്. ചിത്രത്തിന്റെ സംവിധായകനൊപ്പമുള്ള ചിത്രം പങ്കുവെച്ചിരിക്കുകയാണ് മുരളി ഗോപി. നവാഗതനായ ഷിബു ബഷീറാണ് ചിത്രത്തിന്റെ സംവിധായകന്.\nനവാഗത സംവിധായകൻ ഷിബു ബഷീറിനൊപ്പം. എന്റെ സ്‌ക്രിപ്പിറ്റിലെ മമ്മൂട്ടി സിനിമ സംവിധാനം ചെയ്യുന്നത് ഇദ്ദേഹമാണ്. എന്നായിരുന്നു മുരളി ഗോപിയുടെ കുറിപ്പ്.\nവിജയ് ബാബുവായിരുന്നു ചിത്രം പ്രഖ്യാപിച്ചത്. നവാഗതനായ ഷിബു ബഷീറാണ് ചിത്രത്തിന്റെ സംവിധായകന്. ബി ഉണ്ണികൃഷ്ണന്റെ അസിസ്റ്റന്റായി നിരവധി സിനിമകളില് ഷിബു പ്രവര്‍ത്തിച്ചിട്ടുണ്ട്. വലിയൊരു സ്വപ്‌നം നടക്കാന് പോകുകയാണ്. ഫ്രൈഡേ ഫിലിം ഹൗസ് ഇതുവരെ ചെയ്തതില് ഏറ്റവും വലിയ സിനിമ എന്നാണ് വിജയ് ബാബു ഫേസ്ബുക്കില് കുറിച്ചത്. മുരളി ഗോപി, മമ്മൂട്ടി എന്നിവര്‍ക്കൊപ്പമുള്ള വിജയ് ബാബുവിന്റെ ചിത്രവും പോസ്റ്റിനൊപ്പം പങ്കുവെച്ചിരുന്നു.\nനിരവധി പ്രോജക്ടുകളാണ് മുരളി ഗോപിയുടേതായി ഒരുങ്ങുന്നത്. പൃഥ്വിരാജ് നായകനാകുന്ന രതീഷ് അമ്പാട്ട് ചിത്രം തീർപ്പിന്റെ തിരക്കഥ മുരളിയുടേതാണ്. അതിനുശേഷം മോഹൻലാൽ- പൃഥ്വിരാജ് കൂട്ടുകെട്ടിന്റെ എമ്പുരാൻ തുടങ്ങിയ ചിത്രങ്ങളും മുരളിയുടേതായി ഒരുങ്ങുന്നുണ്ട്.\nമമ്മൂട്ടി നായകനായെത്തിയ വണ്ണാണ് മുരളി ഗോപിയുടേതായി പുറത്തിറങ്ങിയ അവസാന ചിത്രം. പ്രതിപക്ഷ നേതാവ് മാറമ്പള്ളി ജയാനന്ദൻ എന്ന കഥാപാത്രത്തെയാണ് അദ്ദേഹം സിനിമയിൽ അവതരിപ്പിച്ചിരിക്കുന്നത്. ചിത്രത്തിലെ മമ്മൂട്ടിയുടെയും മുരളി ഗോപിയുടെയും പ്രകടനത്തിന് മികച്ച പ്രതികരണങ്ങളാണ് വന്നുകൊണ്ടിരിക്കുന്നത്.\nമുരളി ഗോപിയുടെ ശക്തമായ കഥാപാത്രം തന്നെയാണ് മാറമ്പള്ളി ജയാനന്ദൻ എന്നാണ് പൊതുവെയുള്ള അഭിപ്രായം. വണ്ണിന് നിലവില് കേരളത്തിലുള്ള ഒരു രാഷ്ട്രീയ പാര്‍ട്ടിയായും സാമ്യം തോന്നിയില്ലെന്നും പ്രേക്ഷകര് അഭിപ്രായപ്പെടുന്നു.\nabout murali gopi\nRelated Topics:Mammootty, Mammootty Movie, Murali Gopy\nഒറ്റയ്ക്കാകുമ്പോള് ദൈവവും നിങ്ങളുടെ പ്രാര്‍ത്ഥനയും മാത്രമെ കൂടെയുണ്ടാകു…തുറന്ന് പറഞ്ഞ് ഗണേശ് കുമാര്


മഴക്കെടുതിയില് 42 മരണം; രക്ഷാപ്രവര്‍ത്തനം ഊര്‍ജ്ജിതമെന്ന് മുഖ്യമന്ത്രി | DoolNews\nSaturday, 10th August 2019, 11:54 am\nതിരുവനന്തപുരം: സംസ്ഥാനത്ത് മഴക്കെടുതിയില് ഇതുവരെ 42 പേര് മരിച്ചെന്ന് മുഖ്യമന്ത്രി പിണറായി വിജയന്. വയനാട് ജില്ലയില് മാത്രം 11 പേര് മരിച്ചു. 29997 കുടുംബങ്ങളില് നിന്നായി 108138 പേര് ദുരിതാശ്വാസക്യാംപില് കഴിയുന്നുണ്ടെന്ന് മുഖ്യമന്ത്രി പറഞ്ഞു.\nമലപ്പുറം ജില്ല വാണിയമ്പലം മുണ്ടേരി ഭാഗത്ത് 200 കുടുംബങ്ങള് കുടുങ്ങിക്കിടക്കുന്നു. എന്നാല് നിലവില് അവര്‍ക്ക് ഭക്ഷണത്തിന് ഇപ്പോള് ബുദ്ധിമുട്ടില്ല. പുഴയിലെ ഒഴുക്ക ശക്തിപ്പെടുന്നത കൊണ്ട് രക്ഷാപ്രവര്‍ത്തനത്തിന് പ്രയാസം നേരിടുന്നുണ്ടെന്ന് മുഖ്യമന്ത്രി അറിയിച്ചു.\nവയനാട് അട്ടമലയില് ഉരുള്‍പൊട്ടല്; ഇരുപതിലധികം ആദിവാസികള് കുടുങ്ങിക്കിടക്കുന്നു\nവിവിധ ഏജന്‍സികള് രക്ഷാപ്രവര്‍ത്തനത്തിനുണ്ട്. രക്ഷാപ്രവര്‍ത്തനത്തിന് മത്സ്യത്തൊഴിലാൡകള്, സന്നദ്ധ സംഘടനകള് തുടങ്ങിയവര് പങ്ക് വഹിക്കുന്നുണ്ട്. എല്ലാവരുടേയും കൂട്ടായ പ്രവര്‍ത്തനം പ്രതിസന്ധിയെ മറികടക്കാന് ആത്മവിശ്വാസം നല്‍കുന്നു.\nപലരും ജീവന് പണയം വെച്ച് അര്‍പ്പണബോധത്തോടെ ചുമതല നിര്‍വഹിക്കുന്നു.\nകെ.എസ്.ഇ.ബി അസിസ്റ്റര് എഞ്ചിനീയര് ബൈജുവിന്റെ ചുമതലയ്ക്കിടയിലെ മരണം ദുഖപ്പെടുത്തുന്നു. ബൈജുവിന്റെ വിയോഗത്തില് ഇന്ന് ചേര്‍ന്ന അവലോകനയോഗം അനുശോചനം രേഖപ്പെടുത്തി.\nരാഹുല് ഗാന്ധി നാളെ കേരളത്തില്; വയനാട്ടിലും മലപ്പുറത്തും സന്ദര്‍ശനം നടത്തും\nകവളപ്പാറയില് നിന്ന് മൂന്ന് മൃതദേഹങ്ങള് കണ്ടെടുത്തു. അവിടെ രക്ഷാപ്രവര്‍ത്തനം ഇന്ന് രാവിലെ മുതല് പുനരാരംഭിച്ചിട്ടുണ്ട്.


Obituary | I-News Malayalam\nഎം.കെ കമലമ്മ നിര്യാതയായി\nObituary News Admin - September 15, 2021 0\nനട്ടാശേരി: കൊച്ചുകരോട്ടിൽ വീട്ടിൽ പരേതനായ കെ.സി ഗോവിന്ദൻ ആചാരിയുടെ ഭാര്യ എം.കെ കമലമ്മ (81) നിര്യാതയായി. സംസ്‌കാരം സെപ്റ്റംബർ 16 വ്യാഴാഴ്ച രാവിലെ 10.30 ന് മുട്ടമ്പലം പൊതുശ്മശാനത്തിൽ.മക്കൾ - കെ.ജി സുരേഷ്, കെ.ജി സന്തോഷ്, കെ.ജി സതീഷ്, കെ.ജി സുധീർ, കെ.ജി ബീന.മരുമക്കൾ - സുജാത സുരേഷ്, സുധ സന്തോഷ്, കവിത സതീഷ്,...\nമലയാളത്തിന്റെ ജോൺ ഹോനായിക്ക് വിട ; നടൻ റിസബാവ അന്തരിച്ചു ; അന്ത്യം കൊച്ചിയിലെ സ്വകാര്യ ആശുപത്രിയിൽ\nObituary News Admin - September 13, 2021 0\nകൊച്ചി:നടന് റിസബാവ (55) അന്തരിച്ചു. കൊച്ചിയിലെ സ്വകാര്യ ആശുപത്രിയിലായിരുന്നു അന്ത്യം.വൃക്കസംബന്ധമായ അസുഖങ്ങളെ തുടര്‍ന്ന് ചികിത്സയിലായിരുന്നു. കുറച്ചു ദിവസങ്ങളായി വെന്‍റിലേറ്ററിന്‍റെ സഹായത്തോടെയാണ് ജീവന് നിലനിര്‍ത്തിയിരുന്നത്. രാവിലെ മുതല് നില വഷളായി ഉച്ചയോടെയാണ് മരണം സംഭവിച്ചത്. സ്വഭാവ നടനായും വില്ലന് വേഷങ്ങളിലും തിളങ്ങി നിന്ന റിസബാവ നാടകത്തിലൂടെയാണ് സിനിമയില് എത്തിയത്. സീരിയല് രംഗത്തും ശ്രദ്ധനേടിയ താരം ഡബ്ബിംഗിലും മികവ്...\nവി.കെ ലക്ഷ്മി നിര്യാതയായി\nObituary News Admin - September 11, 2021 0\nകുഴിമറ്റം: പുതുപ്പറമ്പിൽ പരേതനായ എം. ഓ കരുണാകരനാചാരിയുടെ ഭാര്യ റിട്ട. സാമൂഹ്യക്ഷേമ വകുപ്പ് ഉദ്യോഗസ്ഥ വി കെ ലക്ഷ്മി(അല്ലി-75) അന്തരിച്ചു. കുഴിമറ്റം വടക്കേപ്പറമ്പിൽ കുടുംബാംഗമാണ്.മക്കൾ : ജയപ്രകാശ്ജയപ്രഭമരുമക്കൾ : മീനടം മുഞ്ഞനാട്ടുശേരി, എം എസ് ജോഷിമോൻസംക്രാന്തി കദളിക്കാലായിൽ രഞ്ജിനി ( നർമ്മദ ടെക്സ്റ്റൈൽസ് , കോട്ടയം) .സംസ്കാരം സെപ്റ്റംബർ 12 ഞായറാഴ്ച രാവിലെ പത്തിന്...\nObituary News Admin - September 9, 2021 0\nകോട്ടയം: നട്ടാശ്ശേരിക്കരയിൽ വേഴപ്പറമ്പിൽവീട്ടിൽ പരേതനായ പരമേശ്വരൻ പിള്ളയുടെ ഭാര്യ മീനാക്ഷിയമ്മ (ആശാട്ടി) നിര്യാതയായി. 108 വയസായിരുന്നു. സംസ്‍കാരം കോട്ടയം മുട്ടമ്പലം പൊതുശ്മശാനത്തിൽ നടത്തി.\nObituary News Admin - September 8, 2021 0\nമുംബൈ :ബോളിവുഡ് നടന് അക്ഷയ് കുമാറിന്റെ അമ്മ അരുണ ഭാട്ടിയ അന്തരിച്ചു. വാര്‍ധക്യസഹജമായ അസുഖങ്ങളെ തുടര്‍ന്ന് ചികിത്സയിലായിരുന്നു. മുംബൈയിലെ ഹിരനന്ദാനി ആശുപത്രിയിലായിരുന്നു അന്ത്യം. ഷൂട്ടിംഗിനായി ലണ്ടനിലായിരുന്ന അക്ഷയ്, അമ്മയുടെ അസുഖ വിവരം അറിഞ്ഞ് മുംബൈയില് എത്തിയിരുന്നു. അക്ഷയ്‌യുടെ പിറന്നാള് ദിനത്തിന് തലേദിവസമാണ് അമ്മയുടെ വിയോഗം.'അമ്മയായിരുന്നു എന്റെ എല്ലാം. ഈ വേദന സഹിക്കാനാവുന്നില്ല. എന്റെ അമ്മ...\nചികിത്സാ പിഴവ് ; 39 വര്‍ഷം അബോധാവസ്ഥയിൽ ; ഒടുവിൽ ഫ്രഞ്ച് ഫുട്‌ബോള് താരം ജീന് പിയറി ആദംസ് മരണത്തിന് കീഴടങ്ങി\nObituary News Admin - September 7, 2021 0\nപാരീസ്:ചികിത്സപ്പിഴവ് മൂലം 39 വര്‍ഷമായി അബോധാവസ്ഥയിലായിരുന്ന ഫ്രഞ്ച് ഫുട്‌ബോള് താരം ജീന് പിയറി ആദംസ് അന്തരിച്ചു.73 വയസ്സായിരുന്നു.1982-ല് കാലിനു പരിക്കേറ്റതിനെ തുടർന്ന് ഉണ്ടായ ചികിത്സയിലാണ് പിഴവ് സംഭവിച്ചത്. കാലിലെ ശസ്ത്രക്രിയയക്ക് വിധേയനാക്കിയ ആദംസിനെ അതിന് മുന്നോടിയായി നല്‍കിയ അനസ്‌തേഷ്യയിലെ പിഴവിനെ തുടര്‍ന്ന് മസ്തിഷ്‌കാഘാതം സംഭവിക്കുകയായിരുന്നു.ഇതിനെ തുടർന്ന് 39 വര്‍ഷമാണ് അദ്ദേഹം അബോധാവസ്ഥയില് കഴിഞ്ഞത്.1972-77 കാലഘട്ടത്തില്...\nചികിത്സാ പിഴവ് മൂലം 39 വര്‍ഷം അബോധാവസ്ഥയിൽ ; ഒടുവിൽ ഫ്രഞ്ച് ഫുട്‌ബോള് താരം ജീന് പിയറി ആദംസ് മരണത്തിന് കീഴടങ്ങി\nഹോളിവുഡ് നടന് മൈക്കല് കെ വില്യംസ് അപാര്‍ട്ട്മെന്‍റില് മരിച്ച നിലയില്\nന്യൂയോർക്ക് :പ്രശസ്ത ഹോളിവുഡ് നടന് മൈക്കല് കെ വില്യംസ് അന്തരിച്ചു. തിങ്കളാഴ്ച ഉച്ചക്ക് രണ്ട് മണിയോടെയാണ് ന്യൂയോര്‍ക്കിലെ അപാര്‍ട്ട്മെന്‍റില് മരിച്ച നിലയില് കണ്ടെത്തിയത്.54 വയസ്സായിരുന്നു.മയക്കുമരുന്ന് അമിതമായി കഴിച്ചതാണ് മരണ കാരണം എന്നാണ് പ്രാഥമിക നിഗമനം. അപാര്‍ട്ട്മെന്‍റില് അസ്വാഭാവികമായി ഒന്നും കണ്ടെത്തിയിട്ടില്ല.അക്രമം നടന്നതിന്‍റെയോ പിടിവലി നടന്നതിന്‍റെയോ ലക്ഷണങ്ങള് ഇല്ലെന്നും പൊലീസ് അറിയിച്ചു. അപാര്‍ട്ട്മെന്‍റിന്‍റെ സ്വീകരണമുറിയില് അദ്ദേഹത്തിന്‍റെ...\nപൊന്നമ്മ രാമൻകുട്ടി നിര്യാതയായി\nObituary News Admin - September 6, 2021 0\nതോട്ടയ്ക്കാട് :പന്തപ്പാട്ട് രാമൻകുട്ടി യുടെ ഭാര്യ പൊന്നമ്മ രാമൻകുട്ടി (70) നിര്യാതയായി.സംസ്കാരം നടത്തി. മക്കൾ സുരേഷ് പി ആർ, സുമ പി ആർ, സുജ പി ആർ, സുനിൽ പി ആർ. മരുമക്കൾ രാധാമണി (അമയന്നൂർ), രഘു (മാന്തുരുത്തി), ഗോപകുമാർ (കോഴഞ്ചേരി), അനു (പിറവം).\nഅയ്മനം: കല്ലുമട ആശാരി പറമ്പിൽ പരേതനായ മാധവൻ്റെ ഭാര്യ ശാരദ (86) നിര്യാതയായി. സംസ്കാരം നടത്തി.മക്കൾ : ശശി , സാബു , സലിലമ്മമരുമക്കൾ: സുഗുണ, അമ്പിളി , രമേഷ് ബാബു\nടി20 റാങ്കിങ് ; കോഹ്‌ലിക്ക് നാലാം സ്ഥാനം ; ഡേവിഡ് മലാന് ഒന്നാമത്\nCricket News Admin - September 15, 2021 0\nഅഫ്ഗാനിസ്ഥാന്റെ പരമാധികാരത്തേയും സ്വാതന്ത്ര്യത്തേയും ബഹുമാനിക്കുന്നു ; ആഭ്യന്തര പ്രശ്‌നങ്ങളില് ഇടപെടില്ല ; രാജ്യതാത്പര്യങ്ങള്‍ക്കനുസരിച്ചുള്ള വികസനത്തിന് പിന്തുണ നൽകും ;...\nGlobal News Admin - September 15, 2021 0\nഎയർ ഇന്ത്യ ഓഹരി ലേലം ; ഒന്നിലധികം ലേലങ്ങൾ ലഭിച്ചതായി സർക്കാർ ; പങ്കാളിയായി ടാറ്റയും\nIndia News Admin - September 15, 2021 0\nയു.എ.പി.എ നിയമം ; ഇന്ത്യയിൽ പ്രയോഗിക്കുന്നത് ഭയപ്പെടുത്തുന്നു ; മിഷേല് ബേഷ്ലെറ്റ്\nWorld News Admin - September 15, 2021 0\nObituary September 15, 2021\nഅഫ്ഗാനിസ്ഥാന്റെ പരമാധികാരത്തേയും സ്വാതന്ത്ര്യത്തേയും ബഹുമാനിക്കുന്നു ; ആഭ്യന്തര പ്രശ്‌നങ്ങളില് ഇടപെടില്ല ; രാജ്യതാത്പര്യങ്ങള്‍ക്കനുസരിച്ചുള്ള വികസനത്തിന്...\nGlobal September 15, 2021


ദക്ഷ -9- Aksharathalukal\nHome » Novel » ദക്ഷ – 9\nദക്ഷ – 9\nഅടഞ്ഞ വാതിലിൽ ചാരി തന്നെത്തന്നെ നോക്കി നിൽക്കുന്ന സായി. ആ മുഖം കണ്ടതും അവൾ വേഗത്തിൽ ബെഡിൽ നിന്നുമെണീറ്റു. അപ്പോഴും ഒരു ചലനവുമില്ലാതെ അവളെത്തന്നെ നോക്കി നിൽക്കുകയായിരുന്നു അവൻ.\n“”””” പോവാണല്ലേ ???? “””””\n“”””” മ്മ്മ്…. നിന്നിട്ടെന്തിനാ മറ്റുള്ളവരുടെ അവഗണന കാണാനോ… “”””\nഅല്പം സമയം കഴിഞ്ഞതും നേർത്തതെങ്കിലും ഉറച്ചസ്വരത്തിലുള്ള അവന്റെ ചോദ്യത്തിന് മറുപടിയായി വളരെ പതിയെ അവൾ പറഞ്ഞു. അത് കേട്ടതും അതുവരെ മറ്റെവിടെയൊ നോക്കി നിന്നിരുന്ന സായി പെട്ടന്നവളുടെ മുഖത്തേക്ക് നോക്കി. അവിടെ പക്ഷേ ഭാവഭേദമൊന്നുമുണ്ടായിരുന്നില്ല. ആ മിഴികളിൽ പോലും ഒരുതരം നിസ്സംഗത നിറഞ്ഞുനിന്നിരുന്നു. ഒരുനിമിഷം എല്ലാം മറന്നവനവളിലേക്ക് പാഞ്ഞടുത്തു. പിന്നെ ഇരു കൈകൾകൊണ്ടും ആ പെണ്ണിനെ വരിഞ്ഞുമുറുക്കി.\nഅപ്പോഴേക്കും പൊട്ടിയൊഴുകി തുടങ്ങിയിരുന്ന ആ നനഞ്ഞ മിഴികളിലും മുഖത്തുമാകെ ഭ്രാന്തമായി ചുംബിച്ചു. അപ്പോഴും കാര്യമറിയാതെ നിന്നിരുന്ന അവളുടെ കൈകൾ തിരികെയവനെയൊന്ന് വലയം ചെയ്യുവാനായി പോലും ഉയർന്നിരുന്നില്ല. കുറേ സമയം കൂടി അവന്റെ നെഞ്ചോരമങ്ങനെ നിന്നിട്ട് പെട്ടെന്നെന്തോ ഓർത്തതുപോലെ അവളവനെ തള്ളിമാറ്റി.\n“””” തൊട്ടുപോകരുതെന്നെ അതിനും മാത്രം ഞാനാരാ നിങ്ങടെ ??? വീണ്ടും ഒരു കാര്യവുമില്ലാത്ത പാഴ്ക്കിനാവുകൾ തന്ന് നോവിക്കാനാണ് ഭാവമെങ്കിൽ നിന്നുതരില്ല തെന്നലതിന്. അത്രയേറെ നിങ്ങളെ ഞാ…ഞാൻ…. സ്നേ…””””\nകണ്ണീരാൽ വാക്കുകൾ അടർത്തപ്പെട്ട് അവൾ നിലത്തേക്ക് ഊർന്നുവീണു. എന്തുപറഞ്ഞവളെ ആശ്വസിപ്പിക്കുമെന്ന് പോലുമറിയാതെ സായിയും നിശ്ചലമായി നിന്നു.\n“”””” എന്തിനായിരുന്നു ഇതൊക്കെ …. എന്തിനായിരുന്നു എന്നേയിത്രയും അകറ്റി നിർത്തിയത്… വേദനിപ്പിച്ചത്… അന്നൊരു നിമിഷം കൊണ്ട് ഞാൻ സായിയേട്ടനാരുമല്ലാതായതെങ്ങനാ ????? “”””\nപെട്ടന്ന് ഇരുന്നിടത്തുനിന്നും ചാടിയെണീറ്റ് അവന്റെ ഷർട്ടിൽ പിടിച്ചുലച്ചുകൊണ്ട് അവൾ ചോദിച്ചു. അവസാനം തളർന്നാ നെഞ്ചിലേക്ക് തന്നെ വീണ് പൊട്ടിക്കരഞ്ഞു.\n“”””” എന്തേലുമൊന്ന് പറ സാ….സായിയേട്ടാ എന്തിനാ എന്നോടിങ്ങനൊക്കെ ??? “”””\nഅവന്റെ നെഞ്ചിൽ തലയിട്ടുരുട്ടി കരയുന്നതിനിടയിൽ ഇടറിയ സ്വരത്തിൽ അവൾ വീണ്ടും ചോദിച്ചു.\n“””” നിനക്കുവേണ്ടിയായിരുന്നു എല്ലാം…. “”””\nപെട്ടന്നവനിൽ നിന്നുമാ വാക്കുകളടർന്നുവീണതും പിടിച്ചുനിർത്തിയത് പോലെ തെന്നലിന്റെ കരച്ചില് നിന്നു. അവനിൽ നിന്നുമല്പം അകന്നുമാറി ആ മുഖമാദ്യം കാണുന്നതുപോലെ അവൾ നോക്കി.\n“””” എ….എന്താ പറഞ്ഞത് ???? “”””\n“””” സത്യം…. എന്റെ പ്രാണനേക്കാളേറേ ഞാൻ സ്നേഹിക്കുന്ന നീയാണെ സത്യം. നിന്റെ ജീവനൊരു ചോദ്യച്ചിന്നമായപ്പോൾ എനിക്ക് വേറെ വഴിയില്ലായിരുന്നു. ഹൃദയം പറിയുന്ന നൊമ്പരത്തോടെ എനിക്കിങ്ങനെയൊക്കെ ആവേണ്ടി വന്നു. “”””\nഅപ്പോഴും ഒന്നും മനസ്സിലാവാതെ തുറിച്ചുനോക്കി നിൽക്കുന്ന അവളോട് അന്ന് നടന്നതൊക്കെ പറഞ്ഞുകഴിഞ്ഞപ്പോൾ ഉള്ളിൽ നിന്നൊരു ഭാരമൊഴിഞ്ഞ ആശ്വാസമായിരുന്നു സായിക്ക്.\n“””” ഇനിയും വയ്യെടി…. ഇനിയും ഞാനിങ്ങനെ ഭയന്നിരുന്നാൽ നിന്നെയെനിക്കെന്നെന്നേക്കുമായി നഷ്ടപ്പെടും. “”””\nഒരുതരം മരവിപ്പോടെ നിന്നിരുന്ന അവളെ തന്റെ നെഞ്ചോട് ചേർത്തുപിടിച്ച് ആ നെറുകയിൽ മുകർന്നുകൊണ്ട് അവൻ പതിയെ പറഞ്ഞു.\n“””” സായിയേട്ടന് പേടിയുണ്ടോ ഞാൻ കൂടെയുള്ളോണ്ട് ഏട്ടനെന്തെങ്കിലും പറ്റുമെന്ന് ???? “”””\nഉരുകിയൊലിച്ചുകൊണ്ടിരുന്ന ആ നെഞ്ചിൽ ചാരി നിന്നുകൊണ്ട് തെന്നൽ ചോദിച്ചു.\n“””” എന്തൊക്കെയാഡീ നീയീ പറയുന്നേ അങ്ങനെയാണോ നീയെന്നെ കരുതിയിരിക്കുന്നത് ??? നിനക്ക് വേണ്ടിയല്ലേ ഞാനിങ്ങനെയൊക്കെ…. “”””\nഅവളെ ഒന്നുകൂടി ചേർത്തുപിടിച്ചുകൊണ്ട് ചോദിക്കുമ്പോൾ സായിയുടെ സ്വരം വല്ലാതെ ഉലഞ്ഞിരുന്നു.\n“””” ഈ ലോകത്ത് സായിയേട്ടന്റെ ഈ നെഞ്ചോരമുള്ള സുരക്ഷിതത്വം എനിക്ക് വേറെവിടെ കിട്ടും ??? എന്റെ ജീവൻ പോയാലും വേണ്ടില്ല അതുവരെ എന്നേയിങ്ങനെ ചേർത്തുപിടിച്ചാൽ മാത്രം മതി. മറ്റൊന്നിനേം എനിക്ക് പേടിയില്ല. അതിന്റെ പേരിൽ ഇനിയുമെന്നെ വലിച്ചെറിയല്ലേ സായിയേട്ടാ… “”””\nഅവനെയിറുകെ പുണർന്ന് കണ്ണീരോടെ തെന്നൽ പറഞ്ഞു. അതിന് മറുപടി പറഞ്ഞില്ലെങ്കിലും ഇനി കൈ വിടില്ലെന്ന വാഗ്ദാനം പോലെ അവനാ നെറുകയിൽ ചുണ്ടമർത്തി. പക്ഷേ ആ പുനസമാഗമത്തിന്റെ പ്രതിഫലനങ്ങൾ പ്രകൃതിയിൽ പ്രകടമായിത്തുടങ്ങിയിരുന്നു. അതുവരെ പാലൊളിതൂകി നിന്നിരുന്ന ചന്ദ്രനെ മറച്ചുകൊണ്ട് എവിടെ നിന്നോ ഒരു കാർമേഘമെത്തി. വാനം തുളച്ചുകൊണ്ട് മിന്നൽപ്പിണരുകൾ മണ്ണിലേക്കാഴ്ന്നിറങ്ങി. ഒപ്പം തുള്ളിക്കൊരുകുടമെന്ന നിലയിൽ മഴയും ആർത്തലച്ച് പെയ്തിറങ്ങി.\n“”””” ഇതെന്താ പതിവില്ലാതൊരു മഴ ???”””‘\nഉമ്മറത്തെന്തോ ആലോചിച്ചുനിന്നിരുന്ന ദേവരാജന്റെ പിന്നിൽ വന്നുകൊണ്ട് ലക്ഷ്മി ചോദിച്ചു. മറുപടിയൊന്നും പറഞ്ഞില്ലെങ്കിലും അത് ദക്ഷയുടെ പടയൊരുക്കമാണെന്ന കാര്യത്തിൽ അയാൾക്ക് സംശയമേതുമുണ്ടായിരുന്നില്ല.\n“””” കിടക്കുന്നില്ലേ ദേവേട്ടാ ???? ‘”””\nആർത്തലക്കുന്ന മഴയിലേക്ക് തന്നെ നോക്കി നിന്നിരുന്ന ദേവരാജന്റെ തോളിൽ പതിയെ തൊട്ടുകൊണ്ട് ലക്ഷ്മി ചോദിച്ചു.\n“””” ഇല്ല ലക്ഷ്മി…. ഇന്ന് കിടന്നാലും എനിക്കുറക്കം വരില്ല. ഇനി പൂജ കഴിയും വരെ ഒരു സ്വസ്ഥതയുമുണ്ടാവില്ല. “”””\n“”””” ഒന്നും സംഭവിക്കില്ല ദേവേട്ടാ എല്ലാം നന്നായി തന്നെ നടക്കും. “””””\nഅയാളുടെ വാക്കുകളിലെ ഭയം മനസ്സിലാക്കിയതുപോലെ ലക്ഷ്മി പറഞ്ഞു. അയാൾ വെറുതെയൊന്ന് മൂളി. അപ്പോഴും പ്രകൃതി ഉറഞ്ഞുതുള്ളിക്കൊണ്ട് തന്നെയിരിക്കുകയായിരുന്നു.\nഈ സമയം കുന്നത്ത് മനയിലും കഠിനമായ പൂജകൾ നടന്നുകൊണ്ടിരിക്കുകയായിരുന്നു. ഹോമകുണ്ഡത്തിലെ ആളിക്കത്തുന്ന അഗ്നിലേക്ക് നെയ്യും മറ്റുപൂജാദ്രവ്യങ്ങളും അർപ്പിക്കപ്പെട്ടുകൊണ്ടിരുന്നു. ആളിക്കത്തുന്ന അഗ്നിയുടെ ചൂടിൽ പൂജാമുറിയുടെ കൽച്ചുവരുകൾ പോലും ഉരുകിയൊലിച്ചു.\n“”””” ദക്ഷാ !!!!!!!!!!!!!!!!!!!!!!! “”””””\nഅരികിലേ ഓട്ടുരുളിയിൽ നിറച്ച ചോരച്ചുവപ്പുള്ള സിന്ദൂരലായനിയിലേക്ക് നോക്കിയുള്ള അനന്തൻ തിരുമേനിയുടെ അലർച്ചയിൽ ആ കൽചുവരുകൾ പോലും വിറപൂണ്ടു. പെട്ടന്ന് അങ്ങോട്ടൊഴുകിയെത്തിയ തണുത്ത കാറ്റിൽ പാലപ്പൂവിന്റെ വശ്യമായ സുഗന്ധം നിറഞ്ഞിരുന്നു. പിന്നാലെ തന്നെ ഉരുളിയിലൊരു തിരയിളക്കമുണ്ടായി.\n“”””” മതി ദക്ഷാ നിന്റെ ഒളിച്ചുകളി… മുന്നിലേക്ക് വാ….. “””””\nഅതിലേക്ക് നോക്കി ആജ്ഞാസ്വരത്തിൽ തിരുമേനിയലറി. ആ ശബ്ദത്തിന്റെ അലകളടങ്ങും മുന്നേ തന്നെ അവിടമാകെയൊരു പൊട്ടിച്ചിരി മുഴങ്ങി. ആഞ്ഞുവീശിയ കാറ്റിൽ പാലപ്പൂ മണം മാറി വെന്തുരുകിയ പച്ചമാംസത്തിന്റെ ദുർഗന്ധം പരന്നു. അവളുടെ അട്ടഹാസത്തിൽ അഗ്നിയൊന്നുകൂടി ആളിക്കത്തി. കൊളുത്തിവച്ച വിളക്കുകൾ ഒന്നൊന്നായി അണഞ്ഞു. മണികൾ ഇടതടവില്ലാതെ ശബ്ദിച്ചു. തൂക്കുവിളക്കുകൾ കാറ്റിലാടി പരസ്പരം കൂട്ടിയിടിച്ചു.\n“””‘””” ഇന്ദ്രനെയും ചന്ദ്രനെയും പോലും വക വയ്ക്കാത്ത ഈ ദക്ഷ കേവലമൊരു മനുഷ്യപ്പുഴുവായ നിന്നെ ഭയന്നൊളിക്കുമെന്നാണോ നീ കരുതിയത് “””””\nആർത്തട്ടഹസിച്ചുകൊണ്ടുള്ള ദക്ഷയുടെ സ്വരം മുഴങ്ങിയതും ഉരുളിയിലെ ജലത്തിൽ അവളുടെ വികൃതമായ മുഖവും പ്രത്യക്ഷപ്പെട്ടു.\n“”””” മതിയാക്കിക്കൂടെ നിന്റെയീ പടപ്പുറപ്പാട് ഇതുകൊണ്ട് നീയെന്താണ് നേടാൻ പോകുന്നത് ???? “”””\nആ മുഖത്തേക്ക് നോക്കി ശാന്തവും ദൃഡവുമായ ശബ്ദത്തിൽ അനന്തൻ തിരുമേനി ചോദിച്ചു.\n“””” ഇല്ല ഒന്നും അവസാനിക്കില്ല. ഇനിയൊരു അവസാനമുണ്ടെങ്കിൽ അന്ന് കളരിക്കൽ തറവാട്ടിലൊരു പുൽനാമ്പ് പോലുമവശേഷിക്കില്ല. “”””\nവികൃതമായി പുഞ്ചിരിച്ചുകൊണ്ട് അവളലറി. അതുകേട്ടതും ആനന്ദന്റെ മുഖം വലിഞ്ഞുമുറുകി.\n“””” ഇല്ല ദക്ഷ ആ തറവാട് മുടിക്കുന്നത് പോയിട്ട് അവിടുത്തെയൊരു ജീവൻ പോലും ഇനി നിനക്ക് ഞാൻ വിട്ടുതരില്ല. ””'”””\nക്രോധത്തോടെ അയാളത് പറഞ്ഞതും അവൾ വീണ്ടും ആർത്തുചിരിച്ചു. കത്തിക്കരിഞ്ഞ ആ മുഖത്ത് പുച്ഛം നിഴലിച്ചു.\n“””” അതിന് നീയവിടെ എത്തിയിട്ട് വേണ്ടേ അനന്താ…. എത്തില്ല നീ… എത്തിക്കില്ലീ ദക്ഷ…. “”””\nപറഞ്ഞതും അവൾ അപ്രത്യക്ഷമായി. അന്തരീക്ഷം ശാന്തമായി. പക്ഷേ അപ്പോഴേക്കും അനന്തൻ തിരുമേനിയുടെ ശരീരമാകെ വിയർപ്പിൽ കുതിർന്നിരുന്നു. അദ്ദേഹത്തിന്റെ മിഴികൾ ചുവന്നു. എന്തോ തീരുമാനിച്ചുറച്ചത് പോലെ മിഴികളടച്ച് അദ്ദേഹം വീണ്ടും ധ്യാനത്തിൽ മുഴുകി. ആ രാത്രി മുഴുവൻ നിദ്ര വെടിഞ്ഞ് പൂജാമുറിയിലെ കെടാവിളക്കിന് മുന്നിൽ ധ്യാനനിരതനായിരുന്നു തിരുമേനി. കളരിക്കലെ കാര്യവും മറിച്ചായിരുന്നില്ല. വരാൻ പോകുന്ന ഭയാനക നിമിഷങ്ങളുടെ ഓർമയിൽ ഒരുപോള കണ്ണടയ്ക്കാൻ പോലും ഭയന്ന് ഓരോരുത്തരും നേരം വെളുപ്പിച്ചു.\nബ്രഹ്മമുഹൂർത്തത്തിൽ തന്നെ കുളിച്ചുശുദ്ധിയായി നിത്യപൂജയൊക്കെ കഴിച്ച അനന്തൻ തിരുമേനി കിഴക്ക് വെള്ളകീറിയപ്പോൾ തന്നെ കളരിക്കലേക്ക് തിരിച്ചു. ഇതേ സമയം കളരിക്കലെ അകത്തളത്തിൽ പൂജയ്ക്കുള്ള സകല ഒരുക്കങ്ങളും പൂർത്തിയായിരുന്നു.\n“””” എന്താ മാധവാ ഒരു പരിഭ്രമം പോലെ ??? “”””\nവിജനമായ റോഡിലൂടെ കാറ് പായുമ്പോൾ വിയർത്തൊഴുകി വല്ലാത്തൊരു ഭാവത്തിലിരിക്കുന്ന ഡ്രൈവർ മാധവനെ കണ്ട് തിരുമേനി ചോദിച്ചു.\n“””‘ അറിയില്ല തിരുമേനി…. വണ്ടി….. വണ്ടിയെന്റെ നിയന്ത്രണത്തിലല്ലാത്ത പോലെ. പിടിച്ചിട്ട് കിട്ടുന്നില്ല. “”'”””\nവല്ലാത്തൊരു ഭയത്തോടെ ചെന്നിയിലെ വിയർപ്പൊപ്പിക്കൊണ്ട് അയാൾ പറഞ്ഞു.\n“””” മ്മ്ഹ് ഒന്നും സംഭവിക്കില്ല നീ പേടിക്കണ്ട…. “”'””\nഅയാളെ ആശ്വസിപ്പിക്കാനായി പറഞ്ഞിട്ട് അദ്ദേഹം കണ്ണുകളടച്ച് ധ്യാനത്തിൽ മുഴുകി.\n“””‘ നീയെന്നെ അവിടെയെത്തിക്കില്ലെന്ന് എനിക്കുറപ്പുണ്ടായിരുന്നു ദക്ഷാ…. “””\nഅദ്ദേഹത്തിന്റെ മനസ്സ് മന്ത്രിച്ചു. അപ്പോഴെല്ലാം തന്റെ നിയന്ത്രണത്തിലല്ലാതെ ചീറിപ്പായുന്ന വണ്ടിയെ നിയന്ത്രണ വിദേയമാക്കാനുള്ള ശ്രമത്തിലായിരുന്നു മാധവൻ. പക്ഷേ അപ്പോഴൊക്കെ ഏതോ വാശിയിലെന്നപോലെ സ്റ്റിയറിങ് തിരിയുകയും ആക്‌സിലേറ്റർ സ്വയമമരുകയും ചെയ്തുകൊണ്ടിരുന്നു. അപ്പോഴൊരു പുഴയ്ക്ക് കുറുകെ കെട്ടിയ പാലത്തിലേക്ക് പ്രവേശിച്ചുകഴിഞ്ഞിരുന്നു കാർ. പാലത്തിന്റെ ഒത്തനടുവിലെത്തിയതും ആരോ വലിച്ചെറിഞ്ഞൊരു തീപ്പെട്ടിക്കൂടുപോലെ വായുവിലുയർന്നുപൊങ്ങിയ ആ വാഹനം കലങ്ങി മറിഞ്ഞൊഴുകുന്ന പുഴയിലേക്കെടുത്തെറിയപ്പെട്ടു.\nദക്ഷ - 10 (Last part)


അണ്ഡകടാഹമേ മാപ്പ് !\nHome special അണ്ഡകടാഹമേ മാപ്പ് !\n- ജിതി രാജ്\nമരണത്തിന് മുമ്പേ സ്വന്തം ചരമക്കുറിപ്പ് എഴുതിവെച്ച ബേപ്പൂർ സുൽത്താന് ഒരാളോട് മാത്രമേ യാത്ര ചോദിക്കാനുണ്ടായിരുന്നുള്ളൂ. ലോകം മുഴുവൻ കറങ്ങി തിരിച്ചുവന്ന് മുറ്റത്ത് കസേരയിൽഇരുന്ന് വിശ്രമിക്കുമ്പോൾ തനിക്ക് കൂട്ടായിരുന്ന മാങ്കോസ്റ്റിൻ മരത്തോട് മാത്രം.\nഎന്റെ ചരമക്കുറിപ്പ് എന്ന പേരിൽ മലയാള മനോരമയിൽ 22 വർഷങ്ങൾക്ക് മുമ്പ് (1994 ജൂലൈ ൽ) പ്രസിദ്ധീകരിച്ച വരികൾ ഇങ്ങനെ അവസാനിക്കുന്നു.\n‘…എല്ലാവർക്കും സലാം. മാങ്കോസ്റ്റിൻ മരത്തിനും സർവ്വമാന ജന്തുക്കൾക്കും സലാം. എന്തെങ്കിലും തെറ്റ് ചെയ്തിട്ടുണ്ടെങ്കിലും അണ്ഡകടാഹമേ മാപ്പ് ! എല്ലാവർക്കും മംഗളം. ശുഭം.’\nഅറിവിന്റെ മാനദണ്ഡം സ്‌കൂൾ വിദ്യാഭ്യാസത്തിനുമപ്പുറം അനുഭവങ്ങളാണെന്ന് മലയാളികൾക്ക് നെഞ്ചിൽതൊട്ട് പറയാം തെളിയിക്കാൻ ബഷീർ എന്ന ഒറ്റ വാക്ക് മാത്രം മതി.\nവ്യാകരണങ്ങളോ കഠിന പദപ്രയോഗങ്ങളോ ഇല്ല ബഷീറിൻഎറ എഴുത്തുകളിൽ. പച്ചയായ ജീവിതം മാത്രം. അണ്ഡകടാഹവും യമണ്ഡനും ഇമ്മിണി ബല്യഒന്നും ആയിരമായിരം കഥകൾ തുളുമ്പുന്ന വാക്കുകൾ. വാക്കുകൾക്ക് വാചാലമാകാൻ സന്ദർഭം മാത്രം മതി ബഷീർ കൃതികളിൽ.\nബഷീറിന്റെ സുഹ്‌റയും മജീദും മലയാളികളുടെ ലൈലയും മജ്‌നുവുമാകുന്നതും ഇങ്ങനെയാണ്. പ്രണയത്തിന്റെ നിഷ്‌കളങ്കതയേയും വിരഹത്തിന്റെ നിസ്സാഹായതയേയും മലയാളികൾ സുഹ്‌റയോടും മജീദിനോടും ചേർത്തുവെച്ചു. ഒരു സുഹ്‌റയോ മജീദോ മനസ്സിലില്ലാത്ത എത്ര മലയാളികളുണ്ടാകും.\nനമ്മുടെ കൺമുന്നിൽ ജീവിച്ചുമരിക്കുന്ന സാധാരണക്കാർതന്നെയാണ് ബഷീർ കഥാപാത്രങ്ങൾ. അവർ ഒരിക്കലും അമാനുഷികരായിരുന്നില്ല. എട്ടുകാലി മമ്മൂഞ്ഞും ഐഷക്കുട്ടിയും അങ്ങനെ ഒട്ടനവധി കഥാപാത്രങ്ങൾ.\nബഷീർ കൃതികൾ ഇന്നും കാലിക പ്രസക്തമാണ്. തിരുവനന്തപുരം സെൻട്രൽ ജയിലിൽ തടവുകാരനായിരിക്കെ സഹതടവുകാർക്ക് വായിക്കാൻവേണ്ടി എഴുതിയ തമാശക്കഥയാണ് പ്രേമലേഖനം. ഹിന്ദു യുവാവ് കേശവൻ നായർ ക്രിസ്ത്യൻ യുവതിയായ സാറാമ്മയെ പ്രണയിക്കുന്ന പ്രേമലേഖനത്തിലെ പ്രമേയം ഇന്നും ഏറെ പ്രസക്തം. കഥ നായർ സമുധായത്തെ അപമാനിക്കുന്നുവെന്ന് ചൂണ്ടിക്കാട്ടി നായർ സർവ്വീസ് സൊസൈറ്റിയടക്കം അക്കാലത്ത് രംഗത്തെത്തിയിരുന്നു. ഗവൺമെന്റ് പുസ്തകം നിരോധിക്കുകയും ചെയ്തു.\nജീവിതം യൗവ്വന തീക്ഷ്ണവും ഹൃദയം പ്രേമസുരഭിലവുമായ ആ അസുലഭ നിമിഷം ബഷീറിന്റെ മാത്രം ശൈലി. ഇന്നും ആഖ്യാനംകൊണ്ട് വേറിട്ട് നിൽക്കുന്നു ബഷീർ കൃതികൾ.\nപുരുഷ സ്വവർഗ്ഗാനുരാഗം പ്രമേയമായി മലയാളത്തിൽ അവതരിപ്പിച്ച ആദ്യ നോവൽബഷീറിന്റേതായിരുന്നു. 1947 ൽ പുറത്തിറങ്ങിയ ശബ്ദങ്ങൾ എന്ന നോവലിൽ ആൺവേശ്യ എന്ന് ഒരു അധ്യായത്തിന് പേരും നൽകി അദ്ദേഹം.\n22 വർഷങ്ങൾക്ക് മുമ്പ് സാഹിത്യലോകത്ത് തന്റെ ചാരുകസേരയും മാങ്കോസ്റ്റിൻ മരവും ഒഴിച്ചിട്ട് അണ്ഡകടാഹത്തോട് യാത്രയും പറഞ്ഞ് അദ്ദേഹം പടിയിറങ്ങിയെങ്കിലും വായനക്കാരാൽ എന്നും സമ്പന്നനാണ് ബഷീർ. ജീവിച്ച കാലം മുഴുവൻ യാത്രകളെ കൂട്ടുപിടിച്ച സുൽത്താൻ അവസാനിക്കാത്ത യാത്രകൾ നടത്തിക്കൊണ്ടെയിരിക്കു കയാണ് ഇന്നും, വായനക്കാരുടെ മനസ്സിൽ…\nPrevious articleഇറാനിയന് സംവിധായകന് അബ്ബാസ് കിരൊസ്താമി അന്തരിച്ചു\nNext articleലോകത്തെ ഏറ്റവും വലിയ റാന്തൽ എവിടെയാണെന്ന് അറിയാമോ\nങേ ഇതെന്ത് മാജിക്ക്?\n“പോകണോ വേണ്ടയോ, പോകണോ വേണ്ടയോ” സിദ്ധിക്ക്- ലാല് കൂട്ടുകെട്ടിലെ രസികന് വീഡിയോ


കര്‍ണാടകയില് 1500 ലിറ്റര് പാല് കനാലില് ഒഴുക്കി | Malayalam News\nകര്‍ണാടകയില് 1500 ലിറ്റര് പാല് കനാലില് ഒഴുക്കി\nബല്‍ഗാവി-കോവിഡ് അടച്ചിടലിനെ തുടര്‍ന്ന് കര്‍ണാടകയില് പ്രതിസന്ധിയിലായ ക്ഷീര കര്‍ഷകര് 1500 ലിറ്ററിലേറെ പാല് കനാലില് ഒഴുക്കി. ചിക്കോഡിയിലെ പലബാവി ഗ്രാമത്തിലാണ് സംഭവം. ലോക്ഡൗണ് കര്‍ശനമായതിനാല് പാല് വിറ്റഴിക്കാന് കര്‍ഷകര്‍ക്ക് മുന്നില് മാര്‍ഗങ്ങളില്ല.\nഘട്ടപ്രഭ ജലസേചന കനാലില് 50 കാന് പാല് ഒഴുക്കുന്ന വീഡിയോ സമൂഹമാധ്യമങ്ങളില് പ്രചരിച്ചു. കോവിഡ് ലോക്ഡൗണ് കാരണം കനത്ത നഷ്ടമാണ് നേരിടുന്നതെന്ന് കര്‍ഷകര് പറഞ്ഞു. നേരത്തെ ലിറ്ററിന് 30 രൂപ നല്‍കിയിരുന്ന കമ്പനികള് ഇപ്പോള് ലിറ്ററിന് പത്ത് രൂപ മാത്രമാണ് നല്‍കുന്നത്.\nഇതേ തുടര്‍ന്ന് ഗ്രാമത്തില് പാല് ശേഖരിച്ചിരുന്ന കെ.എം.എഫ് യൂനിറ്റ് പാല് വാങ്ങുന്നത് നിര്‍ത്തിയിരുന്നു. കെ.എം.എഫ് നല്‍കിയിരുന്ന വില പ്രകാരം കനാലില് ഒഴുക്കിയ പാലിന് 50,000 രൂപ വിലവരും. സമീപത്തുള്ള ക്ഷീര കര്‍ഷകരില്‍നിന്ന് വാങ്ങുന്ന പാല് സ്വകാര്യ കമ്പനിക്കാണ് കെ.എം.എഫ് വില്‍പന നടത്തിയിരുന്നത്. പശുവിന് പാല് ലിറ്റര് 22 രൂപക്കും എരുമ പാല് 32 രൂപക്കുമാണ് വാങ്ങിയിരുന്നത്. കമ്പനിക്ക് വില്‍ക്കുമ്പോള് ലിറ്ററിന് മൂന്ന് രൂപയാണ് ലാഭം കിട്ടിയിരുന്നത്.\nപത്ത് രൂപക്ക് പാല് വില്‍ക്കുമ്പോള് കനത്ത നഷ്ടമാണുണ്ടാകുകയെന്നും ഇതുകാരണമാണ് പാല് കനാലില് ഒഴുക്കാന് യുവാക്കള് തീരുമാനിച്ചതെന്നും പ്രാദേശിക സമതി അംഗങ്ങള് പറഞ്ഞു.\nകര്‍ണാടക പാല് വാങ്ങുന്നത് നിര്‍ത്തിയത് കേരളത്തില് മില്‍മയേയും പ്രതിസന്ധിയിലാക്കിയിട്ടുണ്ട്. പാല്‍പൊടി നിര്‍മിക്കാനാണ് കര്‍ണാടക കമ്പനികള് കേരളത്തില്‍നിന്ന് മില്‍മ പാല് വാങ്ങിയിരുന്നത്.\nIndia Karnataka Milk


ന്യായാധിപന്മാർ 1 (മലയാളം ബൈബിൾ) (മലയാളം)\n1 യോശുവയുടെ മരണശേഷം യിസ്രായേല്‍മക്കള്‍ഞങ്ങളില് ആരാകുന്നു കനാന്യരോടു യുദ്ധംചെയ്‍വാന് ആദ്യം പുറപ്പെടേണ്ടതു എന്നു യഹോവയോടു ചോദിച്ചു.\n2 യെഹൂദാ പുറപ്പെടട്ടെ; ഞാന് ദേശം അവന്റെ കയ്യില് ഏല്പിച്ചിരിക്കുന്നു എന്നു യഹോവ കല്പിച്ചു.\n3 യെഹൂദാ തന്റെ സഹോദരനായ ശിമെയോനോടുഎന്റെ അവകാശദേശത്തു കനാന്യരോടു യുദ്ധംചെയ്‍വാന് നീ എന്നോടുകൂടെ പോരേണം; നിന്റെ അവകാശദേശത്തു നിന്നോടുകൂടെ ഞാനും വരാം എന്നു പറഞ്ഞു ശിമെയോന് അവനോടുകൂടെ പോയി.\n4 അങ്ങനെ യെഹൂദാ പുറപ്പെട്ടു; യഹോവ കനാന്യരെയും പെരിസ്യരെയും അവരുടെ കയ്യില് ഏല്പിച്ചു; അവര് ബേസെക്കില്‍വെച്ചു അവരില് പതിനായിരംപോരെ സംഹരിച്ചു.\n5 ബേസെക്കില്‍വെച്ചു അവര് അദോനി-ബേസെക്കിനെ കണ്ടു, അവനോടു യുദ്ധംചെയ്തു കനാന്യരെയും പെരിസ്യരെയും സംഹരിച്ചു.\n6 എന്നാല് അദോനീ-ബേസെക് ഔടിപ്പോയി; അവര് അവനെ പിന്തുടര്‍ന്നു പിടിച്ചു അവന്റെ കൈകാലുകളുടെ പെരുവിരല് മുറിച്ചുകളഞ്ഞു.\n7 കൈകാലുകളുടെ പെരുവിരല് മുറിച്ചു എഴുപതു രാജാക്കന്മാര് എന്റെ മേശയിന് കീഴില്‍നിന്നു പെറുക്കിത്തിന്നിരുന്നു; ഞാന് ചെയ്തതുപോലെ തന്നേ ദൈവം എനിക്കു പകരം ചെയ്തിരിക്കുന്നു എന്നു അദോനീ--ബേസെക് പറഞ്ഞു. അവര് അവനെ യെരൂശലേമിലേക്കു കൊണ്ടുപോയി അവിടെവെച്ചു അവന് മരിച്ചു.\n8 യെഹൂദാമക്കള് യെരൂശലേമിന്റെ നേരെ യുദ്ധംചെയ്തു അതിനെ പിടിച്ചു വാളിന്റെ വായ്ത്തലയാല് വെട്ടി നഗരം തീയിട്ടു ചുട്ടുകളഞ്ഞു.\n9 അതിന്റെ ശേഷം യെഹൂദാമക്കള് മലനാട്ടിലും തെക്കെ ദേശത്തിലും താഴ്വീതിയിലും പാര്‍ത്തിരുന്ന കനാന്യരോടു യുദ്ധം ചെയ്‍വാന് പോയി.\n10 യെഹൂദാ ഹെബ്രോനില് പാര്‍ത്തിരുന്ന കനാന്യരുടെ നേരെയും ചെന്നു; ഹെബ്രോന്നു പണ്ടു കിര്‍യ്യത്ത്-അബ്ബാ എന്നു പേര്. അവര് ശേശായി, അഹിമാന് , തല്‍മായി എന്നവരെ സംഹരിച്ചു.\n11 അവിടെ നിന്നു അവര് ദെബീര് നിവാസികളുടെ നേരെ ചെന്നു; ദെബീരിന്നു പണ്ടു കിര്‍യ്യത്ത്--സേഫെര് എന്നു പേര്.\n12 അപ്പോള് കാലേബ്കിര്‍യ്യത്ത്--സേഫെര് ജയിച്ചടക്കുന്നവന്നു ഞാന് എന്റെ മകള് അക്സയെ ഭാര്യയായി കൊടുക്കും എന്നു പറഞ്ഞു.\n13 കാലേബിന്റെ അനുജനായ കെനസിന്റെ മകന് ഒത്നീയേല് അതു പിടിച്ചു; അവന് തന്റെ മകള് അക്സയെ അവന്നു ഭാര്യയായി കൊടുത്തു.\n14 അവള് വന്നപ്പോള് തന്റെ അപ്പനോടു ഒരു വയല് ചോദിപ്പാന് അവനെ ഉത്സാഹിപ്പിച്ചു; അവള് കഴുതപ്പുറത്തുനിന്നു ഇറങ്ങിയപ്പോള് കാലേബ് അവളോടുനിനക്കു എന്തുവേണം എന്നു ചോദിച്ചു.\n15 അവള് അവനോടു ഒരു അനുഗ്രഹം എനിക്കു തരേണമേ; നീ എന്നെ തെക്കന് നാട്ടിലേക്കല്ലോ കൊടുത്തതു; നീരുറവുകളും എനിക്കു തരേണമേ എന്നു പറഞ്ഞു; കാലേബ് അവള്‍ക്കു മലയിലും താഴ്വരയിലും നീരുറവുകള് കൊടുത്തു.\n16 മോശെയുടെ അളിയനായ കേന്യന്റെ മക്കള് യെഹൂദാമക്കളോടുകൂടെ ഈന്തപ്പട്ടണത്തില്‍നിന്നു അരാദിന്നു തെക്കുള്ള യെഹൂദാ മരുഭൂമിയിലേക്കു പോയി; അവര് ചെന്നു ജനത്തോടുകൂടെ പാര്‍ത്തു.\n17 പിന്നെ യെഹൂദാ തന്റെ സഹോദരനായ ശിമെയോനോടു കൂടെ പോയി, അവര് സെഫാത്തില് പാര്‍ത്തിരുന്ന കനാന്യരെ വെട്ടി അതിനെ നിര്‍മ്മൂലമാക്കി; ആ പട്ടണത്തിന്നു ഹോര്‍മ്മ എന്നു പേര് ഇട്ടു.\n18 യെഹൂദാ ഗസ്സയും അതിന്റെ അതിര്‍നാടും അസ്കലോനും അതിന്റെ അതിര്‍നാടും എക്രോനും അതിന്റെ അതിര്‍നാടും പിടിച്ചു.\n19 യഹോവ യെഹൂദയോടുകൂടെ ഉണ്ടായിരുന്നു; അവന് മലനാടു കൈവശമാക്കി; എന്നാല് താഴ്വരയിലെ നിവാസികള്‍ക്കു ഇരിമ്പുരഥങ്ങള് ഉണ്ടായിരുന്നതുകൊണ്ടു അവരെ നീക്കിക്കളവാന് കഴിഞ്ഞില്ല.\n20 മോശെ കല്പിച്ചതുപോലെ അവര് കാലേബിന്നു ഹെബ്രോന് കൊടുത്തു; അവന് അവിടെനിന്നു അനാക്കിന്റെ മൂന്നു പുത്രന്മാരെയും നീക്കിക്കളഞ്ഞു.\n21 ബെന്യാമീന് മക്കള് യെരൂശലേമില് പാര്‍ത്തിരുന്ന യെബൂസ്യരെ നീക്കിക്കളഞ്ഞില്ല; യെബൂസ്യര് ഇന്നുവരെ ബെന്യാമീന് മക്കളോടു കൂടെ യെരൂശലേമില് പാര്‍ത്തുവരുന്നു.\n22 യോസേഫിന്റെ ഗൃഹം ബേഥേലിലേക്കു കയറിച്ചെന്നു; യഹോവ അവരോടുകൂടെ ഉണ്ടായിരുന്നു.\n23 യോസേഫിന്റെ ഗൃഹം ബേഥേല് ഒറ്റുനോക്കുവാന് ആളയച്ചു; ആ പട്ടണത്തിന്നു മുമ്പെ ലൂസ് എന്നു പേരായിരുന്നു.\n24 പട്ടണത്തില്‍നിന്നു ഇറങ്ങിവരുന്ന ഒരുത്തനെ ഒറ്റുകാര് കണ്ടു അവനോടുപട്ടണത്തില് കടപ്പാന് ഒരു വഴി കാണിച്ചു തരേണം; എന്നാല് ഞങ്ങള് നിന്നോടു ദയചെയ്യും എന്നു പറഞ്ഞു.\n25 അവന് പട്ടണത്തില് കടപ്പാനുള്ള വഴി അവര്‍ക്കും കാണിച്ചുകൊടുത്തു; അവര് പട്ടണത്തെ വാളിന്റെ വായ്ത്തലയാല് വെട്ടിക്കളഞ്ഞു, ആ മനുഷ്യനെയും അവന്റെ സകലകുടുംബത്തെയും വിട്ടയച്ചു;\n26 അവന് ഹിത്യരുടെ ദേശത്തു ചെന്നു ഒരു പട്ടണം പണിതു അതിന്നു ലൂസ് എന്നു പേരിട്ടു; അതിന്നു ഇന്നുവരെ അതു തന്നേ പേര്.\n27 മനശ്ശെ ബേത്ത്--ശെയാനിലും അതിന്റെ ഗ്രാമങ്ങളിലും താനാക്കിലും അതിന്റെ ഗ്രാമങ്ങളിലും ദോരിലും അതിന്റെ ഗ്രാമങ്ങളിലും യിബ്ളെയാമിലും അതിന്റെ ഗ്രാമങ്ങളിലും മെഗിദ്ദോവിലും അതിന്റെ ഗ്രാമങ്ങളിലും പാര്‍ത്തിരുന്നവരെ നീക്കിക്കളഞ്ഞില്ല. കനാന്യര്‍ക്കും ആ ദേശത്തു തന്നേ പാര്‍പ്പാനുള്ള താല്പര്യം സാധിച്ചു.\n28 എന്നാല് യിസ്രായേലിന്നു ബലം കൂടിയപ്പോള് അവര് കന്യാന്യരെ മുഴുവനും നീക്കിക്കളയാതെ അവരെക്കൊണ്ടു ഊഴിയവേല ചെയ്യിച്ചു.\n29 എഫ്രയീം ഗേസെരില് പാര്‍ത്തിരുന്ന കനാന്യരെ നീക്കിക്കളഞ്ഞില്ല; കനാന്യര് ഗേസെരില് അവരുടെ ഇടയില് പാര്‍ത്തു.\n30 സെബൂലൂന് കിത്രോനിലും നഹലോലിലും പാര്‍ത്തിരുന്നവരെ നീക്കിക്കളഞ്ഞില്ല; കനാന്യര് ഊഴിയവേലക്കാരായിത്തീര്‍ന്നു അവരുടെ ഇടയില് പാര്‍ത്തു.\n31 ആശേര് അക്കോവിലും സീദോനിലും അഹ്ളാബിലും അക്സീബിലും ഹെല്‍ബയിലും അഫീക്കിലും രെഹോബിലും പാര്‍ത്തിരുന്നവരെ നീക്കിക്കളഞ്ഞില്ല.\n32 അവരെ നീക്കിക്കളയാതെ ആശേര്‍യ്യര് ദേശനിവാസികളായ കനാന്യരുടെ ഇടയില് പാര്‍ത്തു.\n33 നഫ്താലി ബേത്ത്--ശേമെശിലും ബേത്ത്--അനാത്തിലും പാര്‍ത്തിരുന്നവരെ നീക്കിക്കളയാതെ ദേശനിവാസികളായ കനാന്യരുടെ ഇടയില് പാര്‍ത്തു; എന്നാല് ബേത്ത്--ശേമെശിലെയും ബേത്ത്--അനാത്തിലെയും നിവാസികള് അവര്‍ക്കും ഊഴിയവേലക്കാരായിത്തിര്‍ന്നു.\n34 അമോര്‍യ്യര് ദാന് മക്കളെ തിക്കിത്തള്ളി മലനാട്ടില് കയറ്റി; താഴ്വരയിലേക്കു ഇറങ്ങുവാന് അവരെ സമ്മതിച്ചതുമില്ല.\n35 അങ്ങനെ അമേര്‍യ്യര്‍ക്കും ഹര്‍ഹേരെസിലും അയ്യാലോനിലും ശാല്‍ബീമിലും പാര്‍പ്പാനുള്ള താല്പര്യം സാധിച്ചു. എന്നാല് യോസേഫിന്റെ ഗൃഹത്തിന്നു ബലംകൂടിയപ്പോള് അവരെ ഊഴിയ വേലക്കാരാക്കിത്തീര്‍ത്തു.\n36 അമോര്‍യ്യരുടെ അതിര് അക്രബ്ബിംകയറ്റവും സേലയും മുതല് പിന്നെയും മേലോട്ടുണ്ടായിരുന്നു.


നഗരമരം - വിക്കിപീഡിയ\n(Beilschmiedia wightii എന്ന താളിൽ നിന്നും തിരിച്ചുവിട്ടതു പ്രകാരം)\nപശ്ചിമഘട്ടതദ്ദേശവാസിയായ ഒരു മരമാണ് പന്തട അഥവാ നഗരമരം. (ശാസ്ത്രീയനാമം: Beilschmiedia wightii).25 മീറ്ററോളം ഉയരം വയ്ക്കും. കേരളത്തിലും തമിഴ്‌നാട്ടിലും കാണുന്നു.\nWikispecies has information related to Beilschmiedia wightii\nവിക്കിമീഡിയ കോമൺസിലെ Beilschmiedia wightii എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=നഗരമരം&oldid=3149587" എന്ന താളിൽനിന്ന് ശേഖരിച്ചത്


ജംഷഡ്പൂർ: ഝാർഖണ്ഡിൽ ഗർഭിണിയായ യുവതിക്ക് മതത്തിന്റെ പേരിൽ അധിക്ഷേപവും പീഡനവും ചികിത്സ നിഷേധിക്കലും. രക്തസ്രാവത്തെ തുടർന്ന് ഒടുവിൽ കുഞ്ഞിന് ദാരുണാന്ത്യം. ജംഷഡ്പൂരിലെ എംജിഎം മെഡിക്കൽ കോളേജ് ആശുപത്രിയിലാണ...\nകുസാറ്റിൽ ഗ്ലോക്കൽ ഇന്നോവേഷൻ സെന്റർ ഫോർ പ്രോഡക്ടസ് ആൻഡ് സർവീസസ് സ്ഥിരം സംവിധാനം; മുഖ്യമന്ത്രിയോട് ആവശ്യം ഉന്നയിച്ച് ഹൈബി ഈഡൻ എംപി\nകൊച്ചി: കോവിഡ് 19 സൃഷ്ടിച്ച അസാധാരണ സാഹചര്യം ചില പുതിയ സാധ്യതകൾ കൂടിയാണ് നമുക്ക് മുന്നിൽ സമർപ്പിക്കുന്നത്. ഭക്ഷ്യ സുരക്ഷ, ലോജിസ്റ്റിക്‌സ് മേഖലകളിലും ജീവൻ രക്ഷാ മരുന്നുകളുടെ കാര്യത്തിലും നമ്മൾ സുരക്ഷിത...\nനോർക്ക വിദേശ പ്രവാസി രജിസ്ട്രേഷൻ മൂന്നര ലക്ഷം കവിഞ്ഞു; ഏറ്റവും കൂടുതൽ പേർ രജിസ്റ്റർ ചെയ്തത് യുഎഇയിൽ നിന്ന്; ഇതരസംസ്ഥാന പ്രവാസികൾ 94483; കൂടുതൽ പേർ കർണാടക തമിഴ്‌നാട് മഹാരാഷ്ട്ര സംസ്ഥാനങ്ങളിൽ നിന്ന്\nതിരുവനന്തപുരം: വിദേശ മലയാളികൾക്ക് സ്വദേശത്തേക്ക് മടങ്ങിവരുന്നതിനായി നോർക്ക ഏർപ്പെടുത്തിയ രജിസ്ട്രേഷൻ സംവിധാനത്തിൽ 201 രാജ്യങ്ങളിൽ നിന്ന് ഇന്നുവരെ 353468 പേർ രജിസ്റ്റർ ചെയ്തു. ഏറ്റവും കൂടുതൽ പേർ രജിസ്റ...\nകേരളം തെളിച്ച വഴിയേ മറ്റുസംസ്ഥാനങ്ങളും; അതിഥി തൊഴിലാളികളെ ബസ് മാർഗ്ഗം അയയ്ക്കണമെന്ന കേന്ദ്രനിർദ്ദേശം അപ്രായോഗികമെന്ന് ആറ് സംസ്ഥാനങ്ങൾ കൂടി; നോൺ സ്‌റ്റോപ്പ് സ്‌പെഷ്യൽ ട്രെയിനുകൾ അനുവദിക്കണമെന്ന് തമിഴ്‌നാടും തെലങ്കാനയും മഹാരാഷ്ട്രയും പഞ്ചാബും ബിഹാറും രാജസ്ഥാനും; രാജ്യത്ത് ഒറ്റ ദിവസത്തിനിടെ 1823 പേർക്ക് കോവിഡ്; മഹാരാഷ്ട്രയിൽ സ്ഥിതി ഗുരുതരമായി തുടരുന്നു; രോഗമുക്തി നേടുന്നവരുടെ തോത് ഉയരുന്നത് ആശ്വാസമെന്ന് കേന്ദ്രസർക്കാർ\nന്യൂഡൽഹി: അതിഥി തൊഴിലാളികളെ ബസ് മാർഗം തിരിച്ചു അയക്കണം എന്ന കേന്ദ്ര നിർദ്ദേശം അപ്രായോഗികമാണെന്ന് കേരളം അടക്കം നിരവധി സംസ്ഥാനങ്ങൾ. പ്രത്യക തീവണ്ടി വേണം എന്നാണ് ഏഴ് സംസ്ഥാനങ്ങൾ ആവശ്യപ്പെട്ടത്. തിരക്കുകൂ...\nസംസ്ഥാനത്തെ കൊവിഡ് കെയർ സെന്ററുകളിൽ നിന്നും പുറംതള്ളുന്നത് പ്രതിദിനം2ടൺ ബയോമെഡിക്കൽ മാലിന്യങ്ങൾ; അതീവ സുരക്ഷയോടെ സംസ്‌കരിക്കേണ്ട മാലിന്യങ്ങൾ കൈകാര്യം ചെയ്യുന്നത് ഐഎംഎ നിർദ്ദേശങ്ങൾക്കനുസൃതമായി; പാലക്കാട്ടെ സംസ്‌കരണ ശാലയിൽ 60 ജീവനക്കാർ കൊവിഡ് മാലിന്യങ്ങളുമായി മല്ലിടുമ്പോൾ\nകോഴിക്കോട്; കൊവിഡ് കാലത്ത് സംസ്ഥാനത്തെ ആശുപത്രികളിൽ ഏറ്റവും വലിയ വെല്ലുവിളി ഉയർത്തിയിരുന്നത് മാലിന്യ സംസ്‌കരണമായിരുന്നു. സാധാരണ നിലയിലുള്ള ആശുപത്രി മാലിന്യങ്ങൾക്ക് പുറമെ കൊവിഡ് രോഗികളും അവരെ പരിചരിച്ച...\nഅറയ്ക്കൽ ജോയിയുടെ സംസ്‌കാരം വെള്ളിയാഴ്ച; മൃതദേഹം കോഴിക്കോട്ട് എത്തിച്ചു; അന്ത്യശുശ്രൂഷാ ചടങ്ങുകൾ കണിയാരം സെന്റ് ജോസഫ്സ് കത്തീഡ്രൽ ദേവാലയ സെമിത്തേരിയിൽ; ചടങ്ങുകൾ കോവിഡ് 19 പ്രോട്ടോക്കോൾ പ്രകാരം; അറയ്ക്കൽ പാലസിന് ചുറ്റും കർശനനിയന്ത്രണം; പ്രവേശനം ജില്ലാ ഭരണകൂടം തയ്യാറാക്കിയ പട്ടികയിൽ പെട്ടവർക്ക് മാത്രം; മാധ്യമപ്രവർത്തകർക്കും നിയന്ത്രണം\nമാനന്തവാടി: ദുബായിൽ അന്തരിച്ച വയനാട് സ്വദേശിയായ പ്രമുഖ വ്യവസായി അറയ്ക്കൽ ജോയിയുടെ സംസ്‌കാരം വെള്ളിയാഴ്ച നടക്കും. മൃതദേഹം രാവിലെ കണിയാരം സെന്റ് ജോസഫ്സ് കത്തീഡ്രൽ ദേവാലയ സെമിത്തേരിയിൽ സംസ്‌കരിക്കും. അന്...\n2020 സെപ്തമ്പറിൽ കോവിഡ് വാക്സിൻ വരുമെന്ന് കരുതാമോ; 12-18 മാസത്തിനുള്ളിൽ എത്തുമെന്ന് പ്രവചിക്കുന്ന കോവിഡ് വാക്‌സിൻ ഇത്ര പെട്ടെന്ന് എത്തുമോ; സാധ്യമാണ് എന്നാണ് വാർത്ത; ബ്രിട്ടണിലെ ഓക്‌സ്‌ഫോഡ് യൂണിവേഴ്‌സിറ്റിയിലെ ശാസ്ത്രജ്ഞരും ഇന്ത്യൻ നിർമ്മിതാക്കളുമാണ് ഈ ദൗത്യത്തിന് പിന്നിൽ; സെപ്തമ്പറിൽ കോവിഡ് വാക്‌സിൻ; സി രവിചന്ദ്രൻ എഴുതുന്നു\nസെപ്തമ്പറിൽ കോവിഡ് വാക്‌സിൻ (1) 2020 സെപ്തമ്പറിൽ വാക്സിൻ വരുമെന്ന് കരുതാമോ? അസാധാരണ സാഹചര്യമായതുകൊണ്ട് 12-18 മാസത്തിനുള്ളിൽ എത്തുമെന്ന് പ്രവചിക്കുന്ന കോവിഡ് വാക്‌സിൻ ഇത്ര പെട്ടെന്ന് എത്തുമോ? സാധ്യമാണ്...\nഅടച്ചുപൂട്ടൽ ലംഘനം: സംസ്ഥാനത്ത് ഇന്ന് 4309 കേസുകൾ; 4071 അറസ്റ്റ്; പിടിച്ചെടുത്തത് 2740 വാഹനങ്ങൾ\nതിരുവനന്തപുരം: നിരോധനം ലംഘിച്ചു യാത്ര ചെയ്തതിന് സംസ്ഥാനത്തൊട്ടാകെ ഇന്ന് 4309 പേർക്കെതിരെ കേസെടുത്തു. ഇന്ന് അറസ്റ്റിലായത് 4071 പേരാണ്. 2740 വാഹനങ്ങളും പിടിച്ചെടുത്തു. മാസ്‌ക് ധരിക്കാത്തതിന് 954 കേസുകളാ...\nമാസ്‌ക് ധരിക്കാത്തതിന് ഇന്ന് വൈകിട്ട് വരെ രജിസ്റ്റർ ചെയ്തത് 954 കേസ്; സംസ്ഥാനത്ത് പുതിയതായി നാല് ഹോട്ട് സ്‌പോട്ടുകൾ കൂടി; നെയ്യാറ്റിൻകരയും, ഓച്ചിറയും തൃക്കോവിൽവട്ടം പഞ്ചായത്തുകളും കോട്ടയത്തെ ഉദയനാപുരവും പുതിയ ഹോട്ട്‌സ് പോട്ടുകൾ; കാസർകോട് ദൃശ്യമാധ്യമപ്രവർത്തകനുമായി സമ്പർക്കം പുലർത്തിയവരും നീരീക്ഷണത്തിൽ; നയമം ലംഘിച്ചാൽ കർശന നടപടിയെന്ന് മുഖ്യമന്ത്രി\nതിരുവനന്തപുരം: മാസ്‌ക് ധരിക്കാത്തതിന് വ്യാഴാഴ്‌ച്ച വൈകിട്ട് നാല് മണി വരെ സംസ്ഥാനത്ത് രജിസ്റ്റർ ചെയ്തത് 954 കേസുകൾ. സംസ്ഥാനത്ത് കോവിഡ് കേസുകൾ കൂടിവരുന്ന സാഹചര്യത്തിൽ പൊതുസ്ഥലങ്ങളിലും ജോലിസ്ഥലങ്ങളിലും ഇ...\nകൊല്ലം: രശ്മി നായരും ആരോഗ്യ പ്രവർത്തകനും തമ്മിള്ള വാക്കേറ്റം സോഷ്യൽ മീഡിയയിൽ വൈറൽ. പത്തനാപുരത്താണ് സംഭവം. രശ്മിയും ഭർത്താവ് രാഹുൽ പശുപാലനും തമ്മിലാണ് തർക്കും. സർവ്വത്ര നിയമം ലഘനം രശ്മിയും ഭർത്താവും ചെ...\nകൊൽക്ക: പ്രശസ്ത ഇന്ത്യൻ ഫുട്ബോൾ താരം ചുനി ഗോസ്വാമി അന്തരിച്ചു. കൊൽക്കത്തയിൽ വ്യാഴാഴ്ച വൈകുന്നേരം അഞ്ച് മണിയോടെ ഹൃദയസ്തംഭനത്തെ തുടർന്നായിരുന്നു അന്ത്യം. 82 വയസ്സായിരുന്നു. 1962-ൽ ഏഷ്യൻ ഗെയിംസിൽ സ്വർണം ...\nമമ്മൂക്ക എപ്പോഴും സീനിയർ എന്ന അകലം പാലിക്കുന്ന ആളാണ്; മോഹൻലാലും താനും അടുത്ത സുഹൃത്തുക്കളാണ്; '80സ്' ഗ്രൂപ്പിൽ സജീവ അംഗങ്ങൾ; ലാലിനൊപ്പമുള്ള സിനിമ ചെയ്യാൻ ഞാൻ കാത്തിരിക്കുകയാണ്; നൃത്തം ചെയ്യുമ്പോൾ ദൈവം പ്രത്യക്ഷപ്പെട്ടാൽ എന്റെ കാഴ്ചക്കാരെ ബുദ്ധിമുട്ടിക്കാതെ മാറി നിൽക്കാൻ പറയും; ആദ്യമായി ലൈവിലെത്തി ശോഭനയുടെ വാക്കുകൾ\nമലയാള സിനിമാ പ്രേക്ഷകരുടെ എക്കാലത്തേയും പ്രിയ താരമാണ് . അഭിനയത്തിൽ മാത്രമല്ല, നൃത്തത്തിലും പുലി. നൃത്തത്തിനായി ജീവിതം തന്നെ ഉഴിഞ്ഞുവച്ച കലാകാരി. അത്ര എളുപ്പത്തിൽ മാധ്യമങ്ങൾക്ക് പിടി തരാത്ത ആളുകൂടിയാണ്...


ഐവിസി അബ്ദുല്ല ഖത്തറില് നിര്യാതനായി - Middle East Chandrika Qatar\nby Web Desk February 22, 2020, 2:24 am0Votes\nദോഹ: ഗായകനും ഗിറ്റാറിസ്റ്റുമായ വയനാട് സുല്‍ത്താന് ബത്തേരി ടികെ അബ്ദുല്ല(70)(ഐവിസി അബ്ദുല്ല) ഖത്തറില് നിര്യാതനായി. കരള് രോഗത്തെ തുടര്‍ന്ന് ചികിത്സയിലായിരുന്നു. മൃതദേഹം ഇന്നലെ അബൂഹമൂര് ഖബര്‍സ്ഥാനില് മറവ് ചെയ്തു. ഐസിസി പ്രസിഡണ്ട് എപി മണികണ്ഠന്, ഐസിബിഎഫ് പ്രസിഡണ്ട് പിഎന് ബാബു രാജന് ഉള്‍പ്പെടെയുള്ള പ്രമുഖര് സംസ്‌കാര ചടങ്ങില് പങ്കെടുത്തു. ഭാര്യ: കോഴിക്കോട് കുറ്റിച്ചിറ എറമാക്കവീട്ടില് ജമീല. മക്കള്: ബ്രിജിറ്റ്(സീമെന്‍സ്), ഷഹീന്(ഖത്തര് ഗ്യാസ്). 44 വര്‍ഷമായി ഖത്തര് പ്രവാസിയായ ഐവിസി സാമൂഹ്യ സാംസ്‌കാരിക രംഗങ്ങളില് സജീവ സാന്നിധ്യമായിരുന്നു. ഇന്റര് നാഷണല് വീഡിയോ സെന്റര്(ഐവിസി) എന്ന പേരില് വീഡിയോ കാസറ്റ് വ്യാപാര സ്ഥാപനം നടത്തിയിരുന്നു. ഏറ്റവും കൂടുതല് ഇംഗ്ലീഷ് ഫിലിം ശേഖരമുള്ള ഖത്തറിലെ കാസറ്റ് ഷോപ്പായിരുന്നു ഇത്. പ്രവാസി ദോഹയുടെ പ്രവര്‍ത്തകനായ ഐവിസിയുടെ നിര്യാണത്തില് ജനറല് സെക്രട്ടറി പിഎ മുബാറക് അനുശോചിച്ചു.\nകലാ ഹൃദയരുടെ രാജ്യാന്തര അംബാസിഡര്, അഥവാ ഐ വി സി\nഖത്തറിലെ കലാ സാംസ്‌കാരിക ലോകത്ത് സാന്നിധ്യമറിയിക്കുന്ന ഏതൊരാളോടും ഇന്നലെ ദോഹയില് നിര്യാതനായ ടി കെ അബ്ദുല്ലയെ അറിയുമോ എന്ന് ചോദിച്ചാല് ഉടന് മറുപടി വരും. ഇല്ല എന്ന്. അവരറിയുന്ന അബ്്ദുല്ല ഇന്‍ര്‍നാഷണല് വീഡിയോ സെന്ററിലൂടെ ഐ വി സി ആയി പരിവര്‍ത്തനം ചെയ്യപ്പെട്ട പ്രതിഭയാണ്. പല ദേശക്കാര്‍ക്കും പാശ്ചാത്യ സിനിമയുടേയും സംഗീതത്തിന്റേയും അംബാസിഡര് ആയി മാറിയ സുല്‍ത്താന്‍ബത്തേരിക്കാരന്.\nഫരീജ് അബ്്ദുല്‍അസീസില് (ഇപ്പോള് ആര്യാസ് റസ്‌റ്റോറന്റ് നിലനില്‍്ക്കുന്ന സ്ഥലത്തിനടുത്ത്) ആയിരുന്നു ഇന്റര്‍നാഷണല് വീഡിയോ സെന്റര് പ്രവര്‍ത്തിച്ചത്. ഇടക്കാലത്ത് ശാന്തിനികേതന് ഇന്ത്യന് സ്‌കൂളില് സംഗീതാധ്യാപകനായി പ്രവര്‍ത്തിച്ച അബ്ദുല്ല നാലുപതിറ്റാണ്ടോളമായി ഖത്തറിന്റെ സാംസ്‌കാരിക ലോകത്ത് ശ്രദ്ധേയനാണ്. ഐ വി സിയെ തേടി മലയാളത്തിലേയും തെന്നിന്ത്യയിലേയും സിനിമാ സംവിധായകരും നടന്മാരും തിരക്കഥാകൃത്തുക്കളുമെല്ലാമെത്തി. പലര്‍ക്കും ലോക സിനിമകളുടെ ബാലപാഠമഭ്യസിപ്പിച്ച ഗുരുനാഥനായി അദ്ദേഹം മാറി.\n”അന്തരിച്ച പ്രശസ്ത ഛായാഗ്രാഹകന് രാമചന്ദ്രബാബു, പ്രമുഖ നടനും സംവിധായകനുമായ ശ്രീനിവാസന്, സംവിധായകരായ ലാല്‍ജോസ്, രാജീവ് രവി തുടങ്ങിയ പലരുമായും അടുത്ത ബന്ധമാണ് ഐ വി സിക്ക് ഉണ്ടായിരുന്നത്. അവര് ആഴ്ചകളോളം ഐ വി സിക്കൊപ്പം ചെലവഴിച്ചിരുന്നു.\nലോക സിനിമ ഇവര്‍ക്കൊക്കെ പരിചയപ്പെടുത്തുന്നതില് അബ്ദുല്ല വഹിച്ച പങ്ക് വളരെ വലുതാണ്. ” അബ്ദുല്ലയുടെ സുഹൃത്തും സംഗീതജ്ഞനുമായ കരുണ്‍മേനോന് പറഞ്ഞു. വെസ്‌റ്റേണ് മ്യൂസികില് നല്ല അവഗാഹമുണ്ടായിരുന്ന അദ്ദേഹം ഗിറ്റാറിസ്റ്റായിരുന്നു. ഞങ്ങള് ഇടക്കാലത്ത് തണ്ടര്‍ബേഡ്‌സ് എന്നൊരു ബാന്റ് നടത്തിയിരുന്നു. ദോഹയിലെ പ്രമുഖ ഹോട്ടലുകളിലെല്ലാം ഗാനവിരുന്ന് അവതരിപ്പിക്കുകയുണ്ടായി. അബ്്ദുല്ലയുടെ മകള് ബ്രിജിറ്റ് ആയിരുന്നു കീ ബോഡ് വായിച്ചിരുന്നത് കരുണ് വിശദീകരിച്ചു.\n”വളരെ നിലവാരമുള്ള കുറേയധികം സംഗീത വിരുന്നുകള് അദ്ദേഹം സംഘടിപ്പിച്ചിരുന്നത് ഓര്‍മ്മയുണ്ട്. മനോഹരമായ ഇംഗ്ലീഷില് മറ്റു രാജ്യക്കാരോട് സംസാരിക്കുന്നത് കേള്‍ക്കാമായിരുന്നു. വയനാട്ടിലെ പ്രമുഖ ലീഗ് നേതാവ് പി സി അഹ്മദ് ഖത്തറില് സന്ദര്‍ശനത്തിന് വന്നപ്പോള് അബ്്ദുല്ലയോടൊപ്പം കൂടുതല് സമയം ചെലവഴിക്കാന് അവസരം ലഭിച്ചിരുന്നു.” മുതിര്‍ന്ന പത്രപ്രവര്‍ത്തകനായ അഹ്്മദ് പാതിരിപ്പറ്റ ഐ വി സി യെ ഓര്‍ത്തെടുത്തു.\nആദ്യം കാണുമ്പോഴേ മുന്‍പേ പരിചയമുള്ള രീതിയിലായിരുന്നു അബ്ദുള്ള ഇടപെട്ടതെന്നാണ് അദ്ദേഹത്തോടൊപ്പം ശാന്തിനികേതന് ഇന്ത്യന് സ്‌കൂളില് പ്രവര്‍ത്തിച്ച പ്രമുഖ കാര്‍ട്ടൂണിസ്റ്റ് കരുണാകരന് പേരാമ്പ്രയുടെ പക്ഷം. ‘തന്റെ ഗിറ്റാറുമായി എത്ര നേരവും ഒരു ട്യുണിനായി കാത്തിരിക്കുന്നയാള്. ബത്തേരിയിലെ വീട്ടില്, ദോഹയിലെ കടല്‍ത്തീരത്ത്, ശാന്തിനികേതന് സ്‌കൂളിലെ കലാമേളകളില്. പാടാനുള്ള ഒരു വേദിയുണ്ടെങ്കില് അദ്ദേഹം മറ്റെല്ലാം ഉപേക്ഷിക്കും. ഐ സി സിയില് ചന്ദ്രിക മുന്‍പത്രാധിപ സമിതിയംഗം ഹബീസിയുടെ അസമയം നോവല് പ്രകാശന വേളയില് ഐ വി സി ഗിറ്റാറില് വായിച്ച ഈണത്തിന് ഞാന് ചിത്രഭാഷ്യം നല്‍കിയത് അവിസ്മരണീയ അനുഭവമായിരുന്നു.’ കരുണാകരന് പറഞ്ഞു.\nPrevious article പ്രവാസി പെന്‍ഷന് ആവശ്യം പാര്‍ലമെന്റില് ഉന്നയിക്കും: ഇ.ടി.മുഹമ്മദ് ബഷീര് എം.പി\nNext article ദോഹ മെട്രോ ഗ്രീന് ലൈനില് പുതിയ മെട്രോലിങ്ക് ബസ് റൂട്ട് പ്രഖ്യാപിച്ചു\nപ്രവാസി പെന്‍ഷന് ആവശ്യം പാര്‍ലമെന്റില് ഉന്നയിക്കും: ഇ.ടി.മുഹമ്മദ് ബഷീര് എം.പി\nദോഹ മെട്രോ ഗ്രീന് ലൈനില് പുതിയ മെട്രോലിങ്ക് ബസ് റൂട്ട് പ്രഖ്യാപിച്ചു


പൊലീസ് സര്‍വീസില് നിന്ന് വിരമിച്ചു; കെ ടി ചാക്കോ ഇനി കാല്‍പ്പന്തുകളിയുടെ പരിശീലന കളരിയിലേക്ക്.. – Kairali News | Kairali News Live l Latest Malayalam News\nരാജ്യം കണ്ട മികച്ച ഗോള്‍കീപ്പര്‍മാരിലൊരാളായ കെ.ടി.ചാക്കോ ഇനി കാല്‍പ്പന്തുകളിയുടെ പരിശീലന കളരിയിലേക്ക്. പൊലിസ് ടീമില് തനിക്കൊപ്പം പന്തുതട്ടിയ സുഹൃത്തുക്കളെയും ചേര്‍ത്ത് അന്താരാഷ്ട്ര നിലവാരത്തിലുള്ള ഫുട്‌ബോള് പരിശീലന കേന്ദ്രം ഒരുക്കാനുള്ള തയ്യാറെടുപ്പിലാണ്.\nപൊലീസ് സര്‍വീസില് നിന്ന് വിരമിച്ചാലും ഇന്ത്യ കണ്ട എക്കാലത്തെയും മികച്ച ഗോള്‍കീപ്പര്‍മാരിലൊരാളായ കെടി ചാക്കോ തിരക്കിലാണ്. കേരള ഫുട്‌ബോളിന്റെയും ഇന്ത്യന് ഫുട്‌ബോളിന്റെയും കണ്ണികളിലൊരാളായി ഗോള്‍മുഖം കാത്ത് അമരത്ത് തിളങ്ങിയ ചാക്കോയ്ക്ക് ഫുട്‌ബോള് ഇന്നും ജീവവായു തന്നെ\nടോക്യോ ഒളിമ്പിക്സിന് യോഗ്യത നേടുന്ന നാലാമത്തെ വനിതാ ഗുസ്തി താരമായി സീമ ബിസ്ല\nഅത്യാവശ്യഘട്ടങ്ങളില് മെഡിക്കല് ഷോപ്പുകളില് നിന്ന് മരുന്ന് വാങ്ങി വീട്ടില് എത്തിക്കാന് പൊലീസിന്റെ സഹായം തേടാം ; മുഖ്യമന്ത്രി\nനിലവിലെ സാഹചര്യത്തില് കേരള ഫുട്‌ബോളിള് മാറ്റങ്ങളുടെ അനിവാര്യത ആവശ്യമാണോയെന്ന് ചോദ്യത്തിനും അളന്നു കുറിച്ചുള്ള മറുപടി.\nസുഹൃത്തുക്കളോടൊപ്പം ചേര്‍ന്ന് ഫെഡറേഷന് കപ്പ് കേരളത്തിലേക്കെത്തിച്ച കളിക്കളത്തിലെ ഓര്‍മ്മകള് പറയുമ്പോഴും ചാക്കോയുടെ മുഖത്ത് പത്തരമാറ്റിന്റെ തിളക്കം. ഇന്ത്യന് ഫുട്‌ബോളിന്റെ ഗോള് കീപ്പിങ് രംഗത്ത് അടക്കം പുതിയ മാനങ്ങള് വരുത്തണമെന്നും ചാക്കോ പറഞ്ഞു വെക്കുന്നു.\nകെഎപി അഞ്ചാം ബറ്റാലിയന് ഡെപ്യൂട്ടി കമാന്‍ഡന്റ് തലപ്പത്തുനിന്ന് 33 വര്‍ഷത്തെ സേവനം പൂര്‍ത്തിയാക്കി കഴിഞ്ഞ ദിവസമാണ് കെടി ചാക്കോ സര്‍വീസില് നിന്ന് വിരമിച്ചത്. പത്തനംതിട്ട ജില്ലയിലെ വീട്ടില് കുടുംബത്തോടൊപ്പം ചെലവഴിക്കുന്ന അദ്ദേഹം ഉടന് ഫുട്‌ബോള് ലോകത്തേയ്ക്ക് മടങ്ങിയെത്തുമെന്നും ഫുട്‌ബോള് പ്രേമികള്‍ക്ക് ഉറപ്പു നല്‍കുന്നു.\nTags: COACHINGFootballK T ChackoKerala PoliceSports\nഐഎൻഎൽ ദേശീയ വൈസ് പ്രസിഡന്റ് അബ്ദുറഹിമാൻ മില്ലി അന്തരിച്ചു May 11, 2021


പ്രിയ മുഖ്യമന്ത്രി, അബ്ദുള്ള മുഹമ്മദ് അന്‍വറിന്റെ ദുരിതം തീര്‍ന്നിട്ടില്ല\nഫറോക്ക് ചുങ്കത്ത് കെ.എസ്.ആര്.ടി.സിക്ക് സ്റ്റോപ്പ് അനുവദിക്കാന് താങ്കള് എം.ഡിക്ക് നിര്‍ദേശം നല്‍കിയെങ്കിലും ഇപ്പോഴും ബസുകള് നിര്‍ത്തുന്നില്ല.\n27 Jul, 2018 at 06:41 AM\nമുഖ്യമന്ത്രി പിണറായി വിജയന്റെ വാക്ക് വിശ്വസിച്ച്5മാസമായി കാത്തിരിക്കുന്ന കാഴ്ച പരിമിതിയുള്ള ഒരാളുണ്ട് കോഴിക്കോട്. ഫറോക്ക് കോളജിലെ ബിരുദ വിദ്യാര്‍ഥിയായ അബ്ദുള്ള മുഹമ്മദ് അന്‍വര്. ഫറോക്ക് ചുങ്കത്ത് കെ.എസ്.ആര്.ടി.സി ബസിന് സ്റ്റോപ്പ് അനുവദിക്കും എന്നായിരുന്നു മുഖ്യമന്ത്രി മുഹമ്മദ് അന്‍വറിന് നല്‍കിയ ഉറപ്പ്.\nഅന്‍വറിന്‍റെ ആവശ്യം അംഗീകരിച്ച് ഫേസ്‍ബുക്കിലെ ഫെബ്രുവരി അഞ്ചിനുള്ള താങ്കളുടെ പോസ്റ്റാണിത്. താങ്കള്‍ക്കൊപ്പം നില്ക്കുന്ന ഈ ആളാണ് അബ്ദുള്ള മുഹമ്മദ് അന്‍വര്. 50 കിലോമീറ്ററിലധികം സഞ്ചരിച്ച് ബിരുദപഠനത്തിനെത്തുന്ന അന്‍വറിന്‍റെയും, മുപ്പതോളം കുട്ടികളുടെയും പ്രശ്നത്തിന് പരിഹാരം കാണാന് തീരുമാനിച്ചുവെന്നാണ് ഫെയ്സ് ബുക്ക് പോസ്റ്റിന്‍റെ ഉള്ളടക്കം. എന്നാല് അഞ്ചുമാസം പിന്നിട്ടിട്ടും താങ്കളുടെ വാക്ക് വിശ്വസിച്ച് കാത്തിരിക്കുന്ന അബ്ദുള്ളക്ക് യാത്ര ദുരിതം ഇപ്പോഴും തുടരുന്നു.\nഫറോക്ക് ചുങ്കത്ത് കെ.എസ്.ആര്.ടി.സിക്ക് സ്റ്റോപ്പ് അനുവദിക്കാന് താങ്കള് എം.ഡിക്ക് നിര്‍ദേശം നല്‍കിയെങ്കിലും ഇപ്പോഴും ബസുകള് നിര്‍ത്തുന്നില്ല. ഗതാഗത മന്ത്രിയെ കണ്ടെങ്കിലും നിരാശയാണ് ഫലം. താങ്കളുടെ ഒരു ചെറിയ ഇടപെടല് നിരവധി വിദ്യാര്‍ഥികള്‍ക്ക് ഗുണം ചെയ്യും.\nPinarayi Vijayanblind student